emalayalee.com - മംഗള കര്‍മ്മത്തിനുള്ള യാത്ര മുടങ്ങി; പകരം എബിന് അന്ത്യ യാത്ര പോകുന്നു\nമംഗള കര്‍മ്മത്തിനുള്ള യാത്ര മുടങ്ങി; പകരം എബിന് അന്ത്യ യാത്ര പോകുന്നു\nചിക്കാഗോ: ഈ തിങ്കളാഴ്ച നാട്ടിലേക്കു വിവാഹത്തിനു പോകാന് എബിന് മാത്യു ടിക്കറ്റ് എടുത്തിരുന്നു. അതിനു പകരം എബിന്റെ ചേതനയറ്റ ശരീരം ബുധനാഴ്ച നാട്ടിലേക്ക് കൊണ്ടുപോകുകയാണ്.\nതിങ്കളാഴ്ച (മെയ് 22) ബല്‍വുഡിലെ സീറോ മലബാര് ചര്‍ച്ചില്6മുതല്9വരെ മൃതദേഹം പൊതുദര്‍ശനത്തിനു വെയ്ക്കും.\nയാത്രാക്രമീകരണങ്ങള് പൂര്‍ത്തിയാകാത്തതു മൂലമാണ് ബുധനാഴ്ചത്തേക്ക് നീട്ടിയത്. മിക്കവാറും വെള്ളിയാഴ്ച സ്വദേശമായ കണ്ണൂരിലെ കൊട്ടിയൂരിനടുത്തുള്ള അമ്പായത്തോട്ടില് സംസ്കാരം നടത്തും- എബിന്റെ മാതൃസഹോദരീ ഭര്‍ത്താവായ പീറ്റര് കൊല്ലപ്പള്ളി പറഞ്ഞു.\nവിവാഹം നേരത്തെ രജിസ്റ്റര് ചെയ്യുകയും പ്രതിശ്രുത വധുവിനുവേണ്ടി ഇമിഗ്രേഷന് പേപ്പറുകള് ഫയല് ചെയ്യുകയും ചെയ്തിരുന്നു. പള്ളിയില് വച്ചുള്ള വിവാഹത്തിന് പോകുംമുമ്പാണ് മഹാദുരന്തം എത്തിയത്.\nമൂന്നുവര്‍ഷമേ ആയിട്ടുള്ളൂ എന്‍ജിനീയറായ എബിനും (27) പിതാവ് മാത്യുവും മാതാവ് അന്നക്കുട്ടിയും അമേരിക്കയിലെത്തിയിട്ട്. സഹോദരി സ്റ്റെഫിനി നാട്ടില് നഴ്‌സിംഗ് വിദ്യാര്‍ത്ഥിനി.\nദുബായില് ജോലി ചെയ്തിരുന്ന പിതാവ് മാത്യു വന്നും പോയും ഇരിക്കുകയായിരുന്നു. അവിടത്തെ ജോലിയെല്ലാം അവസാനിപ്പിച്ച് വ്യാഴാഴ്ച ചിക്കാഗോയില് എത്തിയപ്പോള് ഏക പുത്രന്റെ വിയോഗ വാര്‍ത്തയാണ് എതിരേറ്റത്. തൊടുപുഴ മാറികയില് പടിയാനിക്കല് കുടുംബാംഗമാണ്.\nഒരു സുഹൃത്തിനെ എയര്‍പോര്‍ട്ടില് യാത്രയയച്ച് മടങ്ങുമ്പോഴാണ് അപകടം. നിസാന് എസ്.യു.വിയില് ഉണ്ടായിരുന്ന നാലു സുഹൃത്തുക്കള്‍ക്കും കാര്യമായ പരിക്കേറ്റു. അപകടനില തരണം ചെയ്ത എല്ലാവരേയും ഡിസ്ചാര്‍ജ് ചെയ്തു.\nയീല്‍ഡ് സൈനില് നിര്‍ത്താതെ പാഞ്ഞുവന്നിടിച്ച കാറിന്റെ ഡ്രൈവര് പത്തൊമ്പതുകാരനായ ആഫ്രിക്കന് അമേരിക്കന് മാര്‍ലാന് മൈല്‍സിന് കോടതി ഒരുലക്ഷം ഡോളര് ജാമ്യതുക നിശ്ചയിച്ചു. നിര്‍ത്താതെ ഇടിച്ചു തെറിപ്പിച്ചശേഷം സ്ഥലംവിട്ട മൈല്‍സ് വൈകാതെ ഒരു സുഹൃത്തിന് കാറിന്റെ ഫോട്ടോ ടെക്സ്റ്റ് ചെയ്തു. "എല് ചാപ്പോക്ക് പരിക്ക് പറ്റി' എന്നായിരുന്നു മെസേജില്. കാറിനെ എല്‍ചാപോ എന്നാണ് മൈല്‍സ് വിളിച്ചിരുന്നത്.\nമൈല്‍സ് മര്യാദക്കാരനാണെന്നും കുഴപ്പത്തിലൊന്നും ചാടിയിട്ടില്ലെന്നും പേടിച്ചിട്ടാണ് നിര്‍ത്താതെ പോയതെന്നും കോടതിക്കു മുന്നില് അയാളുടെ സഹോദരി ലാറ്റിയ റൈറ്റ് പറഞ്ഞു. അമ്മ റോസ്‌ലിന് റൈറ്റും ഇത് ആവര്‍ത്തിച്ചു. എബിന്റെ കുടുംബത്തോടുള്ള ദുഖം അവര് അറിയിച്ചു. മൈത്സിനു പിന്തുണയുമായി ഒട്ടേറെ പേര് എത്തി\nഗ്യാസ് സ്റ്റേഷന് മാനേജരായി ജോലി ചെയ്യുകയായിരുന്ന എബിന്. വിവാഹത്തിനുശേഷം ഉപരിപഠനവും കരിയറുമൊക്കെ സ്വപ്നം കണ്ട് കഴിയുകയായിരുന്നു.\nസംഭവം ഉള്‍ക്കൊള്ളാന് തങ്ങള്‍ക്ക് ഇനിയും കഴിഞ്ഞിട്ടില്ലെന്നു എബിന്റെ കുടുംബത്തിന്റെ പ്രസ്താവനയില് പറഞ്ഞു. എബിന്റെ ആത്മാവിനെ തങ്ങള് ദൈവ കരങ്ങളില് ഏല്‍പിക്കുകയാണ്.\nനീതിയും ശാന്തിയും കരുണയും നടപ്പിലാകട്ടെ എന്നാണ് തങ്ങള് ആഗ്രഹിക്കുന്നത്. ഈ ദുഖത്തില് ഏതെങ്കിലും തരത്തില് സഹായവുമായി എത്തിയവരോട് നന്ദി പറയാന് തങ്ങള്‍ക്ക് വാക്കുകളില്ല- പ്രസ്താവനിയില് ചൂണ്ടിക്കാട്ടി.\nഎബിന്റെ കുടുംബത്തെ സഹായിക്കാന് ഗോ ഫണ്ട് മി വഴി തുക സമാഹരിക്കുന്നു.\nപ്രതി മാര്‍ലാന് മൈല്‍സ്\nഎന്തു മനോഹരമായ വിവരണം. ഫ്രാന്‍സിസിന്റെ ഈ പരമ്പര മലയാള പത്ര പ്രവര്‍ത്തനത്തിനും ഭാഷക്കും മുതല്‍ക്കൂട്ടാണെന്നു നിസംശയം പറയാം. എല്ലാ പത്രപ്രവര്‍ത്തകരും ഇതു വായിക്കണം.\nപത്ര പ്രവര്‍ത്തന രംഗത്തു വലിയ ഭാവി ഉണ്ടായിരുന്ന വ്യക്തിയാണു ഫ്രാന്‍സിസ് എന്നു തീര്‍ച്ച.


ഡി.എസ്.എഫ്. | niraksharan (നിരക്ഷരൻ)\nJan 19, 2009 @ 3:00 എണ്ണപ്പാടംManoj Ravindran\n“അപ്പീസിനകത്ത് എന്തൂട്ട് ഡേന്‍ഞ്ചറസ് സിറ്റ്‌വേഷന് അണ്ണാച്ചീ…“\nമനുഷ്യന് മനസ്സമാധാനമായിട്ട് കൂര്‍ക്കം വലിച്ച് ഉറങ്ങാനും പറ്റില്ലെന്ന് വച്ചാല് ഇത്തിരി കഷ്ടാണേ….!!\n← Kolukku Malai\t സ്വിസ്സര്‍ലാന്‍ഡ് (1) →\n28 thoughts on “ ഡി.എസ്.എഫ്.”\nD.S.F. എന്ന പേര് പറ്റിച്ചു. പിന്നെ ഒരു മാപ്പ് ഓഫര് ഉണ്ടായിരുന്നതുകൊണ്ട്.. സാരല്യാ.\nജോലിയ്ക്കിടയിലെ രസങ്ങളും, രസക്കേടുകളും… രസിച്ചു വായിച്ചു.\nപക്ഷേ… ഓഫീസുസമയത്ത് ബ്ലോഗും വായിച്ചോണ്ടിരുന്നാല്… ഒരു Dangerous Situation Feedback ന് ഉള്ള സാധ്യത തള്ളിക്കളയാന് വയ്യ.\nനിരച്ചരാ.. കൊറേ നാളായല്ലോ ഇങ്ങനെ കോമഡി എയ്തീട്ട്.. ഉഗ്രനായി..:)\nപോസ്റ്റ് കലക്കി മാഷേ…. D.S.F ഇല് ചേര്‍ക്കാമോ എന്നറിയില്ല …എന്നാലും…പറയാം..\nനൈറ്റ് ഷിഫ്റ്റില് ജോലി ചെയ്യുകയായിരുന്നു, അപ്പോള് എന്റെ ഡെസ്കില് മൌസിനടുത്തായി ചെറിയോരനക്കം…നോക്കിയപ്പോള് ‘ഒറിജിനല് മൌസ്’ …എന്നെ നോക്കികൊണ്ടിരുക്കുന്നു….അലറി വിളിച്ചു ഞാന് അടുത്ത ക്യുബിക്കിളിലേക്ക് ഓടി രക്ഷപെട്ടു…എലി എലിയുടെ ജീവനും കൊണ്ട് ഓടി.\nMNC യില് വര്ക്ക് ചെയ്യുന്ന എലിയെ പിടിക്കാന് ഒരു എലിക്കെണിയും സ്ഥാപിക്കപ്പെട്ടു !\nD.S.F എന്ന് പറഞ്ഞ് കൊതിപ്പിച്ച് പറ്റിച്ചതും പോരാ പിന്നെ, മാപ്പും വേണമെന്നോ?!\nഎന്തായാലും ചിരിച്ച് അടപ്പിളകി മാഷേ.. താങ്കൂ..\nഇതാ അടുത്ത2D S F.\n1.കുറേ നേരം ഒരേ ഇരിപ്പിലിരുന്ന് ജോലിചെയ്ത മനോജ് രവീന്ദ്രനെ തൊട്ടാല് D S F.\n2. ദീര്‍ഘദൂരം കാര് ഡ്രൈവ് ചെയ്തു വന്ന മനോജ് രവീന്ദ്രന് ഷേക് ഹാന്‍ഡ് കൊടുത്താല് D S F.\nഎന്തായാലും നീരു ചിരിപ്പിച്ച് കൊന്നു…….\nനിരാ..ഡീ എസ് എഫില് റിസഷനും പെടുത്തുമോ?\nഇന്നാ പിടിച്ചോ എന്‍റെ വഹ കുറച്ചു ഡി എസ് എഫ്. 100 ദിര്‍ഹംസ് കിട്ടുമ്പോള് മറക്കരുത്.\n1. ഓഫീസിലിരുന്നു പോസ്റ്റ് എഴുതുന്നത് ഡി എസ് എഫ്.\n2. ഓഫീസിലിരുന്നു പോസ്റ്റ് വായിക്കുന്നത് ഡി എസ് എഫ്.\n3. ഓഫീസിലിരുന്നു അനോണി കമന്റ് എഴുതുന്നത് ഡി എസ് എഫ്.\nഓഫീസിലിരുന്നു പോസ്റ്റിടുന്നതും ഡി.എസ്.എഫ് തന്നെ….\nD. S. F ശരിക്കും ചിരിപ്പിച്ചു. പുലി വരുന്നേ പുലിവരുന്നെ എന്നു വിളിച്ചുകൂവിയിട്ടു അവസാനം സാക്ഷാൽ പുലി വരുമ്പോൾ ആരും മൈന്റു ചെയ്യാത്ത അവസ്ഥയാവും ഇങ്ങനെപൊയാൽ. അതാ ഇത്തരം നിർബന്ധിത റിപ്പോർട്ടുകളുടെ ഒരു ദൂഷ്യം.\nഇത് വായിക്കുന്നത് D.S.F.ആണ്:):)\nഎന്റെ പോസ്റ്റിന് ഒരു കമന്റിട്ടാലും DSF\nഇരിക്കുന്നതിനു മുന്‍പ് കാല് നീട്ടുന്നത് ഡി എസ് എഫ് ആണോ?\nദുബായി ഷോപ്പിങ്ങ് ഫെസ്റിവല് ആയിരിക്കും എന്നോര്‍ത്ത് ഓടി വന്നതാണ് .ഇവിടെ വന്നപ്പോള് ഇങ്ങനെ .\nആശ്രമത്തില് നാടകം എഴുതുന്നത് ഈ മാസത്തെ DSF ആയി പരിഗണിക്കണം .കറന്റ് നീരു DSF .\nചന്ദ്രകാന്തം – നന്ദി\nപാമരന് – ഇതിനേം കോമഡീന്ന് പറയ്യോ ?\nനിലാവ് – ഓഫീസിനകത്ത് എലി വന്നാല് അത്2ഡി.എസ്.എഫ്.നുള്ള വകുപ്പുണ്ട്\nപൊറാടത്ത് – പട്ടാളത്തിലും ഉണ്ടായിക്കാണില്ലേ ഇത്തരം ഇടപാടുകള്. ഇതു വായിച്ച് ചിരിച്ചെങ്കില് പൊറാടത്ത് ഒരു ചിരിക്കുടുക്കയാണെന്ന് ഞാന് പറയും\nഗീതേച്ചീ – ചേച്ചി പറഞ്ഞ ആദ്യത്തെ കാര്യം ഞാന് ഡി.എസ്.എഫ്. ആയി എഴുതിയിട്ടുണ്ട് ഒരിക്കല്. ഓഫീസ് കസേരയില് കുറച്ച് നേരം ഇരുന്ന് എഴുന്നേറ്റാല് എന്റെ ശരീരത്തിലുണ്ടാകുന്ന സ്റ്റാറ്റിക്ക് എനര്‍ജി എന്റെ ജോലിയെ വളരെ നെഗറ്റീവായി ബാധിക്കുന്ന ഒന്നാണ്. ഈ എനര്‍ജിയും വെച്ചുകൊണ്ട് ഞാന് ഏതെങ്കിലും ഇലക്‍ട്രോണിക്സ് ഉപകരണങ്ങളുടെ സര്‍ക്യൂട്ട് ബോര്‍ഡിലോ മറ്റോ തൊട്ടാല് അതൊക്കെ ചിലപ്പോള് അടിച്ച് പോകാനും മതി. അതുകൊണ്ട് ഉരഞ്ഞ് കറണ്ട് ഉണ്ടാക്കുന്ന തരത്തിലുള്ള മെറ്റീരിയല് കൊണ്ട് അപ്‌ഹോള്‍സ്റ്ററി ചെയ്ത കസേരകളൊക്കെ മാറ്റണമെന്ന് പറഞ്ഞ് ഞാനൊരു ഡി.എസ്.എഫ്. എഴുതിയിരുന്നു. കസേരയൊന്നും മാറ്റിയില്ലെന്നുമാത്രമല്ല, പുതിയതായി വാങ്ങിയതും അതേ കസേരകള് തന്നെ ആയിരുന്നു. ഞാനാദ്യമേ പോസ്റ്റില് പറഞ്ഞതുപോലെ ഇത് കുറച്ച് പേര്‍ക്ക് ഭേഷായിട്ട് പുട്ടടിക്കാനുള്ള ഒരു വകുപ്പ് മാത്രമാണ്. പിന്നെ എണ്ണപ്പാടത്തെ ജോലിക്ക് പോകുമ്പോള് ഞങ്ങളെ സ്വയം എങ്ങനെ രക്ഷിക്കണമെന്ന് ഞങ്ങള്‍ക്ക് ഇതിനകം ഒരു ധാരണയൊക്കെയുണ്ട്. അതിന് ഇവന്മാരുടെ ഓശാരമൊന്നും ആവശ്യമില്ല. നമ്മുടെ ജീവനും ജീവിതവും രക്ഷിക്കേണ്ടത് നമ്മള് തന്നെയാണല്ലോ ?\nആചാര്യന് – ഇല്ല മാഷേ റിസെഷന് ഈ കൂട്ടത്തില് പെടില്ല\nശ്രീവല്ലഭന് – ബൂലോകം മൊത്തം പൂട്ടിപ്പോകും മാഷേ ഇതു മൂന്നും ഡി.എസ്.എഫ്. ആയി പരിഗണിച്ചാല്\nഅപ്പൂ – യൂ ടൂ…\nമണികണ്ഠന് – മണി പറഞ്ഞത് 100 % ശരിയാണ്. നിര്‍ബന്ധിച്ച് എഴുതിപ്പിക്കുന്നതില് കാര്യമില്ല. ആവശ്യമുള്ള സമയത്ത് ഒന്നോ രണ്ടോ മനസ്സറിഞ്ഞ് തന്നെ എഴുതിക്കൊടുക്കാറുണ്ട് ഞങ്ങള്.\nചാണക്യന് – ഈയുള്ളവന്റെ ബ്ലോഗ് പൂട്ടിക്കല്ലേ മാഷേ …\nതിരുവല്ലഭന് – ഇരിക്കുന്ന കൊമ്പ് മുറിക്കരുത് കേട്ടോ\nകുറ്റ്യാടിക്കാരാ – അതിനെ ഞങ്ങള് വേറെ ഒരു വിഭാഗത്തില് ആണ് കൂട്ടിയിരിക്കുന്നത്. അതിന് വേറേ റിപ്പോര്‍ട്ടും ഉണ്ട്. നിയര് മിസ്സ് എന്നാണതിന്റെ പേര്. എന്നുവെച്ചാല്, നടുവൊടിഞ്ഞ് തട്ടിപ്പോകാതെ രക്ഷപ്പെട്ടവര്‍ക്കുള്ള റിപ്പോര്‍ട്ട്. എത്ര പ്രാവശ്യം ട്രൈ ചെയ്തിട്ടുണ്ട് ഈ അഭ്യാസം :):)\nകാപ്പിലാന് – ഉള്ളത് ഉള്ളതുപോലെ മറയൊന്നും ഇല്ലാതെ പറയുന്നതിനാണ് കാപ്പിലാന് കൈയ്യടിയും, തെറിവിളിയും കേള്‍ക്കുന്നത്. അത് മനസ്സിലാക്കിയിട്ടുള്ള ഒരാളാണ് ഞാന്.\nകഴിഞ്ഞ വര്‍ഷം ദുബായ് ഫെസ്റ്റിവല് കഴിഞ്ഞ സമയത്ത് എഴുതിവെച്ച പോസ്റ്റാണിത്. ഷെഡ്യൂള് ചെയ്തപ്പോള് ഇക്കൊല്ലത്തെ ഫെസ്റ്റിവലിന്റെ സമയം കൊടുത്തിരുന്നു. എന്നാലല്ലേ കുറച്ച് പേരെയെങ്കിലും പറ്റിക്കാന് പറ്റൂ.\nനന്ദി പ്രകാശനം അവസാനിപ്പിക്കുന്നതിന് മുന്‍പ് ഒരു കാര്യം കൂടെ പറയണമെന്നുണ്ട്. ഈയിടെ പൊങ്ങുമ്മൂടന്റെ പുതിയ പോസ്റ്റില് കമന്റുകള്‍ക്ക് അദ്ദേഹം മറുപടി നല്‍കിയപ്പോള്, കമന്റുകള്‍ക്ക് വ്യക്തിപരമായി ഓരോരുത്തര്‍ക്കും നന്ദി പ്രകാശിപ്പിക്കുന്നത് വിലകുറഞ്ഞ ഏര്‍പ്പാടാണെന്ന് അദ്ദേഹത്തിന്റെ സുഹൃത്തുക്കള് അദ്ദേഹത്തെ ഉപദേശിച്ചതായി പറയുന്നുണ്ട്. എന്നെ തല്‍ക്കാലം ആരും അങ്ങനെ ഉപദേശിച്ചിട്ടില്ല. ഇനി അധവാ ആരെങ്കിലും അങ്ങനെ ഉപദേശിച്ചാലും ഇതൊരു വിലകുറഞ്ഞ ഏര്‍പ്പാടായി എനിക്ക് തോന്നാത്തിടത്തോളം കാലം ഞാനിത് തുടരും. സമയം കിട്ടുമ്പോള് ഇതുപോലെ വിശദമായ നന്ദിപ്രകടണങ്ങളും, സമയമില്ലാത്തപ്പോള് എല്ലാവര്‍ക്കും ചേര്‍ന്ന് ഒറ്റവരിയില് നന്ദിപ്രകടനവും ഇനിയുമുണ്ടാകുമെന്ന് സാരം.(പൊങ്ങൂ,…ജ്ജ് ബെഷമിക്കണ്ടാട്ടോ ഞമ്മള് ഞമ്മടെ ഒരു കാഴ്ച്ചപ്പാട് പറഞ്ഞെന്ന് മാത്രം. പൊങ്ങൂന് ശരിയെന്ന് തോന്നുന്നത്ത് പൊങ്ങു ചെയ്യണം.ഞാനിങ്ങനെ പറഞ്ഞെന്ന് കരുതി എന്നോട് വിഷമമൊന്നും തോന്നരുത്.)\nബ്ലോഗേഴ്സ് എന്ത് ചെയ്യണം, എന്ത് ചെയ്യരുത്, എങ്ങിനെ കമന്റടിക്കണം, എങ്ങിനെ പോസ്റ്റുകള് വായിക്കണം, എങ്ങിനെ അത് വിലയിരുത്തണം എന്നൊക്കെപ്പോലും പഠിപ്പിക്കുന്ന ചില പോസ്റ്റുകള് സ്ഥിരമായെഴുതുന്ന ഒരു ബ്ലോഗര് ഈ നന്ദിപ്രകടനം എന്ന പരിപാടിയെ വളരെ അവജ്ഞയോടെ പറഞ്ഞ്തള്ളിപ്പോകുന്ന ചില വരികളും കുറച്ച് മുന്‍പേ വായിക്കാനിടയായിട്ടുണ്ട്. അതൊക്കെ ഓരോരുത്തരുടേയും ഇഷ്ടവും സൌകര്യം. അവരവര്‍ക്ക് ശരിയെന്ന് തോന്നുന്നത് ചെയ്യുക. അതൊക്കെ പഠിപ്പിക്കാനും വേണ്ടി മാത്രം പോസ്റ്റിടുന്നത് ആശയദാരിദ്യം കൊണ്ടോ മറ്റോ ആണെന്ന് കരുതി ഒഴിവാക്കുക എന്നതാണ് ഞാന് സ്വീകരിച്ച മാര്‍ഗ്ഗം. എന്റെ ശരിയാണ് എനിക്ക് വലുത്. അത് ഇത്രയും വര്‍ഷം കൊണ്ട് എനിക്കുള്ള അനുഭവങ്ങളില് നിന്നുള്ള ശരിയാണ്. അത് ഒറ്റദിവസം കൊണ്ടൊന്നും മാറില്ല. എനിക്ക് നല്ല ബോദ്ധ്യം വരുന്ന കാലത്ത് പുതിയ ശരികളെ ഞാന് ഉള്‍ക്കൊള്ളുന്നതും പ്രാവര്‍ത്തികമാക്കുന്നതുമായിരിക്കും.\n‘ഞാന്’ ചെയ്യുന്നതുപോലെയും ചിന്തിക്കുന്നതുപോലെയും മറ്റുള്ളവരും ചെയ്യണമെന്ന് കരുതി ബ്ലോഗില് പോസ്റ്റിടുന്നവര്….അവരെപ്പറ്റി ഇതില്‍ക്കൂടുതല് എന്തുപറയാന് ? (പൊങ്ങൂ, ഇതും പൊങ്ങൂനെപ്പറ്റിയല്ല ഞാന് പറയുന്നത്. തെറ്റിദ്ധരിക്കരുത്.പൊങ്ങു പറഞ്ഞത് പൊങ്ങുവിന്റെ കാര്യം മാത്രമായിരുന്നല്ലോ? ഇതങ്ങനെയല്ല. മറ്റുള്ളവര് എന്തുചെയ്യണമെന്ന് സ്റ്റഡി ക്ലാസ്സ് പോസ്റ്റുകള്. ബാക്കിയുള്ളവര് ചെയ്യുന്നതിനോടൊക്കെ പരമപുച്ഛം. ഇനിയിപ്പോള് എന്റെ ഈ കമന്റ് മാത്രം വിഷയമാക്കി ചിലപ്പോള് അതിന്റെ പേരില് ‘നിരക്ഷരന്റെ കമന്റിന് ഒരു മറുപടി’എന്ന ടൈറ്റിലില് ഒരു പോസ്റ്റിറക്കാനും മതി.)\nഇത്രയൊക്കെ എന്റെ ഒരു പോസ്റ്റിന്റെ കമന്റിലൂടെയെങ്കിലും പറയാന് എനിക്കവകാശമുണ്ടെന്ന് തോന്നിയതുകൊണ്ടാണ് ഇതൊക്കെ ഇവിടെ എഴുതിയത്. ഇതിനപ്പുറത്തേക്ക് ഈ വിഷയവുമായി കടക്കാന് എനിക്ക് താല്‍പ്പര്യം ഇല്ല. അത്രയ്ക്ക് പ്രാധാന്യവും ഈ വിഷയത്തിനില്ല.\nഡി.എസ്.എഫ്. വായിക്കാനെത്തിയ എല്ലാവര്‍ക്കും നന്ദി.\nnjaanee postinu officilirunu comment\nnannaayittundutto DSF kadha\npinne enikku niraksharane kaaanumbol…\n“kimvadhane aanu orma varunne?\nനിരക്ഷരന് nte commentum oru D.S.F undakumo ???\nഅവിടെ DFS ആണെങ്കിൽ ഇവിടെ IIF ആണ് (Incident and Injury Free). അതിനുതന്നൊരു ഏജൻസിയുണ്ട്. കൂടെ HSE യും. ഇതൊന്നും പോരാഞ്ഞ് TSTO, TSTI എന്നീ കുന്തങ്ങൾ വേറെയും. ഈ ശല്യം കാരണം ഇരിക്കപ്പൊറുതിയില്ല. ഇടത്തോട്ടും വലത്തോട്ടും തിരിയാൻ മേലാ,.ദിവസവും കാണുന്ന Unsafe ആക്ടിവിറ്റീസ് കാർഡിൽ എഴുതണം. അതു മാനേശരേമ്മാനു കൊടുക്കണം, കൊടുത്താൽ മാത്രം പോരാ അതിനുള്ള മിറ്റിഗേഷൻ കൂടി നിർദ്ദേശിക്കണം; ചുരുക്കിപ്പറഞ്ഞാൽ ചെയ്യുന്ന പണി തന്നെ സമയത്തു തീരാത്തപ്പോൾ ഇതും കൂടിയാകുമ്പൊഴേക്കും നാശം, ഇട്ടേച്ചുപോയാലെന്താണെന്നു തോന്നും. വെളിയിലേക്കിറങ്ങിയാൽ തൊപ്പി, കാലുറ, കണ്ണട, ചെവിക്കുന്തം തുടങ്ങി സർവ്വ സന്നാഹങ്ങളുമായി വേണം പോകാൻ. കയ്യുറ വരെ ഇടണം. ഇട്ടില്ലെങ്കിൽ കയ്യേൽക്കൂടി വല്ല വണ്ടിയും കേറിയാലോ! 200 മീറ്റർ ദൂരെ 20 കി.മി. സ്പീഡിൽ പോകാൻ സീറ്റുബൽറ്റിട്ടില്ലെങ്കിൽ വണ്ടി അനങ്ങില്ല. ഓഫീസിന്റെ കതകു തുറക്കും മുൻപു വെളിയിലാരെങ്കിലും ഉണ്ടോ എന്നറിയാൻ മുട്ടിയ ശേഷമേ തുറക്കാവൂ (ഇവിടെ അകത്തോട്ടു കേറാൻ മുട്ടിയില്ലേലും, പുറത്തോട്ടിറങ്ങാൻ മുട്ടണം!). ഫയർഡ്രില്ലു മണിയടിയടിച്ചാൽ ഇറങ്ങിയോടണം (ആദ്യം മസ്റ്റർ പോയിന്റിലെത്തുവനു ഒന്നാം സ്ഥാനം!). മിലിറ്റന്റ് ത്രെട് അലാം കേട്ടാൽ ഓൾ ക്ലിയർ സയറൻ മുഴങ്ങും വരെ കതകുപൂട്ടി അകത്തിരിക്കണം (വെളിയിലോട്ടെത്തിനോക്കിയാൽ പണിപോകും!). സ്റ്റൂളിൽ കേറി നിക്കുകയാണെങ്കിലും സേഫ്റ്റി ബൽറ്റു നിർബന്ധം (ഇല്ലേൽ ഇണ്ടാസു കയ്യിലടിച്ചു തരും) തുടങ്ങി എഴുതാൻ തുടങ്ങിയാൽ പോസ്റ്റിനേക്കാളും നീളം വരും! ഇവരൊക്കെ നാട്ടിൽ പത്തും ഇരുപതും നിലയുള്ള കെട്ടിടത്തിനു പുറത്തു മുളകെട്ടി പണിചെയ്യുന്നവരേയും തെങ്ങിൽ കയറുന്നവരേയും കെ.എസ്.ആർ.ടി.സിയുടെ ഫുട്ബോർഡിൽ തൂങ്ങിക്കിടക്കുന്നവരേയും കണ്ടാൽ അപ്പോൾ കറങ്ങി വീഴും!\nഎങ്കിലും കഞ്ഞികുടി മുട്ടേണ്ടാന്നു കരുതി എല്ലാം ഫോളോ ചെയ്തു പോകുന്നു. നാട്ടിൽ ചെല്ലുമ്പോഴാണു പ്രശ്നം, എന്തോ കണ്ടാലും അറിയാതെ IIF, IIF എന്നു പറഞ്ഞു പോകുന്നു…. ഒരു ദിവസം രാവിലെ സഹധർമ്മിണി ചോദിച്ചു, “സത്യം പറ, ഏതവളാ ഈ അയ്യഫ് “ എന്ന്! ഇപ്പോൾ സ്വപ്നത്തിൽ പോലും അതാണ്.\nരവീ, നല്ല പോസ്റ്റ്… തുടരുക…\nഅന്നാമ്മ – എന്റെ കമന്റ് ആരും കാണഞ്ഞതുകൊണ്ട് ഡി.എസ്.എഫ്. ഒന്നും ഉണ്ടായില്ല. രക്ഷപ്പെട്ടു നന്ദി മാഷേ.\nജിതേന്ദ്രകുമാര് – ചിരിക്കുന്നതിന് ഇതുവരെ ഡി.എസ്.എഫ് ഒന്നും ഇല്ല മാഷേ. നന്ദി\nചെറിയനാടന് – നൈജീരിയന് ഐ.ഐ.എഫ്.അനുഭവങ്ങള് പങ്കുവെച്ചതിന് നന്ദി മാഷേ. ഇത് എല്ലായിടത്തും ഒരു കുരിശ് തന്നെയാണല്ലേ ?\nഡി.എസ്.എഫ്. വായിക്കാനെത്തി റിപ്പോര്‍ട്ട് സമര്‍പ്പിച്ച എല്ലാവര്‍ക്കും നന്ദി.\nManojetta, Your second last comment oru onnu onnara DSFa ketto\nshihab mogral says:\nസാമ്പത്തികതയും പ്രകൃതിയും ഇങ്ങനെ തണുത്തു വിറയ്ക്കുമ്പോള് DSF ന്(ദുബായ് ഷോപ്പിംഗ് ഫെസ്റ്റിവല്)പോകുന്നതും ഒരു DSF തന്നെ…\nD.S.F ഒന്ന് കൈകാര്യം ചെയ്തിട്ട് വരുന്ന വരവാണേ, അടുപ്പില് ഇരുന്ന ബീഫ് അടിക്ക് പിടിച്ചു D.S.F തന്നെ. തീ പിടിച്ചില്ല.\nഎല്ലാ D.S.F അനുസരിക്കൂ\nആഴ്ചയില് ഒന്നല്ല രണ്ടെണ്ണം വീതമാവട്ടെ! ചിരിക്കണൊ കരയണോ അറിയില്ല..\nറിപ്പബ്ലിക്ക് ദിനാശംസകള് !!\nഈ ബ്ലോഗ് തന്നെ, അതിനേക്കാള് വലിയ വേറെ ഏത് D.S.F….\nഎം‌പ്ലോയീസ് മുഴുവന് പട്ടിണി കിടന്നും വയറിളകിയും ചാകുന്നത് ഒരു ഡേന്‍ഞ്ചറസ് സിറ്റ്‌വേഷന് ആണെന്ന് പറഞ്ഞ് ഒരു D.S.F.\n“എന്തായാലും ഗ്യാസില് പാചകം ചെയ്യാന് വീണ്ടും അനുവാദം കിട്ടിയതുകൊണ്ട് ഭക്ഷണത്തിന്റെ കാര്യത്തില് ഒരു തീരുമാനമായി”\n- ഈ d. s. f. കൊള്ളാമല്ലോ? “മിസിസ്. ഗീതാ നിരക്ഷരന്റെ” പാചകത്തിന്റെ വില “നിരക്ഷരന്” മനസ്സില്ലാക്കി കൊടുത്തില്ലേ?\nമനോജേട്ടാ ഇങ്ങനെ ഉള്ള കാര്യങ്ങള് പങ്കു വയ്ക്കുന്നതിനു നന്ദി., എന്നെ പോലെ പുറം ലോകത്തുള്ള കുറേ അദികം പേര്‍ക്കും ഈ ജോലികളുടെ റിസ്ക് അറിയില്ല., ആകാംഷയുടെ മുള്‍മുനയില് ഇരുന്നാണ് ഞാന് ഓരോ പോസ്റ്റും വായിക്കുന്നത്,\nLast7days: 27,367


ഔഡിയെ കുറിച്ച് കേട്ടറിവില്ലാത്ത പത്തു കാര്യങ്ങള് - Malayalam DriveSpark\nUpdated: Sunday, July 25, 2021, 10:14 [IST]\nവാഹന ലോകത്ത് ജര്‍മ്മന് മാഫിയയുടെ അപ്രമാദിത്വം എല്ലാവര്‍ക്കുമറിയാം. സുരക്ഷ, ദൃഢത, കരുത്ത്, ആഢംബരം; ഈ നാലു ഘടകങ്ങളുടെയും അളവുചോരാതെയുള്ള സമന്വയമാണ് ഓരോ ജര്‍മ്മന് കാറും. കൂട്ടത്തില് ജനകീയമുഖമുള്ളത് ഔഡിയ്ക്കും ബിഎംഡബ്ല്യുവിനും ഫോക്‌സ്‌വാഗണിനും.\nനൂറു വര്‍ഷത്തിലേറെ പാരമ്പര്യമുള്ള ഔഡിയ്ക്കാണ് ജര്‍മ്മന് നിര്‍മ്മാതാക്കള്‍ക്കിടയില് തലമുതിര്‍ന്ന കാരണവര് സ്ഥാനം. ഔഡിയെ കുറിച്ചു കേട്ടറിവില്ലാത്ത പത്തു കാര്യങ്ങള് ഇവിടെ പരിശോധിക്കാം —\nഔഡി സ്ഥാപിച്ചത് കാള് ബെന്‍സിന്റെ ശിഷ്യന്\nഓഗസ്റ്റ് ഹോര്‍ച്ച് എന്ന ജര്‍മ്മന് എഞ്ചിനീയറാണ് ഔഡിയുടെ സ്ഥാപകന്. എഞ്ചിനീയറിംഗ് പഠനത്തിന് ശേഷം കപ്പല്‍ശാലയില് ജോലി ചെയ്യവെയാണ് കാള് ബെന്‍സിന്റെ (മെര്‍സിഡീസ് ബെന്‍സ് സ്ഥാപകന്) ശിഷ്യത്വം ഓഗസ്റ്റ് ഹോര്‍ച്ച് തേടിയത്. മൂന്നു വര്‍ഷത്തോളം കാള് ബെന്‍സിന് കീഴില് നിന്നതിന് ശേഷം ഔഡി എന്ന സ്വന്തം സംരഭവുമായി ഇദ്ദേഹം മുന്നിട്ടിറങ്ങി.\nഔഡിക്ക് മുമ്പെ സ്ഥാപിച്ച 'ഹോര്‍ച്ച് ഓട്ടോമൊബൈല്'\nഔഡിയില് നിന്നായിരുന്നില്ല ഓഗസ്റ്റ് ഹോര്‍ച്ചിന്റെ തുടക്കം. 1899 -ല് 'ഹോര്‍ച്ച് ആന്‍ഡ് സൈ' (Horch & Cie) എന്ന കാര് കമ്പനിയാണ് ഇദ്ദേഹം ആദ്യം തുടങ്ങിയത്. യൂറോപ്യന് വിപണിയില് ഹോര്‍ച്ച് കാര് കമ്പനി പേരും പ്രശസ്തിയുമാര്‍ജ്ജിച്ചു.\nഎന്നാല് 1909 -ല് നിക്ഷേപകര് തമ്മിലുണ്ടായ തര്‍ക്കം കമ്പനിയുടെ അകാലചരമത്തിന് കാരണമായി. ശേഷമാണ് ഔഡി കമ്പനി ഓഗസ്റ്റ് ഹോര്‍ച്ച് സ്ഥാപിച്ചത്.\n'ഓഗസ്റ്റ് ഹോര്‍ച്ച് ഓട്ടോമൊബില്‍വെര്‍ക്കെ' എന്നായിരുന്നു 1909 -ല് സ്ഥാപിച്ച രണ്ടാം കാര് കമ്പനിക്ക്ഓഗസ്റ്റ് ഹോര്‍ച്ച് നല്‍കിയ പേര്. എന്നാല് നിയമതടസങ്ങള് നേരിട്ടപ്പോള് 'ഹോര്‍ച്ച്' എന്ന പദം പേരില് നിന്നും നീക്കം ചെയ്യാന് ഹോര്‍ച്ചിന് നിര്‍ദ്ദേശം ലഭിച്ചു.\nപക്ഷെ തോറ്റുകൊടുക്കാൻ ഇദ്ദേഹം തയ്യാറായില്ല. 'ഹോര്‍ച്ച്' എന്ന വാക്കിന്റെ ലാറ്റിന് പദമായ 'ഔഡി'യെ കമ്പനിയുടെ പേരായി ഓഗസ്റ്റ് ഹോര്‍ച്ച് നിശ്ചയിച്ചു. ജര്‍മ്മന് ഭാഷയില് 'ശ്രദ്ധിക്കുക' എന്നതിന്റെ ക്രിയാപദമാണ് 'ഹോര്‍ച്ച്'.\nലോഗോയില് ഇണക്കിച്ചേര്‍ത്ത നാലുവളയം\nനാലു സ്വതന്ത്ര കാര്‍നിര്‍മ്മാതാക്കളുടെ ലയനമാണ് ഔഡി ലോഗോ പ്രതിനിധാനം ചെയ്യുന്നത്. 1932 -ല് ഹോര്‍ച്ച് ഓട്ടോമൊബൈല് കമ്പനിയുമായി ഔഡി കൈകോര്‍ത്തു. ശേഷം ഡികെഡബ്ല്യു, വാണ്ടറര് കമ്പനികളും ഔഡിയ്‌ക്കൊപ്പം ചേര്‍ന്നു.\nഅക്കാലത്ത് ആഢംബര കാറുകളിലായിരുന്നു ഹോര്‍ച്ച് ഓട്ടോമൊബൈലിന്റെ ശ്രദ്ധ. ഔഡി നിര്‍മ്മിച്ചത് ഡീലക്‌സ് കാറുകളെ. ഇടത്തരം കാറുകളില് വാണ്ടററും, ചെറു കാറുകളിലും മോട്ടോര്‍സൈക്കിളുകളിലും ഡികെഡബ്ല്യുവും വിപണി കൈയ്യടക്കിയ അവസരത്തിലാണ് നാലു കമ്പനികളും ലയിച്ചത്.\n'ലെഫ്റ്റ് ഹാന്‍ഡ് ഡ്രൈവ്' അവതരിപ്പിച്ച ആദ്യ ജര്‍മ്മന് നിര്‍മ്മാതാക്കള്\n1921 -ല് ടൈപ് കെ മോഡലിനെ ഔഡി പുറത്തിറക്കിയപ്പോള് കാര്‍ലോകം അതിശയിച്ചു; അന്നുവരെ ജര്‍മ്മന് കാര് നിര്‍മ്മാതാക്കള് ലെഫ്റ്റ് ഹാന്‍ഡ് ഡ്രൈവ് ശൈലി പിന്തുടര്‍ന്നിരുന്നില്ല. എന്നാല് ടൈപ് കെ വിപണിയില് വന്‍വിജയം കൈവരിച്ചതോട് കൂടി മറ്റു ജര്‍മ്മന് നിര്‍മ്മാതാക്കളും ലെഫ്റ്റ് ഹാന്‍ഡ് ഡ്രൈവിലേക്ക് കടന്നു.\nഔഡിയെ തകര്‍ത്തെറിഞ്ഞ റഷ്യ\nരണ്ടാം ലോകമഹായുദ്ധ കാലത്ത് ഔഡിയുടെ നിര്‍മ്മാണശാലകളില് നിന്നായിരുന്നു നാസിപ്പടയ്ക്ക് വേണ്ട ആയുധങ്ങള് ഒരുങ്ങിയത്. സ്വാഭാവികമായി ഔഡി കേന്ദ്രങ്ങള് ലക്ഷ്യമിട്ട് റഷ്യന് സേന ആക്രമണമാരംഭിച്ചു. ഇക്കാലത്ത് ഭൂരിപക്ഷം ഔഡി പ്ലാന്റുകളും റഷ്യൻ ബോംബാക്രമണങ്ങളിൽ നിലംപതിച്ചു.\nഔഡിയുടെ ഉടമ ഫോക്‌സ്‌വാഗണ്\n1970 വരെ ഔഡി കാറുകള് അമേരിക്കന് വിപണിയില് എത്തിയിരുന്നില്ല. എന്നാല് ഫോക്‌സ്‌വാഗണ് ഔഡിയെ സ്വന്തമാക്കിയതോട് കൂടി ഔഡി കാറുകള്‍ക്ക് അമേരിക്കന് മണ്ണില് കാലുകുത്തി. ഡയാമ്‌ളര് ബെന്‍സില് നിന്നുമാണ് ഔഡിയെ ഫോക്‌സ്‌വാഗണ് വാങ്ങിയത്.\nക്രാഷ് ടെസ്റ്റ് തുടങ്ങിയിട്ട് 75 വര്‍ഷം\nക്രാഷ് ടെസ്‌റ്റെന്ന ആശയം അടുത്തകാലത്താണ് ഉരുത്തിരിഞ്ഞതെന്നു കരുതിയാല് തെറ്റി. ക്യാമറകളും, സെന്‍സറുകളും, ഡമ്മികളും കൊണ്ടുള്ള ക്രാഷ് ടെസ്റ്റുകള്‍ക്ക് പ്രചാരമേറുന്നതിന് മുമ്പെ തന്നെ കാറുകളുടെ സുരക്ഷ ഔഡി പരിശോധിച്ചിരുന്നു.\nകൃത്യമായി പറഞ്ഞാല് 75 വര്‍ഷങ്ങള്‍ക്ക് മുമ്പാണ് കാറുകളില് 'ഇടി പരീക്ഷ' ഔഡി നടത്തി തുടങ്ങിയത്. കുന്നിന് മുകളില് നിന്നും ഉരുണ്ടുവീണ F7 മോഡൽ ഔഡിയുടെ സുരക്ഷ ലോകത്തോട് ആദ്യമായി വിളിച്ചുപറഞ്ഞു.\n1938 -ല് ഔഡിയുടെ റേസ്‌കാര് കുതിച്ചത് 430 കിലോമീറ്റര് വേഗത്തില്\n1938 -ല് രണ്ടാം ലോകമഹായുദ്ധം പൊട്ടിപ്പുറപ്പെടുന്നതിന് തൊട്ടുമുമ്പ് ഏറ്റവും വേഗതയേറിയ റേസ് കാറിനെ നിര്‍മ്മിച്ച ചരിത്രവും ഔഡിയ്ക്കുണ്ട്. ഫെര്‍ഡിനാന്‍ഡ് പോര്‍ഷയുടെ സഹായത്താല് ടൈപ് സിയെ (Type C) ഔഡി ലോകത്തിന് മുന്നില് കാഴ്ചവെച്ചു. 560 bhp കരുത്തേകുന്ന V16 എഞ്ചിന് കാറിന് പിന്നിലാണ് ഇടംപിടിച്ചത്. മണിക്കൂറില് 430 കിലോമീറ്റര് വേഗത്തില് കുതിച്ച ടൈപ് സിയെ നോക്കി ലോകം അമ്പരന്നത് കാര്‍ലോകത്ത് മായാതെ കിടക്കുന്ന ചിത്രമാണ്.\nRS മോഡലുകള് വികസിപ്പിച്ചത് പോര്‍ഷ\n1994 -ല് ജര്‍മ്മന് കാര് നിര്‍മ്മാതാക്കളായ പോര്‍ഷയാണ് ഔഡി RS -നെ ആദ്യമായി അവതരിപ്പിച്ചത്. രണ്ടാം തലമുറ ഔഡി RS -ല് പോര്‍ഷ ലോഗോ ഇടംപിടിച്ചെന്നതും ശ്രദ്ധേയം. ടെയില്‍ഗേറ്റിലും, ബ്രേക്കുകളിലും, ഗ്രില്ലിലും പോര്‍ഷ ലോഗോയോട് കൂടിയാണ് ഔഡി RS2 എത്തിയത്.\nഔഡിയ്ക്ക് എതിരെ ശബ്ദമുയര്‍ത്തിയ രാജ്യാന്തര ഒളിമ്പിക് കമ്മിറ്റി\nനാലു വളയങ്ങള് ഇണക്കിച്ചേര്‍ത്ത പ്രശസ്ത ഔഡി ലോഗോയ്ക്ക് എതിരെ രാജ്യാന്തര ഒളിമ്പിക് കമ്മിറ്റി കോടതിയില് പരാതി നല്‍കിയതും ചരിത്രത്തിലെ അധ്യായമാണ്. 1995 -ലാണ് സംഭവം. എന്നാല് പരാതിയില് കോടതി വിധി വന്നത് ഔഡിക്ക് അനുകൂലമായി.\nInteresting Facts About Audi. Read in Malayalam.


JYOTHIRMAYAM | അമ്മേ…ജഗദംബികേ…മൂകാംബികേ….\nPosted December 16th, 2009 by Jyothi & filed under Yathravivaranangal.\nഅവിചാരിതമായിതാ ഒരിയ്ക്കൽക്കൂടി മൂകാംബികയിലേയ്ക്കൊരു ക്ഷണം .അത്ഭുതം തോന്നി.രണ്ടുവർഷം മുൻപാണു ആദ്യമായി മൂകാംബികയിൽ പോയതു . അന്നനുഭവിച്ച അനിർവചനീയമായ ആനന്ദം ഇനിയും എന്നെ വിട്ടു പിരിഞ്ഞില്ല. മറ്റു രണ്ടു കുടുംബ സുഹൃത്തുക്കൾക്കൊപ്പം ഞങ്ങളും കുടുംബ സമേതം തന്നെയാണു അന്നു പോയതു. പലരും പറഞ്ഞും കേട്ടുമുള്ള അറിവു മാത്രമേ ഉണ്ടായിരുന്നുള്ളൂ, എനിയ്ക്കു. സന്നിധാനത്തിലെത്തിയപ്പോൾ കിട്ടിയ അസാധാരണമായ മാനസികമ്സ്സ്യ്സ് ഉണർവു ഒരു പുതിയ അനുഭവമായി മാറി. ഒരു പാടു മുൻപു തന്നെ ഇവിടെ വരേണ്ടിയതായിരുന്നെന്ന തോന്നലിനൊപ്പം തന്നെ ധാരാളമായി വന്നിട്ടുള്ള സ്ഥലമെന്ന തോന്നലും ഉണ്ടായി. അന്നു തൊഴലും കൂടെ വന്നിരുന്ന ഒരു ബന്ധുവിന്റെ കുട്ടിയുടെ എഴുത്തിനിരുത്തലും ഉണ്ടായി. വൈകീട്ടു തൊഴുതു വന്ന ശേഷം സരസ്വതീ മണ്ഡപത്തിലിരുന്നു ഞങ്ങളുടെ കൂടെ വന്നിരുന്ന കലാമണ്ഡലം ഗിരീശൻ കീർത്തനങ്ങളാലാപിയ്ക്കുന്ന നേരത്തു കയ്യിലിരുന്ന ഒരു തുണ്ടു കടലാസ്സിൽ നിമിഷങ്ങൾ കൊണ്ടൊരു ശ്ലോകം തീർത്തതും ഗിരീശൻ തന്നെ അതു അവിടെ പാടിയതും അവാച്യമായ അനുഭൂതി നേടിത്തന്നു. കോളേജ് വിദ്യാഭ്യാസത്തിനുശേഷം ആദ്യമായി എഴുതിയതു അന്നായിരുന്നു.കുട്ടികളും മീഡിയ ഫീൽഡിലായതിനാൽ വളരെ ഭക്തിപൂർവ്വം പ്രാർത്ഥിച്ചു സംതൃപ്തരായി.തിരിച്ചു വന്നപ്പോൾ ദേവിയുടെ ദർശനത്താലുള്ള നവോന്മേഷം കൂടുതൽ കൂടുതൽ എഴുതാനായി എന്നെ പ്രേരിപ്പിയ്ക്കുകയും അതുവരെയുണ്ടായിരുന്ന മടി കളഞ്ഞു ഞാൻ തുടങ്ങി വച്ചിരുന്ന എന്റെ ബ്ളോഗ് ആയ www.jyothirmayam.com സമ്പന്നമാക്കാനും എനിയ്ക്കു കഴിഞ്ഞു. ആത്മവിശ്വാസം വീണ്ടെടുക്കൽ വഴി മുന്നോട്ടു പോകാനുള്ള ത്വര അതു വരെ അറിയാത്ത പല വാതിലുകളും എനിയ്ക്കു തുറന്നു തന്നു. കേട്ടിട്ടുണ്ടു, മൂകാംബികയിൽ ദേവി വിളിച്ചാൽ മാത്രമേ പോകാനൊക്കൂ എന്നു. എന്റെ കാര്യത്തിൽ സംശയമില്ല, അനുഭവത്തിൽ നിന്നും മനസ്സിലായി.ഇഷ്ടപ്പെട്ട ജോലി കിട്ടാനായി കുട്ടികളുടെ പേരിൽ എന്തു വഴിപാടു ചെയ്യണമെന്ന ചോദ്യത്തിനു അതിനായി പ്രാർത്ഥിച്ചാൽ മാത്രം മതിയെന്നായിരുന്നു പൂജാരിയുടെ മറുപടി. എല്ലാ കടാക്ഷത്തിനും ദേവിയെ അനുസ്മരിച്ചിരിയ്ക്കുമ്പോൾ ഇതാ വരുന്നു വീണ്ടും വിളി. എങ്ങിനെ അത്ഭുതപ്പെടാതിരിയ്ക്കും?കഴിഞ്ഞ പ്രാവശ്യം വാഹനം ബുക്കു ചെയ്തു റോഡു വഴിയാണു മുംബൈയിൽ നിന്നും മൂകാംബികയ്ക്കു പോയതു. ബുദ്ധിമുട്ടു കുറയ്ക്കാനായി ഇത്തവണ റെയിൽ വഴിയാണു ടിക്കറ്റെടുത്തതു. മത്സ്യഗന്ധ എക്സ്പ്രസ്സിൽ. ആകപ്പാടെ 25 പേർ.മുംബൈ ലോകമാന്യ തിലക് ടെർമിനസ്സിൽ നിന്നും ഉച്ചയ്ക്കു 2മണിയോടെ പുറപ്പെടുന്ന മത്സ്യഗന്ധ ഭട്ക്കലിനും കുന്ദാപുരത്തിനും ഇടയിലുള്ള വളരെ ചെറിയ സ്റ്റേഷൻ ആയ ബൈന്ദൂർ മൂകാംബികറോഡിൽ രാവിലെ 5.25നു എത്തേണ്ടതിനു പകരം വൈകി എത്തിയതു7മണിയോടെയാണു.മറ്റു ചില ബന്ധുക്കൾ നേരിയ്ട്ടും മൂകാംബികയിലേയ്ക്കു നാട്ടിൽ നിന്നുമെത്തി.നേരത്തെ തന്നെ താമസസ്ഥലം, അവിടെയെത്താൻ വാഹനം എന്നിവയൊക്കെ ബുക്കു ചെയ്തിരുന്നു. ബൈന്ദൂർ –മൂകാംബികാറോഡിൽ വണ്ടിയിറങ്ങൂമ്പോൾ വാഹനം റെഡി. ഏതാണ്ടു 45 മിനിറ്റു നേരത്തെ യാത്രയ്ക്കുശേഷം മൂകാംബികയിൽ ഗസ്റ്റുഹൌസിൽ എത്തി. പ്രഭാതപരിപാടികളും കുളിയും കഴിഞ്ഞതും നേരെ അമ്പലത്തിലേയ്ക്കു.\nനഗ്നപാദയായി അമ്പലത്തിലേയ്ക്കു നടക്കുന്ന സമയം മനസ്സിൽ പല ചിന്തകളും കടന്നു കൂടി. സന്നിധാനത്തിലെത്താനും ദേവിയെ കാണാനും തിടുക്കമായി. തൊട്ടടുത്തു തന്നെയുള്ള പഞ്ചമുഖഗണപതികോവിലിൽ തൊഴുത ശേഷമാണു മൂകാംബികയെ തൊഴാൻ പോയതു. റോഡിൽ നിറയെ പശുക്കൾ. പൂക്കളും പൂജാദ്രവ്യങ്ങളും വിൽക്കുന്നവരുടെ നിരന്തരമായ വിളി. പടിഞ്ഞാറെ ഗോപുരത്തിലൂടെ കടന്നു മെറ്റൽ ഡോറിലൂടെ അകത്തു കടന്നു ചുറ്റമ്പലത്തിലെത്തി.നടയ്ക്കൽ നിന്നു തൊഴുതു.അകത്തു വളരേ ശാന്തമായ അന്തരീക്ഷം.അൽ‌പ്പം തിരക്കുള്ളതിനാൽ ലൈനിൽ അൽ‌പ്പനേരം നിന്നാണു അകത്തു കടന്നതു. നടയ്ക്കു നേരെ നിന്നു തൊഴുന്ന സമയത്തു മനസ്സിനെ ഏകാഗ്രമാക്കാൻ വ്യഥാ ശ്രമിച്ചു. എന്താണു പ്രാർത്ഥിയ്ക്കേണ്ടതെന്നറിയുന്നില്ല. കണ്ണടച്ചു കൈ കൂപ്പാനേ കഴിഞ്ഞുള്ളൂ. അദ്വൈതാചാര്യൻ കൺകുളിർക്കേകണ്ടു സായൂജ്യമടഞ്ഞ ശക്തിസ്വരൂപിണി.(ഇന്നും ഇവിടുത്തെ പൂജയും അനുഷ്ഠാനങ്ങളും ആദി ശങ്കരൻ നിശ്ചയിച്ചു വച്ചതു തന്നെ.)ശംഖചക്രാഭയാഭീഷ്ട ഹസ്തയും പത്മാസനസ്ഥിതയുമായ പരബ്രഹ്മസ്വരൂപിണി. ജാതി മത ഭേദമെന്യേ ദശലക്ഷ്ങ്ങൾ അറിവിന്റെ വെട്ടത്തിലേയ്ക്കു കുട്ടികളെ ഹരിശ്രീ കുറിയ്പ്പിയ്ക്കാനായെത്തുന്ന ദിവ്യ സന്നിധി. രോമകൂപങ്ങൾ എഴുന്നേറ്റു നിന്നു. ദേവിയുടെ മുഖത്തെ ഭാവം അളക്കാനാവുന്നില്ല. ബ്രാഹ്മിയും, വൈഷ്ണവിയും, ശാംഭവിയും, കുമാരിയും, ഇന്ദ്രാണിയും, വാരാഹിയും, ഭദ്രയും, വീരഭദ്രനും, ഗണപതിയും മൂകാസുര നിഗ്രഹത്തിനായി തങ്ങളുടെ ശക്തികളെ ഏകീകരിച്ചപ്പോഴുണ്ടായ ശക്തിസ്വരൂപിണി. വിശ്വജനനി.ആമുഖത്തു ഇല്ലാത്ത ഭാവങ്ങൾ എന്തുണ്ടു? മുന്നിലായി കോലമഹർഷി പൂജിച്ചിരുന്ന സ്വയംഭൂലിംഗത്തേയും മനസ്സിൽ കണ്ടു തൊഴാൻ മറന്നില്ല. അറിയാവുന്ന സരസ്വതീ സ്തോത്രങ്ങളും ഉരുവിട്ടു.എന്തെല്ലാമോ വികാരങ്ങൾ മനസ്സിനെ കീഴടക്കിയ പ്രതീതി. അറിയാതെ ഒരു തണുപ്പു മനസ്സിലേയ്ക്കു അരിച്ചിറങ്ങിവരുന്നതുപോലെ. നാലമ്പലത്തിണ്ണയിൽ കയറിനിന്നു വീണ്ടും അല്പനേരം ധ്യാനിച്ചു. തൊഴുതു നിന്നിരുന്ന ഒരു ഭക്തൻ വളരെ ദയവോടെ മതിയാവോളം തൊഴാനായി സ്ഥലം മാറിത്തന്നു. ചുറ്റമ്പലത്തിലെ ശങ്കരപീഠത്തിനു മുന്നിൽ ആദിശങ്കരനെ അനുസ്മരിച്ചു വണങ്ങി. നമസ്ക്കരിച്ചശേഷം മറ്റു ദേവന്മാരായ അറുമുഖൻ, പാർത്ഥേശ്വരൻ, നഞ്ജുണ്ഡേശ്വരൻ, പഞ്ചമുഖ ഗണപതി, ഹനുമാൻ, വീരഭദ്രൻ, ഗോവർദ്ധനോദ്ധാരിയായ കൃഷ്ണൻ എന്നിവരേയും തൊഴുത ശേഷം സരസ്വതീ മണ്ഡപത്തിലിരുന്നു അൽ‌പ്പനേരം പ്രാർത്ഥിച്ചു. പ്രഭാതഭക്ഷണശേഷം കുടജാദ്രി കയറാനായിരുന്നു പ്ളാൻ.\nമൃതസഞ്ജീവനികൊണ്ടുവരാനായി പോയ ഹനുമാൻ, മരുന്നുകൾ തിരിച്ചറിയാനാകാതെ മലയുമെടുത്തു മടങ്ങുന്ന നേരത്തു മലയുടെ കഷ്ണങ്ങൾ വീണുണ്ടായതാണു കുടജാദ്രിയെന്നു പറയപ്പെടുന്നു. ഇതു സമുദ്ര നിരപ്പിൽ നിന്നും 4500 അടി ഉയരത്തിലാണു സ്ഥിതി ചെയ്യുന്നതു.കുടജാദ്രിയെക്കുറിച്ചു ധാരാളം കേട്ടിട്ടുണ്ടു. എല്ലാവരുടെയും മനസ്സിനെ സ്വാധീനിച്ച കുടജാദ്രിയിൽ…എന്നു തുടങ്ങുന്ന ഗാനം കേൾക്കാത്തവരുണ്ടാകില്ല. വളരെയേറെ മോഹിച്ചെങ്കിലും കഴിഞ്ഞ പ്രാവശ്യം നടക്കാതെ പോയ ഒരാഗ്രഹമായിരുന്നു കുടജാദ്രിയിൽ പോകൽ. കൊല്ലൂരിൽ നിന്നും നോക്കിയാൽ ഏത്താണ്ടു 25 കിലോമീറ്റർ അകലെയായി തലയുയർത്തി നിൽക്കുന്ന കുടജാദ്രിയുടെ മനോമോഹനമായ ദൃശ്യം കാണാനാകും.കരൻ കട്ടെ അല്ലെങ്കിൽ നാഗോഡ് വരെ വേണമെങ്കിൽ ബസ്സിൽ പോകാമെങ്കിലും ഞങ്ങൾ മൂകാംബികയിൽ നിന്നു തന്നെ ജീപ് ഏർപ്പാടു ചെയ്യുകയാണുണ്ടായതു. നാഗ്ഗോഡയിൽ ഒരു ചെറിയ ചെക്ക് പോസ്റ്റ് ഉണ്ടു. ഇനിയങ്ങോട്ടു വഴി അൽ‌പ്പം മോശം തന്നെ. എത്തിച്ചേരുന്നതു പുൽത്തകിടികളും മേടുകളും നിറഞ്ഞ പ്രദേശങ്ങളിലാണു. ഇന്ത്യയിൽ ഇത്രയും നല്ല മെഡോസ് ഉണ്ടെന്നതു തന്നെ ഒരു പുതിയ അറിവായിരുന്നു. ഒരു വശം പുൽത്തകിടികൾ നിറഞ്ഞ മേട , മറു വശം അഗാധമായ മലയിടുക്കുകൾ. താഴ്വാരങ്ങൾ. അകലെ കുടജാദ്രി മാടി വിളിയ്ക്കുന്നു. പോകുന്ന വഴിയിൽ കാട്ടുപോത്തുകളെയും പുലിയേയുമൊക്കെ കാണാറുണ്ടെന്നു ഡ്രൈവർ പറഞ്ഞെങ്കിലും ഒന്നും കണ്ടില്ല. പച്ചപ്പുല്ലുമൂടിയ സമതലങ്ങൾ കാൻ വാസു പോലെ പരന്നു കിടക്കുന്ന ഈ പ്രദേശം മനസ്സിൽ എത്ര ഒപ്പിയെടുത്താലും മതി വരില്ല. ജീപ്പിൽ നിന്നും ഇറങ്ങി അവിടെയെല്ലാം നടക്കുവാനാണു തോന്നിയതു. ഏതാണ്ടു 8 കിലോമീറ്ററോളം കഴിഞ്ഞപ്പോൾ ഒരു തുറന്ന സ്ഥലത്തെത്തി. ഇവിടെ ആൾത്താമസം ഉണ്ടു. ഒരു ചെറിയ ചായക്കടയും കണ്ടു. ഞങ്ങളുടെ ഡ്രൈവർ താഴെയിറങ്ങി, ജീപ്പിന്റെ മുൻ വശത്തെ ഗ്ളാസ് ഉയർത്തി വച്ചു. പൊടി പടലം വന്നു മൂടി ഗ്ളാസിൽക്കൂടി ഒന്നും കാണാനാവതെ വരും. ഇനിയങ്ങോട്ടു വഴി ഏതാണ്ടു പത്തു കിലോമീറ്റർ കാണും, തീരെ മോശം, അതിദുർഘടമാണു താനും. കയറാൻ ഒരു മണിക്കൂറെങ്കിലും സമയമെടുക്കും.അത്ര പതുക്കെയേ മുന്നോട്ടു പോകാനാവൂ.മന:പൂർവ്വമായി വഴി നന്നാക്കാതിരിയ്ക്കുകയാണു കർണ്ണാടക സർക്കാർ. കാരണം പിന്നെ സിവിലൈസേഷൻ കൂടുതലാവുകയും പവിത്രമായ ഈ സ്ഥലത്തിന്റെ നൈർമ്മല്യം നഷ്ടപ്പെടുകയും ചെയ്യുമെന്ന ഭയത്താൽ. ഒരു സിഗററ്റും വലിച്ചൂതി ഉഷാറായി സീറ്റിലിരുന്ന ഡ്രൈവർ ഏതോ കന്നഡ പാട്ടു പാടാൻ തുടങ്ങി. വഴി മുന്നോട്ടു പോകുംതോറും കൂടുതൽ ക്കൂടുതൽ മോശമായി.ഡ്രൈവർ വാചാലനായി. കഴിഞ്ഞ 22 വർഷമായി ഈ റൂട്ടിൽ വണ്ടി ഓടിയ്ക്കുന്നു. മുകളിലേയ്ക്കു ദുഷ്ക്കരമായ കേറ്റം, 48 ഹെയർപിൻ വളവുകൾ. ഒരു വശത്തു മലയും മറുവശത്തു അഗാധതയും. കുലുങ്ങിക്കുലുങ്ങിയാണു യാത്ര. കുടജാദ്രിയ്ക്കു പുറപ്പെടുമ്പോൾ തന്നെ പലരും പറഞ്ഞിരുന്നു, ഭക്ഷണം മിതമായി കഴിച്ചാൽ മതി,ഛർദ്ദിയ്ക്കാൻ തോന്നിയെന്നു വരുമെന്നു. ചിലരൊക്കെ സംശയം പറഞ്ഞെങ്കിലും ആരും ഛർദ്ദിയ്ക്കയുണ്ടായില്ല ഭാഗ്യത്തിനു. ചുറ്റും മനോഹരമായ ദൃശ്യങ്ങൾ, പക്ഷേ ആസ്വദിയ്ക്കാനുള്ള മനസ്ഥിതിയിലായിരുന്നില്ല പലരും. ചില സ്ഥലങ്ങളിൽ ഹെയർപിൻ വളവിന്റെ വീതി കുറവു ശരിയ്ക്കും ഭയപ്പെടുത്തി. പലപ്പോഴും ഇത്തരം യാത്രകളിൽ കുട്ടികളും സ്ത്രീകളും കരയാറുണ്ടത്രെ! തൊട്ടു പുറകിലായി വന്നിരുന്ന മറ്റൊരു ജീപ്പിന്റെ ചലനം കണ്ടപ്പോഴാണു ശരിയ്ക്കും കാര്യം മനസ്സിലായതു. എന്തായാലും കുഴപ്പമൊന്നും കൂടാതെ ഞങ്ങൾ മുകളിലെത്തിയപ്പോൾ ഞങ്ങളുടെ കൂടെയുള്ളവർ വന്നിരുന്ന മറ്റു രണ്ടു ജീപ്പുകളും അവിടെ എത്ത്ക്കഴിഞ്ഞിരുന്നു.\nഞങ്ങളുടെ ജീപ്പു പാർക്കു ചെയ്തതു ഒരൽ‌പ്പം മുകളിലിലായി മൂലസ്ഥാനത്തെ അമ്പലത്തിനുതൊട്ടായാണു. അഡിഗകളുടെ ഭവനവും അതിനോടു ചേർന്നുള്ള രണ്ടുക്ഷേത്രങ്ങളും തൊട്ടുള്ള തണുപ്പേറിയ വെള്ളമുള്ള കൊച്ചു കുളവും മറക്കാനാവാത്ത കാഴ്ച്ചയാണു. കുറേ വെള്ളമെടുത്തു തലയിലും മുഖത്തുമൊഴിച്ചു. ഒരു നവോന്മേഷം വന്നപോലെ. അമ്പലത്തിൽ തൊഴുതു. ഇനി മുകളിലേയ്ക്കു കയറ്റം നടന്നു കയറണം. ഒന്നര മണിക്കൂർ സമയമെടുക്കുമെന്നാണു പറഞ്ഞതു. ഉത്സാഹത്തോടെ ഞങ്ങൾ കയറ്റം തുടങ്ങി.ചുറ്റുമുള്ള ഹരിതാഭ നിറഞ്ഞ ദൃശ്യങ്ങൾ കയറ്റത്തിന്റെ ആയാസം കുറച്ചു തന്നു.പലയിടത്തും കാട്ടുപുഷ്പ്പങ്ങൾ ഗന്ധം പരത്തി നിൽക്കുന്നു. അത്യന്തം ദുഷ്കരമായ കയറ്റം അരമണിക്കൂറിലധികം കയറിയ ശേഷം ഞങ്ങൾക്കു തിരിച്ചിറങ്ങേണ്ടി വന്നു. കൂട്ടത്തിൽ കുട്ടികളും ഇനിയും മുകളിലേയ്ക്കു കയറാൻ ബുദ്ധിമുട്ടുന്നവരും ഉണ്ടായിരുന്നു. മുകളിൽ കോലമഹർഷി തപം ചെയ്ത സ്ഥലവും ശ്രീ ശങ്കരാചാര്യർ പരമോന്നത സമാധിയിൽ ലയിച്ചു സർവജ്ഞപീഠം കയറിയ കരിങ്കൽ മണ്ഡപവും ഗണപതി ഗുഹയും ചിത്രമൂലയും അംബാവനവും ഒക്കെ മനസ്സിൽ സ്വപ്നമായി മാറി. കുടജാദ്രിയുടെ ഉത്തുംഗതയിൽ കാണാനാകുന്ന സൂര്യോദയവും സൂര്യാസ്തമനവും ഒരിയ്ക്കലും മറക്കാനാവാത്ത സ്വർഗ്ഗീയ ദൃശ്യങ്ങളാണെന്നു വായിച്ചിട്ടുണ്ടു. പച്ചപ്പട്ടു പുതച്ച വനത്തിന്റെ നിബിഡതയിൽ പ്രകൃതിയുടെ മുഴുവൻ സൌന്ദര്യവും ആവാഹിച്ചു തപോധനന്മാർ ഈ ശൃംഗത്തിൽ കഠിന തപം ചെയ്തിരുന്നു. പ്രകൃതിയിൽ വിലയം പ്രാപിച്ചു , അനന്തതയുടെ ആഴമറിഞ്ഞു, മനസ്സിനെ സ്വച്ഛമാക്കി , ആത്മബോധത്തിന്റെ ശൃംഗം കൂടി അവർ കീഴടക്കി. മനസ്സിൽ ഈ വിചാരങ്ങൾ നിറഞ്ഞു നിന്നപ്പോൾ അലൌകികമായ എന്തോ ഒരു വികാരം ആകെ മൂടുന്നതായി തോന്നി…അമ്മേ…മൂകാംബികേ…\nജീപ്പു നിർത്തിയ സ്ഥലത്തിനു തൊട്ടുള്ള പുരോഹിതഭവനത്തിൽൽ നിന്നും കിട്ടിയ ചൂടുള്ള ഉപ്പുമാവും ചായയും ആതിഥേയത്വവും മറക്കാനാവില്ല. അല്ലാതെ മറ്റു ഭക്ഷണമൊന്നും അവിടെ കിട്ടുകയുമില്ല. എല്ലാവർക്കും മല കയറിയതിനാലാവാം, നല്ല വിശപ്പു. കൈ കഴുകാനായി പുറകു വശത്തു ചെന്നപ്പോൾ വെള്ളം കുത്തിയൊലിയ്ക്കുന്ന ശബ്ദം. വീടിന്റെ ചുമരിനു തൊട്ടുപുറകിൽ ഒരു ചെറിയ ഉറവ താഴേയ്ക്കു പതിയ്ക്കുന്ന ശബ്ദമാണു കേട്ടതു. കൈയിൽ എടുത്തപ്പോൾ നല്ല തണുപ്പു. ഗംഗയുടെ പവിത്രത കൈയിൽ നിറഞ്ഞ പ്രതീതി. അന്തരീക്ഷത്തിനു നല്ല തണുപ്പു.തിരിച്ചു ജീപ്പിൽ കയറുമ്പോൾ എല്ലാവരുടേയും മനസ്സിൽ ഇനിയും എന്നാണിങ്ങോട്ടു വരാനാകുകയെന്ന ചോദ്യമായിരുന്നു. ഒരു രസത്തിനായി ഹെയർപിൻ വളവുകൾ എണ്ണിയെണ്ണി ഞങ്ങൾ താഴെയെത്തി.അൽ‌പ്പം വിശ്രമിച്ചശേഷം കുളിച്ചു അമ്പലത്തിലെത്തി.\nഅമ്പലത്തിൽ തൊഴലും പ്രധാന വഴിപാടുകളിലൊന്നായ കുടുംബപൂജയിൽ ഭാഗഭാക്കാവുകയും ചെയ്തശേഷം കത്തിച്ചു വച്ച നിലവിളക്കുമായി തിരുനടയിൽ പ്രത്യേകമായ പൂജയും നടത്തി പുറത്തു വന്നപ്പോൾ സരസ്വതീമണ്ഡപത്തിൽ കദരീഗോപാലനാഥിന്റെ സക്സോഫോൺ കച്ചേരി തകർത്തു നടക്കുന്നു. തൊട്ടരികേയിരുന്നു ഒന്നര മണിക്കൂർ നേരം കച്ചേരി ആസ്വദിച്ചു. മഹാഭാഗ്യമായി തോന്നി. ഞങ്ങളുടെ കൂട്ടത്തിൽ അദ്ദേഹത്തിന്റെ ആരാധകരും ഉണ്ടായിരുന്നു. 20 നിലയിലായി കത്തിച്ചു വച്ചിരിയ്ക്കുന്ന ദീപസ്തംഭത്തിലെ നിറതിരികളുടെ അഭൌമികമായ സുവർണ്ണവെളിച്ചത്തിൽവെട്ടിത്തിളങ്ങുന്ന കൊടിമരക്കീഴിൽ ദേവിയെ പുറത്തെ ശീവേലിയ്ക്കു എഴുന്നളളിയ്ക്കുന്ന സമയത്തു കൂടെ അമ്പലത്തിനു ചുറ്റും ഭക്തജനങ്ങൾ പ്രദക്ഷിണം നടത്തുന്നു.. ഈ സമയത്താണു ഗായകർ സാധാരണയായി പാടാറുള്ളതു, ദേവിയെ സരസ്വതീരൂപത്തിൽ പൂജ ചെയ്യുന്ന സമയവും അപ്പോഴാണു. രാത്രിപ്പൂജയ്ക്കുശേഷം കഷായസേവ കഴിഞ്ഞു അമ്പലത്തിലെ തന്നെ വഴിപാടൂട്ട് അത്താഴമായി കഴിച്ചപ്പോൾ അവാച്യമായ സന്തോഷം തോന്നി. ഞങ്ങളുടെ കൂട്ടത്തിൽ വന്ന ഒരു ഗുജറാത്തി പയ്യനു ഈ അനുഭവം എത്രയും ഹൃദ്യമായി ത്തോന്നി. ഒരു വട്ടം കൂടി ക്യൂവിൽ പോയി നിൽക്കാൻ തോന്നുന്നുവെന്നു പറഞ്ഞപ്പോൾ അത്ഭുതം തോന്നി. പുറത്തു തകൃതിയായ മഴ. ഇടിയും കൂടെ. അസ്ബറ്റോസ് ഷീറ്റുകളിൽ താളലയത്തിൽ മഴയുടെ സംഗീതം. ആ മഴയിൽ കുതിർന്നു ഞങ്ങൾ ഗസ്റ്റ് ഹൌസിൽ തിരിച്ചെത്തി. ഇലെക്ട്രിസിറ്റി പോയിരിയ്ക്കുന്നു. അൽ‌പ്പനേരം വർത്തമാനം പറഞ്ഞിരുന്നപ്പോൾ കറണ്ടു വന്നു. എല്ലാവരും നേരത്തേ കിടന്നു . നാളെ രാവിലെ തൊഴലും കുട്ടിയെ എഴുത്തിനിരുത്തലും സൌപർണ്ണികാദർശനവും ആണ് . അതിരറ്റ ആകാക്ഷയോടെയാണു ഞങ്ങളെല്ലാം ഉറങ്ങാൻ കിടന്നതു.\nരാവിലെ5മണിയ്ക്കെഴുന്നേറ്റ് കുളിച്ചു താഴെ വന്നപ്പോഴാണറിഞ്ഞതു, പലരും രാവിലെ കുളിയ്ക്കാനായി സൌപർണ്ണികയിൽ പോയെന്നു. കടുത്ത ഇച്ഛാഭംഗം തോന്നി. അമ്പലത്തിൽ പോയി കുറെയേറെ നേരം തൊഴുതു നിന്നു . കണ്ണിൽ വെള്ളം നിറഞ്ഞു. സായൂജ്യം കിട്ടിയപോലെ. സരസ്വതീ മണ്ഡപത്തിൽ തിരക്കു കൂടുന്നതിനു മുൻപേ തന്നെ സുഹൃത്തിന്റെ കുട്ടിയുടെ എഴുത്തിനിരുത്തൽ നടത്തി.തുടർന്നു ഞങ്ങളുടെ കൂടെ വന്നിരുന്ന പലരും കീർത്തനങ്ങളും, കഥകളിപ്പദവും പാടി. ഓടക്കുഴലിലൂടെയും ദേവിയെ സ്തുതിച്ചു.കുട്ടികൾ ആരോ ഡാൻസ് ചെയ്തു. ഞങ്ങൾ സ്ത്രീകൾ 10-12 പേർ ചേർന്നു ഒരു മോഹം തോന്നിയതിനാൽ ഒരു സരസ്വതീ വന്ദനം പാടി കൈകൊട്ടിക്കളിച്ചു. അതിനു കഴിഞ്ഞതിൽ സന്തൊഷം തോന്നി. സരസ്വതീ മണ്ഡപത്തിലിരുന്നു ഒരു ശ്ളോകവും കീർത്തനവും എഴുതി സ്വയം വായിച്ചപ്പോൾ എനിയ്ക്കു എന്തെന്നില്ലാത്ത ഒരു ആത്മ സംതൃപ്തി കിട്ടി.. ഒരിയ്ക്കൽക്കൂടി തൊഴുതു നമസ്കരിച്ച ശേഷം പുറത്തു കടന്നു, ഭക്ഷണം കഴിച്ചു സൌപർണ്ണിക കാണാൻ ഞങ്ങൾ തയ്യാറെടുത്തു.\nപറഞ്ഞുകേട്ടിട്ടുണ്ടു, ആദ്യമായി മൂകാംബികയിൽ വരുന്നവർ സൌപർണ്ണികയിൽ ചെന്നു സ്നാനം ചെയ്തു വേണം അമ്പലത്തിൽ ദർശനം നടത്താനെന്നു. രണ്ടുപ്രാവശ്യവും അതുണ്ടായില്ല. പക്ഷേ എന്തായാലും ഇത്തവണ സൌപർണ്ണികയിലൊന്നിറങ്ങണമെന്നു തന്നെ തീരുമാനിച്ചു. മഹാവിഷ്ണുവിന്റെ വാഹനമായ സുപർണ്ണനെന്ന ഗരുഡൻ തപസ്സു ചെയ്ത സ്ഥലത്തിനടുത്തുകൂടി ഒഴുകുന്ന നദിയായതിനാലാണിതിനു സൌപർണ്ണികയെന്നു പേരു കിട്ടിയതത്രേ! കുടജാദ്രിയുടെ നിബിഡതയിൽ നിന്നുമുത്ഭവിച്ചു താഴ്വാരങ്ങളിലൂടെ ഒഴുകിയെത്തുന്ന ഈ നദിയിലെ വെള്ളത്തിൽ പല ഔഷധഗുണങ്ങളുമുള്ളതായി കണക്കാക്കപ്പെടുന്നു. നദിയിൽ വെള്ളം തീരെ കുറവു.പ്ക്ഷേ കണ്ണീരു പോലെ തെളിഞ്ഞ വെള്ളം. നല്ല തണുപ്പും. ചെറിയ പാറക്കഷ്ണങ്ങൾ വെള്ളത്തിൽ സ്പഷ്ടമായി കാണാം. മത്സ്യങ്ങളും ഉണ്ടു. അൽ‌പ്പം മാറി കുറച്ചു കൂടി ആഴമുള്ള ഭാഗത്താണു ആൾക്കാർ കുളിയ്ക്കുന്നതു. വെള്ളത്തിലിറങ്ങി കുറേ ദൂരം നടന്നു. ചരലും പാറക്കഷ്ണങ്ങളും കാലടികളെ കിക്കിളിപ്പെടുത്തി. ചിലയിടങ്ങളിൽ വഴുക്കലും. നദീതീരം മരങ്ങളാൽ സമൃദ്ധം. വെള്ളത്തിനടിയിൽ നിന്നും പാറക്കെട്ടുകൾ തലയുയർത്തിനിൽക്കുന്നു. ഇതു വരെ മനസ്സിൽ കണ്ടിരുന്നതു കൂലം കുത്തിയൊഴുകുന്ന ജലപ്രവാഹത്തോടുകൂടിയ സൌപർണ്ണികാ നദിയായിരുന്നു. നദിയുടെ ശാന്തമായ ഈ മുഖം പുതുമ നൽകി. കുട്ടികൾക്കു ഭയമെന്യേ ഇറങ്ങി വെള്ളത്തിൽ കളിയ്ക്കാനായി. ഇനിയൊരിയ്ക്കൽ നദിയിൽ നിറയെ വെള്ളമുള്ള സമയത്തു വരണമെന്നുണ്ടു. നദീതീരത്തു ഗണപതിയുടെ അമ്പലം. കുറച്ചു മാറി ഒരു ശ്രീകൃഷ്ണക്ഷേത്രവുമുണ്ടു. തിരികെ വന്നു ഭക്ഷണം കഴിച്ചു ഞങ്ങൾ മടക്കയാത്രയ്ക്കു തയ്യാറെടുത്തു.\nഭക്തിയാൽ മനസ്സും, മല കയറ്റത്തിനാൽ തനുവും, കോരിച്ചൊരിയുന്ന മഴയാൽ തലയും സൌപർണ്ണികാനദിയിലെ വെള്ളത്തിൽ കാൽ‌പ്പാദങ്ങളും സായൂജ്യമടഞ്ഞ യാത്രയായിരുന്നു ഇതു. ആത്മവിശ്വാസം പതിന്മടങ്ങു വർദ്ധിച്ചതു പോലെ. ഒരു നവോന്മേഷത്തോടെ ബൈന്ദൂർ സ്റ്റേഷനിലേയ്ക്കായി ജീപ്പിൽ കയറുമ്പോൾ വിളിയ്ക്കാതിരിയ്ക്കാനായില്ല…അമ്മേ…ജഗദ്ധാത്രീ….മൂകാംബികേ….നിന്റെ അടുത്ത വിളിയ്ക്കായി ഞാൻ കാത്തിരിയ്ക്കുന്നു.\n7 Responses to “അമ്മേ…ജഗദംബികേ…മൂകാംബികേ….”\nVenmaranallure December 16, 2009\nവായനക്കാരെ കൂടെകൊണ്ടുപോകുന്ന ശൈലിയിലെഴുതുന്ന വിവരണങ്ങള് നന്നായിരിക്കുന്നു. എല്ലാം ശേഖരിക്കപ്പെട്ട് ഒരു പുസ്തകമായി പ്രസിദ്ധീകരിക്കപ്പെട്ടുകാണാന് ആഗ്രഹിക്കുന്നു.\njyo December 16, 2009\nഒരിക്കല് മോന്റെ 12th exam കഴിഞ്ഞ ഉടനെ ഞങ്ങള് മൂകാംബികക്ഷേത്രദര്‍ശനം നടത്തിയിരുന്നു.പിന്നിട് തരപ്പെട്ടില്ല.വായിച്ചപ്പോള് കണ്ട പോലെ തോന്നി.\nജ്യോതിര്‍മയി December 19, 2009\nഓപ്പോളേ, നന്ദി യാത്രാവിവരണത്തിന്. വൈകാതെ പോണം തൊഴാന്…..\nPradeep December 22, 2009\nയാത്രാവിവരണം നന്നായിട്ടുണ്ട്, ഇവിടെ കൂടി ഒന്ന് പോസ്റ്റ് ചെയ്യാമോ ?\nആ ടോപ്പിക്കില് കുറേയേറെ നല്ല യാത്രാവിവരണങ്ങള് ഉണ്ട്.\nBabu Chandran February 5, 2010\nഇതു വരെ പോകാന് കഴിഞ്ഞിട്ടില്ല.ഇനി എന്നാണ് സാധിക്കുന്നതെന്നും അറിയില്ല.എന്തായാലും യാത്രാ വിവരണം വളരെ ഇഷ്ടമായി.\nRahul February 26, 2010\nഈ യാത്രാ വിവരണം നോക്കിയാണ് ഞാനും എന്‍റെ ഫ്രെണ്ട്സും കഴിഞ്ഞ 21നു മൂകാംബിക ദര്സനം പ്ലാന് ചെയ്തത് . വളരെ സഹായകരമായിരുന്നു. 21നു വൈകുന്നേരം ഞങ്ങള് അവിടെ എത്തി റൂം എടുത്തു , കുളിച്ചു ദേവിയെ കാണാന് പോയി . പിറ്റേന്ന് രാവിലെ4മണിക്ക് എഴുന്നേറ്റു സൌപര്‍ണികയില് കുളിക്കാന് പോയി അത് കഴിഞ്ഞു ദേവിയെ5മണിക്ക് തൊഴുതു6മണി ആയപ്പോള് അവിടെ നിന്നും പുറപ്പെടുന്ന ksrtc ബസില് കയറി . കുടജാദ്രിയുടെ അടിവാരത്ത് ഇറങ്ങി അവിടെ നിന്നു 13 km ഉണ്ട് സര്‍വജ്ഞ പീടത്ത്തിലേക്ക്5km നടന്നപ്പോള് മലയാളിയായ തങ്കപ്പന് ചേട്ടന്റെ കട കണ്ടു അവിടെ നിന്നു പുട്ടും കടലയും കഴിച്ചു. വനത്തിനുള്ളില് അത് ഒരു അത്ഭുതമായി തോന്നി. അവിടെ നിന്നും നടന്നു അങ്ങനെ5മണിക്കൂര് നടന്നു എല്ലാ സ്ഥലവും കണ്ടു. സര്‍വജ്ഞ പീഠം കയറിയ കല് മണ്ഡപത്തില് കുറേ നേരം ഇരുന്നു ദേവിയെ പ്രാര്‍ത്ഥിച്ചു , അവിടെ നിന്നും സൌപര്‍ണിക ഉത്ഭവിക്കുന്ന സ്ഥലം കാണാന് പോയി, അവിടെ നിന്നു മതി വരുവോളം വെള്ളം കുടിച്ചു അതിനു മരുന്നുകളുടെ ചുവ ഉണ്ടെന്നു തോന്നി . അങ്ങനെ എല്ലാ ഇടവും കണ്ടു. പലരും ജീപ്പില് വരുന്നത് കണ്ടു അവരില് പലരും കുറച്ചു കയറി തിരിച്ചിറങ്ങുന്ന കാഴ്ച കാണേണ്ടി വന്നു. ജീപ്പില് പോയാല് ഒന്നര മണിക്കൂര് നടന്നാല് മതി എന്നാല് ഞങ്ങള് അടിവാരത്ത് നിന്നും നടന്നു തുടങ്ങിയപ്പോള് കുറച്ചു കഷ്ട്ടപാടു തോന്നി എന്നാല് സര്‍വജ്ഞ പീഠം കയറിയ കല് മണ്ഡപം കാണണമെന്ന വാശി ആയിരുന്നു ഞങ്ങള്‍ക്ക് അങ്ങനെ ഞങ്ങള്6പേര് എല്ലാം കണ്ടു തൃപ്തമായ മനസോടു കൂടി കുടജാദ്രി ഇറങ്ങി അങ്ങനെ അങ്ങോട്ടും ഇങ്ങോട്ടും ടോട്ടല് 26 km ഞങ്ങള് നടന്നു. പിറ്റേന്ന് കാല് ഭയങ്കര വേദന ആയിരുന്നു പക്ഷെ അതൊക്കെ ഞങ്ങളുടെ സന്തോഷത്തില് അലിഞ്ഞു പോയിരുന്നു.\nJyothi February 26, 2010\nരാഹുൽ,തീർച്ചയായും ഈ അനുഭൂതി മനസ്സിൽ എന്നും നിറഞ്ഞു നിൽക്കും. ഈ യാത്രാവിവരണം അലമെങ്കുലും സഹായജനകമായെന്നറിഞ്ഞു സന്തോഷിയ്ക്കുന്നു.


തെലങ്കാന തെരഞ്ഞെടുപ്പ്: ജ്യോതിഷ പ്രവചനം നടത്താനാകില്ലെന്ന് ഒ.പി റാവത്ത് • Suprabhaatham\nതെലങ്കാന തെരഞ്ഞെടുപ്പ്: ജ്യോതിഷ പ്രവചനം നടത്താനാകില്ലെന്ന് ഒ.പി റാവത്ത്\nSeptember 8, 2018 | 12:33 am IST\nഹൈദരാബാദ്: തെലങ്കാന തെരഞ്ഞെടുപ്പ് നടത്തുന്നതുമായി ബന്ധപ്പെട്ട് ജ്യോതിഷ പ്രവചനം നടത്തി തീരുമാനിക്കാന് കഴിയില്ലെന്ന് മുഖ്യതെരഞ്ഞെടുപ്പ് കമ്മിഷനര് ഒ.പി റാവത്ത്. ഈ വര്‍ഷം നിയമസഭാ തെരഞ്ഞെടുപ്പ് നടക്കുന്ന മധ്യപ്രദേശ്, ഛത്തിസ്ഗഡ്, രാജസ്ഥാന്, മിസോറം സംസ്ഥാനങ്ങള്‍ക്കൊപ്പം നടത്താന് കഴിയുമോയെന്ന കാര്യം ആലോചിക്കുന്നുണ്ട്. എന്നാല് തെരഞ്ഞെടുപ്പ് എന്ന് നടത്തണമെന്നതുസംബന്ധിച്ച് ജ്യോതിഷ പ്രവചനത്തിന്റെ അടിസ്ഥാനത്തില് തീരുമാനിക്കാനാകില്ല.\nതെലങ്കാനയില് തെരഞ്ഞെടുപ്പ് നടത്താനുള്ള സാഹചര്യം അവിടത്തെ തെരഞ്ഞെടുപ്പ് ഉദ്യോഗസ്ഥരുമായി ചര്‍ച്ച ചെയ്ത് തീരുമാനിക്കും. അതിനുശേഷമേ നാല് സംസ്ഥാനങ്ങള്‍ക്കൊപ്പം തെരഞ്ഞെടുപ്പ് നടത്തുന്നതുമായി ബന്ധപ്പെട്ട് നിലപാട് വ്യക്തമാക്കാന് കഴിയൂ. താമസിയാതെ തെലങ്കാന സന്ദര്‍ശിച്ച് സ്ഥിതിഗതികള് വിലയിരുത്തുമെന്നും ഒ.പി റാവത്ത് പറഞ്ഞു.\nകഴിഞ്ഞ വ്യാഴാഴ്ചയാണ് മന്ത്രിസഭാ യോഗശേഷം സര്‍ക്കാരിനെ പിരിച്ചുവിടുന്നതുമായി ബന്ധപ്പെട്ട കത്ത് ഗവര്‍ണര്‍ക്ക് മുഖ്യമന്ത്രിയായിരുന്ന കെ. ചന്ദ്രശേഖര റാവു കൈമാറിയത്. സര്‍ക്കാരിന്റെ ശുപാര്‍ശ അംഗീകരിച്ച ഗവര്‍ണര് ഇ.എസ്.എല് നരസിംഹന്, പുതിയ സര്‍ക്കാര് രൂപീകരിക്കുന്നതുവരെ കാവല് സര്‍ക്കാരായി തുടരാന് ചന്ദ്രശേഖര റാവുവിനോട് ആവശ്യപ്പെട്ടിട്ടുണ്ട്.


"മുസാഫിര് ഹൊ യാരൊ…" - കൊച്ചനൂർ ഗ്രാമം - Kochanoor Online\nBy മുജീബ് ഇ. യു / February 2, 2007\nകോര്‍ട്ടിന്റെ കോര്‍ണറില് എന്തിനെപറ്റിയോ ചിന്തിച്ചു നില്ക്കുമ്പോഴായിരുന്നു നെറ്റിന്റെ മൂലക്കുനിന്ന് ഇടിമിന്നല്‍പോലെ ഒരു സ്മാഷ് വന്നത്. പെട്ടെന്നുണ്ടായ ഒരു ‘റിഫ്ളക്ട് ആക്ഷനില്’ കയ്യൊന്നു നീട്ടി കൊടുത്തു. ഭാഗ്യം, പന്ത് കൃത്യം നീട്ടിയ കൈകളുടെ പള്ളക്ക് തന്നെ കൊണ്ടു. പന്ത് അതേ സ്പീഡില് എതിര്‍കോര്‍ട്ടിലേക്ക് പറന്നു. ” ഗുഡ് ക്യാരി” പുറത്ത് തട്ടി റസാക്ക്ക്ക അഭിനന്ദിക്കുമ്പോഴാണ് എനിക്ക് സംഭവിച്ചതിനെ പറ്റി ഒരു രൂപം കിട്ടുന്നത്. അപ്പോഴേക്ക് കോര്‍ട്ടിന്റെ മധ്യത്തിലേക്ക് അടുത്ത അടി വന്നു. ഇത്തവണ റസാക്ക്ക്ക ആയിരുന്നു താരം. അല്‍പം മുന്നോട്ട് കുനിഞ്ഞ് ഒരു ക്ലാസിക്കല് ക്യാരി. തൊട്ടു മുമ്പ് ഞാന് ചെയ്തതിനെ നിഷ്പ്രഭമാക്കിയ ഒന്ന്… ഗ്രൌണ്ട് ആവേശത്താലും ആരവങ്ങളാലും മുങ്ങി….\nരണ്ട് മാസം മുമ്പ് ഒരു വൈകുന്നേരം സ്കൂള് ഗ്രൌണ്ടില് നടന്ന ഒരു വോളിബോള് കളിയിലെ ചില നിമിഷങ്ങളാണിത്. അന്ന് കളി കഴിഞ്ഞിട്ടും ഞാന് അതിശയപ്പെടുകയായിരുന്നു. സ്വയം പ്രചോദിതനാവാനും മറ്റുള്ളവരെ പ്രചോദിപ്പിക്കാനുമുള്ള ആ മനുഷ്യന്റെ കഴിവിനെ പറ്റി ഓര്‍ത്ത്. കളി കഴിഞ്ഞ് വിയര്‍പ്പാറ്റുമ്പോള് റസാക്ക്ക്ക ഒരുപാട് സംസാരിച്ചു. ഞങ്ങള് കളിക്കാന് വരാന് വൈകുന്നതിനെ കുറിച്ചുള്ള പരാതി, (റസാക്ക ആയിരുന്നു ആദ്യം ഗ്രൌണ്ടില് വരുന്നത്) കളിതുടങ്ങും മുമ്പെത്തെ വാമപ്പിനെ പറ്റി, അതങ്ങനെ നീണ്ട് കിഷോര്‍കുമാറിന്റെ പാട്ടുകളിലെത്തി ഗള്‍ഫിലേക്ക് തിരിച്ച് പോകുന്നതിലെത്തി നിന്നു. തിരിച്ചു പോക്കിന്റെ കാര്യം പറഞ്ഞ ശേഷം പിന്നെയൊന്നും സംസാരിച്ചില്ല. അല്‍പ്പനേരം മൌനിയായിരുന്ന് ഞങ്ങളോട് യാത്ര പറഞ്ഞ് ബൈക്കില് കയറി. അന്നായിരുന്നു അവസാനം കണ്ടത്.\nകുറച്ച് വര്‍ഷങ്ങള്‍ക്ക് മുമ്പ് വരെ കൂടി അത്ര വ്യക്തിപരമായ അടുപ്പം ഉണ്ടായിരുന്നില്ല. അല്ലെങ്കിലും വര്‍ഷങ്ങള് കൂടി മാത്രം കണ്ടുമുട്ടുന്ന ഗള്‍ഫുകാരായ ജ്യേഷ്ടസഹോദരന്മാര് ഞങ്ങള്‍ക്ക് അപരിചിതര് തന്നെയായിരുന്നു.\nനൌഷുക്കാടെ കല്യാണതലേന്ന് കരോക്കെ ഗാനമേള സംഘടിപ്പിക്കാന് ഉത്സാഹിക്കുന്നത് കാണുമ്പോഴാണ് റസാക്ക നല്ലൊരു കലാസ്വാദകനും സഹൃദയനുമാണെന്ന് മനസ്സിലാവുന്നത്. ഒരോരൊ തമാശകള് പൊട്ടിച്ചും പ്രസന്നനായി എല്ലാവരോടും സംസാരിച്ചും അന്നവിടെ നിറഞ്ഞു നിന്നു. ആവിയെ കൊണ്ട് കുറേ പാട്ടുകള് പാടിപ്പിച്ചു. റസാക്കയും കിഷോര്‍കുമാറിന്റെ ഒരു പാട്ട് പാടി. “മുസാഫിറ്’ ഹൊ യാരോ..” എന്നോട് സംസാരിച്ചപ്പോള് സൌണ്ട് എന്‍ജിനീയറായിട്ടാണ് ജോലി എന്നറിഞ്ഞപ്പോള് അതിശയം കൂറി. പിന്നെ സംഗീതവും പഴയ കലാപ്രവര്‍ത്തനങ്ങളുമായി ചര്‍ച്ച. കിഷോര്‍കുമാറിന്റെ പാട്ടുകള് വളരെ ഇഷ്ടമായിരുന്നെന്ന് അന്ന് സംസാരത്തില് നിന്ന് മനസിലായി. പഴയ അപ്സര ക്ലബ്ബിന്റെ നാടകങ്ങളെ പറ്റിയും വല്ലാത്ത ഗൃഹാതുരതയോടെയായിരുന്നു സംസാരിച്ചത്. പിന്നെ ഒരോ തവണ ലീവിന് വരുമ്പോഴും കരുതലുള്ള ഒരു ജ്യേഷ്ടനായി വിശേഷങ്ങള് ചോദിച്ചറിയുമായിരുന്നു. ബലംപിടുത്തങ്ങളൊന്നുമില്ലാത്ത, എല്ലാവര്‍ക്കും ഇഷ്ടമായിരുന്ന മനുഷ്യന്. അതായിരുന്നു റസാക്ക്ക്ക, എന്റെ അത്ഭുതം ഇതൊന്നുമല്ല. ഇത്ര ‘ജോവിയല്’ ആയിരുന്ന ആ മനുഷ്യന് എങ്ങനെയാണ് ഇത്രയും ആധികളെ ഉള്ളിലൊളിപ്പിച്ച് നടന്നിരുന്നത്… നടന്നു മറഞ്ഞത്…\nജനുവരി പന്ത്രണ്ടാം തീയതി രാവിലെ പതിഞ്ഞ ശബ്ദത്തില് ആരോ ആ മരണവിവരം അറിയിച്ചു. പിറ്റെന്ന് രാത്രി, എയര്‍പോര്‍ട്ടില് നിന്ന് മയ്യത്ത് വീട്ടിലെത്തിക്കും വഴി ഇടക്കു കുന്നംകുളം പള്ളിയില് വെച്ച് മയ്യത്ത് കൊണ്ടുവന്ന പെട്ടി തുറന്നു. ചെറിയ പുഞ്ചിരിയോടെ കിടക്കുന്ന റസാക്കാടെ മുഖം കണ്ടു. അല്ലെങ്കിലും ചിരിച്ചിട്ടല്ലാതെ അദ്ദേഹത്തിനെ കണ്ടിട്ടുമില്ലായിരുന്നു. മയ്യത്ത് കൊണ്ടുവന്ന ആംബുലന്‍സില് ഞാനും റഫീക്കും കയറി. കൊച്ചനൂരെത്തും വരെ ജീവിതത്തിന്റെ ക്ഷണികതെയെ കുറിച്ച് നിശബ്ദമായി ചിന്തിച്ചു… വണ്ടിയില് തങ്ങി നിന്നിരുന്ന മയ്യത്ത് എബാം ചെയ്യുമ്പോള് പുരട്ടിയ മരുന്നുകളുടെയും സുഗന്ധദ്രവ്യങ്ങളുടെയും രൂക്ഷഗന്ധം…, മരണത്തിന്റെ ഗന്ധം ..,\nരാത്രി പത്ത് കഴിഞ്ഞിരിക്കുന്നു. മയ്യത്തിനെ പ്രതീക്ഷിച്ചു നില്ക്കുന്ന പുരുഷാരം. മോഹങ്ങളും പ്രതീക്ഷകളുമായി ഒരിക്കല് കൂടി കടല് കടന്നു പോയ ഒരാളുടെ തിരിച്ചുവരവാണ്…\nമയ്യത്ത് പൊതുദര്‍ശനത്തിന് വെച്ചു. ബന്ധുക്കളും സുഹൃത്തുക്കളും നാട്ടുകാരും പരേതന് അന്ത്യോപചാരമര്‍പ്പിച്ചു കഴിഞ്ഞു. ഇനി വീട്ടുകാരാണ്… മുള ചീന്തും പോലുള്ള ശബ്ദത്തില് ഒരു കരച്ചില് കേട്ടു…റസാക്കാടെ ചെറിയ മോളാണ്. കഴിഞ്ഞ പെരുന്നാളിന് ആ വീട്ടില് ഉണ്ടായിരുന്ന ആഘോഷങ്ങള് കണ്ടതോര്‍ത്തു. കമ്പിപൂത്തിരികള്..കുട്ടികളോടൊത്ത് ആഹ്ലാദ പ്രഹര്‍ഷങ്ങളോടെ റസാക്ക്ക്ക…\nവീണ്ടും മയ്യത്തിനോടൊന്നിച്ച് ആംബുലന്‍സില് . ഞാനും റഫീക്കും തലഭാഗത്തായിട്ടിരുന്നു. വണ്ടി വളരെ പതുക്കെയായിരുന്നു സഞ്ചരിച്ചിരുന്നത്. പള്ളിയിലേക്ക് തിരിയുന്ന വഴിക്ക് മയ്യത്ത് ചെരിയാതിരിക്കാന് ചുമലില് പിടിച്ചു. തണുത്തുപൊയിരുന്ന ചുമലുകള് ..ആ തണുപ്പ് എന്റെ വിരലുകളിലൂടെ സഞ്ചരിച്ച് കാലിന്റെ പെരുവിരലിലൂടെ താഴോട്ടിറങ്ങി..\nരാത്രി പന്ത്രണ്ട് മണി. ജനാസ നമസ്കാരം കഴിഞ്ഞു… ഇനി ആറടി ആഴത്തിലേക്ക്…\nഖബറിലേക്കെടുത്തു വെച്ച മയ്യത്തിനു മേല് എല്ലാവരും പച്ചമണ്ണ് വാരിയിടുന്നു. മൊയ്തീന്‍കുട്ടിക്ക ചൊല്ലിതരുന്ന പ്രാര്‍ത്ഥനകള് എല്ലാവരും ആവര്‍ത്തിക്കുന്നു. പുറകില് നിന്ന് കുറച്ച് മാറി ഒറ്റതിരിഞ്ഞ ഒരു വിതുമ്പല് കേട്ടു. പിന്നെയത് പതുക്കെ ഉച്ചത്തിലുള്ള തേങ്ങലുകളായി മാറി. റസാക്കാടെ ഏതോ സുഹൃത്താണെന്നു തോന്നുന്നു. മരണം എന്തിനെയൊക്കെയാണ് അനാഥമാക്കുന്നത്…\nതിരികെ വീട്ടിലേക്ക് നടക്കുമ്പോള് ആ പാട്ട് ഓര്‍മ്മ വന്നു.\n“മുസാഫിർ ഹൊ യാരൊ…”\nദൈവത്തിലേക്ക് മടങ്ങുന്ന യാത്രികര്….\n5 thoughts on ““മുസാഫിര് ഹൊ യാരൊ…””\nraneez mohamed says:\nyes,all are travellers…\nsome deaths are shockings…effect of shockings reveals us how we deeprooted to this duniya…and again we turn to this greedy world..with our busy life…man like to forget these feelings.This POST again gained feelings of aftershocks….as quran said”qullu nafsu dahikattul mout”-every souls will taste death\nYou people are expressing your feelings inanice way which is touching.RAZAK IKKA passes away leavingavoid that no one else is able to fill.\nLet us pray to Allah to have mercy upon the deceased and grant patience to us in general and to his family in particular to bear the loss.\nചിലര് മഴ പോലെയാണ്’. ചിലപ്പോള് ചാറ്റലായും, ലാസ്യമായ് പെയ്തും, പൊട്ടിച്ചിരിപോലെ ചിതറി പെയ്തും അവസാനം മിഴിയില് നിന്നുതിര്‍ന്ന ജലകണം പോലെ നോവു പടര്‍ത്തി നമ്മോട് വിട ചൊല്ലുന്നു. റസ്സാഖ്ക്ക ചിരിച്ചും ചിരിപ്പിച്ചും നമ്മുടെ ഹൃദയത്തില് നോവിന്റെ എന്തോ ഒന്ന് കോറിയിട്ടുകൊണ്ട് സ്വയം ചിരിച്ചു യാത്രയായി. ദൈവം തമ്പുരാന് അദ്ദേഹത്തിന്റെ പരലോക ജീവിതം ധന്യമാക്കികൊടുക്കുമാറാകട്ടെ.\nraskkade koode samsarikkunnthum idapzkunnthum orunimisham kanniloode kadannu pokunnu. mujeebinte vivaranam ente manssine pidichulakkunnu.\nmujeebe…….orupadu nanni.kuwaitil vechu rasakkayodu orupadu adukkan kazinju.orupadu sankadangal ullil othuikkivechu happiyayi nadakkukyayirunnu.ninte vivaranathiloode kalikkanvarunnakalam orthupokukayanu.ninakku nanni.


അഫ്സൽ ഗുരു തൂക്കിലേറ്റപ്പെട്ടപ്പോൾ പൊട്ടിക്കരഞ്ഞ തീഹാർ ജയിലർ | islamonlive.in\nby കൻവാർ പാൽ സിംഗ്\n“2013 ഫെബ്രുവരി9പുലർച്ചെ6മണി, ആസന്നമായ മരണത്തെ കുറിച്ച് അഫ്സൽ ഗുരുവിനെ അറിയിക്കേണ്ട സമയം. പരസ്പരം കാണാറുണ്ടായിരുന്നെങ്കിലും ഞങ്ങൾക്കിടയിൽ സംസാരമൊന്നും ഉണ്ടായിരുന്നില്ല. കാണുമ്പോഴെല്ലാം വ്യത്യസ്ത വിശ്വാസധാരകളുമായി ബന്ധപ്പെട്ട ഗ്രന്ഥങ്ങൾ – ഗീത, ഖുർആൻ, വേദങ്ങൾ – അദ്ദേഹം വായിക്കുന്നുണ്ടാവും. വായിക്കാത്ത സമയത്തെല്ലാം അദ്ദേഹം പ്രാർഥനാനിരതനായിരിക്കും. അഞ്ചു നേരത്തെ നമസ്കാരങ്ങളിൽ യാതൊരു വീഴ്ചയും വരുത്തിയിരുന്നില്ല.”\n“ഖേദത്തോടെ, ‘ഇന്നാണ് നിങ്ങളെ തൂക്കിലേറ്റുന്നത് എന്ന കാര്യം എനിക്ക് പറയാതിരിക്കാൻ നിർവാഹമില്ല’ എന്ന് സൂപ്രണ്ട് അഫ്സലിനെ അറിയിച്ചു. ‘എനിക്കറിയാം, എനിക്ക് മനസ്സിലായി,’ അഫ്സൽ മറുപടി നൽകി.”\n‘ബ്ലാക് വാറണ്ട്’ എന്ന പുസ്തകത്തിലൂടെ സുനിൽ ഗുപ്ത വെളിപ്പെടുത്തിയ അഫ്സൽ ഗുരുവിന്റെ അവസാന മണിക്കൂറുകളുടെ വിശദമായ വിവരണം, ഏതൊരു കശ്മീരിയുടെയും അഭിമാനമേറ്റുന്നതാണ്. മരണത്തിനു മുന്നിലും അദ്ദേഹം പുലർത്തിയ ശാന്തത അല്ലാഹുവിലും അല്ലാഹുവിന്റെ വിധിതീരുമാനങ്ങിലുമുള്ള അദ്ദേഹത്തിന്റെ അടിയുറച്ച വിശ്വാസത്തെയും അതുപോലെ തന്നെ കശ്മീരി ദേശീയതയോടുള്ള അദ്ദേഹത്തിന്റെ പ്രതിജ്ഞാബദ്ധതയെയുമാണ് വിളിച്ചോതുന്നത്.\nAlso read: ജനാധിപത്യസൂചികയില് ഇന്ത്യ പിറകോട്ടടിക്കുമ്പോള്\nതീഹാർ ജയിലിലെ ലോ ഓഫീസറായി 2016-ൽ വിരമിച്ച സുനിൽ ഗുപ്ത, പ്രമുഖ മാധ്യമപ്രവർത്തക സുനേത്ര ചൗധരിയുമായി ചേർന്ന് രചിച്ച ‘ബ്ലാക് വാറണ്ട്’ എന്ന പുസ്തകം പുറംലോകമറിയാത്ത ജയിൽ കഥകളാണ് വായനക്കാർക്കു മുന്നിൽ തുറന്നിടുന്നത്. ഏഷ്യയിലെ തന്നെ അതീവ സുരക്ഷാ ജയിലുകളിൽ ഒന്നായ തീഹാറിലെ നീണ്ട 35 വർഷക്കാലത്തെ നേരനുഭവങ്ങളുടെ സമാഹരണമാണ് ഈ കൃതി.\n“ഞങ്ങൾ എല്ലാവരും അദ്ദേഹത്തിന് അടുത്തിരുന്നു, ചായ വേണോ എന്ന് ചോദിച്ചു. ചായ കുടിച്ചു കൊണ്ടിരിക്കെ തന്റെ കേസിനെ കുറിച്ച് അഫ്സൽ ശാന്തമായി പറഞ്ഞു. പിന്നെ അദ്ദേഹം 1960-ലെ ബാദൽ എന്ന സിനിമയിലെ ‘അപ്നെ ലിയേ ജിയേ തോ ക്യാ ജിയേ, തൂ ജീ ഏ ദിൽ സമാനെ കെ ലിയേ.” എന്ന ഗാനം പാടാൻ തുടങ്ങി..\n“അദ്ദേഹത്തിന്റെ സ്വരത്തിൽ ഭയത്തിന്റെ ഒരംശം പോലുമില്ലായിരുന്നു. ഒരു പ്രത്യേക രീതിയിലാണ് അഫ്സൽ അതു പാടിയത്. നിർത്തുന്നതു വരെ ഞാനും അദ്ദേഹത്തിന്റെ കൂടെ പാടി, ശേഷം അഫ്സൽ ചായ ആവശ്യപ്പെട്ടു. ജയിലിൽ ചായ വിതരണം ചെയ്തിരുന്ന ആൾ പോയിക്കഴിഞ്ഞിരുന്നു. 2001 പാർലമെന്റ് ആക്രമണക്കേസിൽ കുറ്റക്കാരനെന്നു വിധിക്കപ്പെട്ട അഫ്സൽ ഗുരു, ഒരു കപ്പ് ചായ എന്ന അന്ത്യാഭിലാഷം പൂർത്തീകരിക്കപ്പെടാതെ അദ്ദേഹം തൂക്കുമരത്തിലേക്ക് നടന്നുകയറി.”\nകുടുംബത്തിനും ബന്ധുക്കൾക്കും നൽകാൻ എന്തെങ്കിലും സന്ദേശമുണ്ടോ എന്ന് ജയിൽ സൂപ്രണ്ട് ആരാഞ്ഞപ്പോൾ, തൂക്കിലേറ്റുന്ന സമയത്ത് താങ്കൾ അവിടെയുണ്ടാകുമോ എന്ന് സൂപ്രണ്ടിനോട് അഫ്സൽ ചോദിച്ചു. പേടിക്കേണ്ട, ഉണ്ടാവും എന്ന് ജയിൽ സൂപ്രണ്ട് മറുപടി നൽകി, “എനിക്ക് വേദനയില്ലെന്ന് ഉറപ്പാക്കുക.” അഫ്സൽ അദ്ദേഹത്തോട് പറഞ്ഞു.\nതൂക്കിലേറ്റപ്പെടുന്നതിനു മുമ്പ്, അഫ്സൽ തന്റെ കുടുംബത്തിന് ഒരു കത്തെഴുതിയിരുന്നു. “അസ്സലാമു അലൈക്കും. എന്നെ ഈ പദവിയിലേക്ക് ഉയര്‍ത്തിയ അല്ലാഹുവിനു നന്ദി. വിശ്വാസം മുറുകെ പിടിച്ച് ജീവിക്കുന്ന മുഴുവന് ആള്‍ക്കാരെയും ഞാന് അഭിനന്ദിക്കുന്നു. നമ്മളെല്ലാവരും സത്യത്തിന്റേയും ധര്‍മ്മത്തിന്റേയും ഭാഗത്തു നിലകൊള്ളേണ്ടതുണ്ട്, നമ്മുടെ അന്ത്യവും ശരിയുടേയും സത്യത്തിന്റേയും പാതയിലായിരിക്കട്ടെ. എന്റെ കുടുംബാംഗങ്ങളോട് ഒരപേക്ഷയേയുള്ളു, എന്റെ മരണത്തെയോര്‍ത്ത് സങ്കടപ്പെടരുത്. ഞാന് കരസ്ഥമാക്കിയ പദവിയിൽ അഭിമാനിക്കുക. സര്‍വ്വശക്തനായ അല്ലാഹു നിങ്ങളുടെ സഹായത്തിനും രക്ഷയ്ക്കും ഉണ്ടാകും. നിങ്ങളെ ഞാൻ അല്ലാഹുവിന്റെ സംരക്ഷണത്തിൽ ഏൽപ്പിക്കുന്നു.”\nതൂക്കിലേറ്റപ്പെട്ട് 26 മണിക്കൂറിനു ശേഷമാണ് അഫ്സൽ സ്വന്തം കൈപ്പടയിൽ എഴുതിയ കത്ത് കുടുംബത്തിനു ലഭിച്ചത്. “ഡ്യൂട്ടി കഴിഞ്ഞ് വീട്ടിലെത്തിയതിനു ശേഷം, അഫ്സലിന്റെ അവസാന മണിക്കൂറുകൾ ഞാൻ കുടുംബവുമായി പങ്കുവെച്ചു. അവർ പൊട്ടിക്കരഞ്ഞു.” ആദ്യമായാണ് താൻ പൊട്ടിക്കരഞ്ഞതെന്ന് സുനിൽ ഗുപ്ത എഴുതി.\nഅഫ്സലിന്റെ പേരു പരാമർശിക്കുന്ന ഏതൊരാളും അദ്ദേഹത്തെ രാജ്യദ്രോഹിയെന്ന് വിളിക്കുമെന്ന് സുനിൽ ഗുപ്തക്ക് അറിയാമെങ്കിലും, ഭയം പിടിമുറുക്കുന്ന നിലവിലെ രാഷ്ട്രീയ കാലാവസ്ഥയിലും തന്റെ ചിന്തകൾ പങ്കുവെക്കാൻ ധൈര്യപ്പെട്ട എഴുത്തുകാരന്റെ അഭിപ്രായത്തിൽ “മനുഷ്യരാശിയെ സേവിക്കാനും തന്റെ ജനത സമാധാനപരമായി ജീവിക്കാനും ആഗ്രഹിച്ച ഒരു നല്ല മനുഷ്യനായിരുന്നു അഫ്സൽ”.\nഅഫ്സൽ ഗുരുവിന്റെ കേസിലെ എല്ലാ വശവും വിവാദപരമായിരുന്നു എന്ന കാര്യത്തിൽ സുനിൽ ഗുപ്തക്കു സംശയമില്ല. പാർലമെന്റ് ആക്രമണക്കേസിൽ, അഫ്സൽ ഒഴികെ ബാക്കിയുള്ളവരെല്ലാം കുറ്റവിമുക്തരായി. അഫ്സൽ ഒരു ഭീകരസംഘത്തിന്റെയും ഭാഗമല്ലെന്ന് സുപ്രീംകോടതി സമ്മതിച്ചിരുന്നു. അഫ്സലിനെതിരായ കേസ് പോട്ട നിയമത്തിന്റെ പരിധിയിലുള്ള തീവ്രവാദകുറ്റമാണ്, ഇതിനു കേന്ദ്രത്തിന്റെ അനുമതി ആവശ്യമാണ്, എന്നാൽ ഈ കേസിൽ ഡൽഹി സർക്കാറാണ് അനുമതി നൽകിയത്.\nകേസിന്റെ ആദ്യഘട്ടത്തിൽ, അഫ്സലിനു വേണ്ടി വാദിക്കാൻ വക്കീൽ ഉണ്ടായിരുന്നില്ല. പിന്നീട്, മുതിർന്ന നിയമജ്ഞൻ രാം ജെത്മലാനി ഇടപെടുകയും, പോലീസ് കേസിലെ നിരവധി പഴുതുകൾ ചൂണ്ടികാട്ടുകയും, കേവലം പോട്ടയുടെ കീഴിലുള്ള കുറ്റസമ്മതത്തിന്റെ അടിസ്ഥാനത്തിൽ വധശിക്ഷ നൽകുന്നതിനെ എതിർക്കുകയും ചെയ്തിരുന്നു. റിവ്യൂ ഹരജി തള്ളിക്കൊണ്ട് സുപ്രീംകോടതി നടത്തിയ നിരീക്ഷണങ്ങൾ നിയമവാഴ്ചയുടെ പരിധിക്കപ്പുറത്തേക്കു പോകുന്നതായിരുന്നു, “കുറ്റവാളിക്ക് വധശിക്ഷ നൽകിയാൽ മാത്രമെ സമൂഹത്തിന്റെ പൊതുമനസാക്ഷി തൃപ്തിപ്പെടുകയുള്ളു.” എന്നാണ് സുപ്രീംകോടതി യാതൊരുവിധ മടിയുമില്ലാതെ പറഞ്ഞത്.\nപാർലമെന്റ് ആക്രമണകാരി മുഹമ്മദിനെ സഹായിക്കാൻ തന്നെ കുപ്രസിദ്ധ ഡി.എസ്.പി ദേവീന്ദർ സിംഗ് നിർബന്ധിച്ചു എന്ന് അഫ്സൽ തന്റെ വക്കീലിന് എഴുതിയ കത്തിൽ ചൂണ്ടികാണിച്ചിരുന്നു. അതൊന്നും പക്ഷേ ആരും തന്നെ ചെവികൊണ്ടില്ല. അഫ്സൽ ഗുരുവിനു പറയാനുള്ളതും അദ്ദേഹത്തിന്റെ കത്തിലുള്ള തെളിവുകളും സുപ്രീംകോടതി സ്വീകരിച്ചിരുന്നുവെങ്കിൽ യഥാർഥ വസ്തുതകൾ പുറത്തുവരികയും കേസിലെ വിധി തീർത്തും മറ്റൊന്നാവുകയും ചെയ്യുമായിരുന്നു.\nകുടുംബവുമായുള്ള അഫ്സലിന്റെ അവസാന കൂടികാഴ്ച തടയുന്നതിനായി നിയമങ്ങൾ എങ്ങനെ ലംഘിക്കപ്പെട്ടുവെന്ന് ഗുപ്ത നടത്തിയ വെളിപ്പെടുത്തലുകൾ ഞെട്ടിക്കുന്നതും ആശ്ചര്യപ്പെടുത്തുന്നതുമാണ്. നിങ്ങളൊരു കശ്മീരി വിരുദ്ധനാണെങ്കിൽ ഇതിലൊന്നും യാതൊരു പ്രശ്നവും നിങ്ങൾക്ക് അനുഭവപ്പെടില്ല.\nതൂക്കിലേറ്റുന്നതുമായി ബന്ധപ്പെട്ട നിയമങ്ങൾ വളരെ വ്യക്തമാണ് – പ്രസിഡന്റ് പ്രണബ് മുഖർജി ദയാഹരജി തള്ളിയതിനും വധശിക്ഷ നടപ്പാക്കുന്ന തിയ്യതിക്കും ഇടയിൽ, സാധാരണപോലെ രണ്ടാഴ്ചകൾ ജയിൽ അധികൃതരുടെ പക്കൽ ഉണ്ടായിരുന്നില്ല, വെറും ആറു ദിവസമാണ് ഉണ്ടായിരുന്നത്. എന്നിരുന്നാലും, അഫ്സലിന്റെ കുടുംബത്തെ വിവരം അറിയിക്കാനും കൂടിക്കാഴ്ച അനുവദിക്കാനും ആറു ദിവസങ്ങൾ ധാരാളമായിരുന്നു, പക്ഷേ അതുണ്ടായില്ല.\nഫെബ്രുവരി 6ന്, തൂക്കിലേറ്റുന്നതിന് മൂന്നു ദിവസങ്ങൾക്ക് മുമ്പ്, അഫ്സലിന്റെ മരണവിധിയിൽ പ്രസിഡന്റ് ഒപ്പുവെച്ചതിനു ശേഷം, അഫ്സലിന്റെ ഭാര്യ തബസ്സുമിന് മൂന്നാം നമ്പർ ജയിൽ സൂപ്രണ്ട് സ്പീഡ് പോസ്റ്റ് വഴി ഒരു കത്തയച്ചു. കത്ത് തബസ്സുമിന്റെ പക്കൽ എത്തുമ്പോഴേക്കും സമയം വൈകിയിരുന്നു- കുടുംബത്തിന് യാതൊന്നും ചെയ്യാൻ സാധ്യമായിരുന്നില്ല.\nകുടുംബവുമായുള്ള അവസാന കൂടിക്കാഴ്ചക്ക് അഫ്സലിന് സൗകര്യമൊരുക്കാത്തതിന് മുഴുവൻ തീഹാർ അധികൃതരും ഉത്തരവാദികളാണ്. തൂക്കിലേറ്റുന്നതിന് ഒരു മണിക്കൂർ മുമ്പു മാത്രമാണ് തീരുമാനം അഫ്സലിനെ അറിയിച്ചത്. ഒരിക്കൽ മരണ വാറണ്ടിൽ ഒപ്പുവെക്കപ്പെട്ടാൽ, റൂൾ ബുക്ക് പാലിക്കേണ്ടത് ജയിൽ അധികൃതരുടെ ഉത്തരവാദിത്തമാണ്, അതുപക്ഷേ ഉണ്ടായിട്ടില്ല.\nഅതീവരഹസ്യമായാണ് ഈ തൂക്കിക്കൊല്ലൽ നടന്നത്. അതൊരു നിയമവിരുദ്ധ കൊലപാതകമായിരുന്നു, അതിൽ ഇന്ത്യൻ പ്രസിഡന്റും എക്സിക്യൂട്ടീവും ജുഡീഷ്യറിയും പങ്കാളികളായിരുന്നു. അഫ്സൽ ഗുരുവിന്റെ കുടുംബത്തോടും, കശ്മീരി ജനതയോടും സമൂഹത്തോടും ഉത്തരം പറയാൻ അവർ ബാധ്യസ്ഥരാണ്.\nഅഫ്സൽ ഗുരുവിന്റേത് കൂടാതെ, ഇന്ത്യൻ ഹൈക്കമ്മീഷൻ ഉദ്യോഗസ്ഥൻ രവീന്ദ്ര മാത്രെയെ കൊലപ്പെടുത്തിയ കേസിൽ തൂക്കിലേറ്റപ്പെട്ട മഖ്ബൂൽ ഭട്ട്, ഇന്ദിരാ ഗാന്ധി വധക്കേസിൽ ശിക്ഷിക്കപ്പെട്ട സത്വന്ദ് സിങ്, കേഹാർ സിങ് എന്നിവരുടേതടക്കം ഒമ്പതു പേരുടെ അവസാന നിമിഷങ്ങളുടെ വിശദമായ വിവരണം ബ്ലാക്ക് വാറണ്ടിൽ ഉണ്ട്.\nതിഹാർ ജയിലിൽ അടക്കം ചെയ്ത കശ്മീരി മിലിറ്റന്റ് മഖ്ബൂൽ ഭട്ടിനൊപ്പം സമാധാനപരമായി അന്തിയുറങ്ങുകയാണ് അഫ്സൽ ഗുരു.\nഖാലിസ്ഥാനി അനുഭാവിയും അന്ന് വധശിക്ഷ കാത്ത് ജയിലിൽ കിടക്കുകയും ചെയ്തിരുന്ന ദേവീന്ദർ പാൽ സിംഗ് ബുള്ളറുമായുള്ള അഫ്സൽ ചങ്ങാത്തത്തിലായതും ഇരുവരും തമ്മിൽ പിന്നീടുണ്ടായ ആഴമേറിയ സൗഹാർദ്ദവും, ഒരുമിച്ചുള്ള ദൈനംദിന നടത്തത്തെ കുറിച്ചുമെല്ലാം സുനിൽ ഗുപ്ത പരാമർശിക്കുന്നുണ്ട്. അഫ്സൽ ഗുരുവുമായി ഒരുമിച്ചുള്ള ദിവസങ്ങളെ കുറിച്ചുള്ള ദാവീന്ദർ പാൽ സിംഗിന്റെ അനുഭവവിവരണങ്ങൾക്കായുള്ള കാത്തിരിപ്പിലാണ് വായനലോകം.\nമൊഴിമാറ്റം : മുഹമ്മദ് ഇർഷാദ്\nTags: Afsal GuruBlack WarrantIndian StatekashmirSunil Guptasupreme courtTihar\nകൻവാർ പാൽ സിംഗ്


സൂഫിയയെ തമിഴ്നാട് പൊലീസ് ചോദ്യംചെയ്തു | PDP, Sufiya Madhani, Madhani, Comibatore, Tamilnadu, Kochi, പിഡിപി, സൂഫിയ മദനി, മദനി, തീവ്രാവദം, കോയന്പത്തൂര്, തമിഴ്നാട്, കൊച്ചി\t- Malayalam Oneindia\n7 min ago തിരഞ്ഞെടുപ്പ് കഴിഞ്ഞു, പെട്രോള്,ഡീസല് വില കൂടി!! ഇനി തിരിഞ്ഞ് നോക്കേണ്ടി വരില്ല?\n23 min ago കോണ്‍ഗ്രസിന് മൂന്നിടത്ത് ഭരണം നഷ്ടപ്പെടും? അവസരം മുതലെടുക്കാന് ബിജെപി, കേന്ദ്രം ഉറപ്പിച്ചാല്...\n40 min ago കുന്ദമംഗലത്ത് പിഎസ്‌സി പരിശീലനകേന്ദ്രത്തിലെ ടോയ്‌ലറ്റിൽ ഒളികാമറ: അധ്യാപകൻ റിമാൻഡിൽ\n1 hr ago പിലാത്തറ വോട്ട് വിവാദം: ഷാലറ്റിന്റെ വീടിനു നേരെ ബോംബേറ്, പോലീസ് അന്വേഷണമാരംഭിച്ചു\nസൂഫിയയെ തമിഴ്നാട് പൊലീസ് ചോദ്യംചെയ്തു\nPublished: December 19 2009, 10:04 [IST]\nകൊച്ചി: കളമശ്ശേരി ബസ് കത്തിക്കല് കേസില് അറസ്റ്റിലായ സൂഫിയ മദനിയെ തമിഴ്‌നാട് പോലീസ് ചോദ്യം ചെയ്തു.\nകോയമ്പത്തൂരിലെ പ്രസ്‌ക്ലബ് ആക്രമണശ്രമക്കേസിലാണ് പ്രത്യേക അന്വേഷണ ഉദ്യോഗസ്ഥന് ശക്തിവേലിന്റെ നേതൃത്വത്തിലുള്ള സംഘം സൂഫിയയെ ചോദ്യം ചെയ്തത്. സംഭവത്തില് തനിക്ക് പങ്കില്ലെന്ന് സൂഫിയ മൊഴി നല്‍കിയെന്നാണ് അറിയുന്നത്.\nതടിയന്റവിട നസീര്, കെ.പി സാബിര് എന്നിവരാണ് ഈ കേസിലെ മുഖ്യപ്രതികള്. മദനിയെ അറസ്റ്റ് ചെയ്തതിലുള്ള ദേഷ്യം മൂലമാണ് പ്രസ്‌ക്ലബ് ആക്രമിക്കാന് ശ്രമിച്ചതെന്ന നസീറിന്റെ മൊഴിയെത്തുടര്‍ന്നാണ് തമിഴ്‌നാട് പോലീസ് സൂഫിയയെ ചോദ്യം ചെയ്തത്.\nതൃക്കാക്കര അസിസ്റ്റന്റ് പോലീസ് കമ്മീഷണര് ഓഫീസില് വെച്ചായിരുന്നു ചോദ്യം ചെയ്യല്.\nകൊച്ചി pdp പിഡിപി kochi മദനി തമിഴ്നാട് madhani sufiya madhani സൂഫിയ മദനി കോയന്പത്തൂര്\nStory first published: Saturday, December 19, 2009, 10:04 [IST]


ലൂത്വ് (അ) – Islam Padasala\nപ്രവാചകന്‍മാര് • ലൂത്ത്\nഇബ്രാഹീം നബി(അ)യുടെ സമകാലികനും സഹോദരപുത്രനുമായിരുന്നു ലൂത്വ് നബി(അ). ഫലസ്ത്വീനിന്റെ കിഴക്ക് ജോര്‍ദാനിലും ഇന്നത്തെ ഇസ്‌റാഈലിലും ഉള്‍പ്പെടുന്ന സ്വദ്ദ്, സ്വന്‍അ, സ്വഅ്‌റ, അമൂറ, സദോം തുടങ്ങിയ പ്രദേശങ്ങളായിരുന്നു ലൂത്വ്‌നബിയുടെ പ്രബോധന പ്രദേശം. ബഹുദൈവ വിശ്വാസവും വിഗ്രഹരാധനയും നടമാടിയിരുന്നതിനു പുറമെ ലൈംഗികരാജകത്വം ആ സമൂഹത്തിന്റെ മുഖമുദ്രയായി മാറിയിരുന്നു. സ്വവര്‍ഗരതി വ്യാപകമായിരുന്ന ആ സമൂഹത്തോട് ലൂത്വ് ഏകദൈവ വിശ്വാസം പ്രബോധനം ചെയ്യുന്നതോടൊപ്പം തോന്ന്യാസങ്ങളില്‍നിന്ന് പിന്തിരിയാന് പ്രേരിപ്പിക്കുകയും ചെയ്തു. എന്നാല് ലൂത്വ്(അ)നെ അവര് അംഗീകരിച്ചില്ലെന്നു മാത്രമല്ല, ധിക്കാരത്തോടെ തങ്ങളുടെ ദുര്‍മാര്‍ഗത്തില് ഉറച്ചുനില്‍ക്കുകയും ചെയ്തു.\nവിശുദ്ധഖുര്‍ആന് ഇക്കാര്യം വിവരിക്കുന്നു: ലൂത്വിനേയും നാം അയച്ചു. അദ്ദേഹം തന്റെ ജനതയോട്, നിങ്ങള്‍ക്കുമുമ്പ് ലോകരില് ഒരാളും തന്നെ ചെയ്തിട്ടില്ലാത്ത ഈ നീചവൃത്തിക്ക് നിങ്ങള് ചെല്ലുകയോ എന്ന് പറഞ്ഞ സന്ദര്‍ഭം ഓര്‍ക്കുക. സ്ത്രീകളെ വിട്ട് പുരുഷന്മാരുടെ അടുത്തുതന്നെ നിങ്ങള് കാമവികാരത്തോടെ ചെല്ലുന്നു. അല്ലാ, നിങ്ങള് അതിരുവിട്ട് പ്രവര്‍ത്തിക്കുന്ന ഒരു ജനതയാകുന്നു. ‘ഇവര് കുറേ വിശുദ്ധ•ാര്, ഇവരെ പിടിച്ച് നാട്ടില്‍നിന്ന് പുറത്താക്കെടാ’ എന്ന് പറഞ്ഞത് മാത്രമായിരുന്നു ആ ജനതയുടെ മറുപടി.” (7: 80-82)\nദൈവദൂതന് നിരന്തരമായി ഈ ദൗത്യനിര്‍വഹണത്തില് ഏര്‍പ്പെട്ടുവെങ്കിലും ഒരാള്‍പോലും ആ സത്യം ഗ്രഹിക്കാന് തയ്യാറായില്ല എന്നത് ആ ജനതയുടെ ധിക്കാരത്തിന്റെ മികച്ച ഉദാഹരണമത്രെ. എന്നുമാത്രമല്ല, തന്റെ ഭാര്യപോലും തനിക്കെതിരായി നിലകൊള്ളുകയും ഈ ദുര്‍നടപടിക്ക് കൂട്ടുനില്‍ക്കുകയും ചെയ്യുന്നതാണ് ലൂത്വ്(അ) കാണുന്നത്. പ്രവാചകന്റെ പിഴച്ചുപോയ ഭാര്യയെ ലോകത്തിനുമുന്നില് ദുര്‍നടപ്പിന്റെ പ്രതീകമായി ഖുര്‍ആന് വരച്ചുകാണിക്കുന്നത് ഇപ്രകാരം: ”സത്യനിഷേധികള്‍ക്ക് ഉദാഹരണമായി നൂഹിന്റെ ഭാര്യയെയും ലൂത്വിന്റെ ഭാര്യയെയും അല്ലാഹു ഇതാ എടുത്തുകാണിച്ചിരിക്കുന്നു. അവര് രണ്ടുപേരും നമ്മുടെ ദാസന്മാരില്‍പ്പെട്ട സദ്‌വൃത്തരായ രണ്ടു പേരുടെ കീഴിലായിരുന്നു. എന്നിട്ട് അവരെ രണ്ടുപേരെയും ഇവര് വഞ്ചിച്ചു കളഞ്ഞു. അപ്പോള് അല്ലാഹുവിന്റെ ശിക്ഷയില്‍നിന്ന് യാതൊന്നും അവര് രണ്ടുപേരും ഇവര്‍ക്കൊഴിവാക്കിക്കൊടുത്തില്ല. നിങ്ങള് രണ്ടുപേരും നരകത്തില് കടക്കുന്നവരോടൊപ്പം കടന്നുകൊള്ളുക എന്ന് പറയപ്പെടുകയും ചെയ്തു.” (66: 10)\nമനുഷ്യത്വത്തിന് നിരക്കാത്ത നീചപ്രവൃര്‍ത്തിയില് മൂടുറക്കുകയും ദൈവദൂതനെ നിരാകരിക്കുകയും ധിക്കരിക്കുകയും ചെയ്തതിന്റെ ഫലമായി ലോകത്തിന് എക്കാലത്തേക്കും പാഠമുള്‍ക്കൊള്ളത്തക്ക നിലയില് അല്ലാഹു അവരെ ശിക്ഷിക്കുകയാണ് ചെയ്തത്. ലൂത്വിന്റെ ജനതയെ നശിപ്പിക്കാന് അല്ലാഹു മലക്കുകളെ നിയോഗിച്ചു. ഇബ്രാഹീം നബിക്ക് ഇസ്ഹാഖ് എന്ന സന്തതി ലഭിക്കാന് പോകുന്നു എന്ന സന്തോഷ വാര്‍ത്ത അിറയിച്ച ശേഷമാണ് മലക്കുകള് ലൂത്വിനെ സമീപിച്ചത്. മലക്കുകള് മനുഷ്യവേഷത്തില് ലൂത്വിന്റെ ഭവനത്തിലെത്തിയപ്പോള് ദുഷ്ടരായ ആ ജനത ആ പ്രവാചകനെ ഏറെ കഷ്ടപ്പെടുത്തിയ സംഭവം ഖുര്‍ആനില് ഇങ്ങനെ കാണാം:\n”നമ്മുടെ ദൂതന്മാര് ഇബ്രാഹീമിന്റെ അടുത്ത് സന്തോഷവാര്‍ത്തയും കൊണ്ട് വരികയുണ്ടായി. അവര് പറഞ്ഞു: ‘സലാം’ അദ്ദേഹം പ്രതിവചിച്ചു: ‘സലാം’ . വൈകിയില്ല അദ്ദേഹം ഒരു പൊരിച്ച മൂരിക്കുട്ടിയെ കൊണ്ടുവന്നു. എന്നിട്ട് അവരുടെ കൈകള് അതിലേക്കു നീളുന്നില്ലെന്നു കണ്ടപ്പോള് അദ്ദേഹത്തിന് അവരെപ്പറ്റി ശങ്കയും ഭയവും തോന്നി. അവര് പറഞ്ഞു: ‘ഭയപ്പെടേണ്ട, ഞങ്ങള് ലൂത്വിന്റെ ജനതയിലേക്ക് നിയോഗിക്കപ്പെട്ടിരിക്കുകയാണ്.’\nഇബ്രാഹീമിന്റെ ഭാര്യയും അടുത്തുനില്‍ക്കുന്നുണ്ടായിരുന്നു. അവര് ചിരിച്ചു. അപ്പോള് അവര്‍ക്ക് ഇസ്ഹാഖിന്റെ പിന്നാലെ യഅ്ഖൂബിനെപ്പറ്റിയും സന്തോഷവാര്‍ത്ത അറിയിച്ചു.. നമ്മുടെ ദൂതന്മാര് (മലക്കുകള്)ലൂത്വിന്റെ അടുക്കല് ചെന്നപ്പോള് അവരുടെ കാര്യത്തില് അദ്ദേഹത്തിന് ദുഖം തോന്നുകയും അവരെപ്പറ്റി ചിന്തിച്ചിട്ട് അദ്ദേഹത്തിന് മനഃപ്രയാസം ഉണ്ടാകുകയും ചെയ്തു. ഇതൊരു വിഷമകരമായ ദിവസം തന്നെ എന്ന് അദ്ദേഹം പറയുകയും ചെയ്തു. ”\n”ലൂത്വിന്റെ ജനങ്ങള് അദ്ദേഹത്തിന്റെ അടുത്തേക്ക് ഓടി വന്നു. മുമ്പുതന്നെ അവര് ദുര്‍നടപ്പുകാരായിരുന്നു. അദ്ദേഹം പറഞ്ഞു: എന്റെ ജനങ്ങളേ, ഇതാ എന്റെ പെണ്‍മക്കള്. അവരാണ് നിങ്ങള്‍ക്ക് കൂടുതല് പരിശുദ്ധിയുള്ളവര്. (അവരെ നിങ്ങള്‍ക്ക് വിവാഹം കഴിക്കാമല്ലോ)അതിനാല് നിങ്ങള് അല്ലാഹുവെ സൂക്ഷിക്കുകയും എന്റെ അതിഥികളുടെ കാര്യത്തില് എന്നെ അപമാനിക്കാതിരിക്കുകയും ചെയ്യുക. നിങ്ങളുടെ കൂട്ടത്തില് വിവേകമുള്ള ഒരു മനുഷ്യനുമില്ലേ?”\n”അവര് പറഞ്ഞു: നിന്റെ പെണ്‍മക്കളെ ഞങ്ങള്‍ക്കാവശ്യമില്ലെന്ന് നിനക്കറിയാമല്ലോ. ഞങ്ങള് എന്താണുദ്ദേശിക്കുന്നതെന്നും നിനക്കറിയാം. അദ്ദേഹം പറഞ്ഞു: എനിക്കു നിങ്ങളെ തടയുവാന് ശക്തിയുണ്ടായിരുന്നുവെങ്കില്! അല്ലെങ്കില് ശക്തനായ ഒരു സഹായിയെ എനിക്ക് ആശ്രയിക്കാനുണ്ടായിരുന്നുവെങ്കില്! അവര്(അതിഥികള്) പറഞ്ഞു: ലൂത്വേ, തീര്‍ച്ചയായും ഞങ്ങള് നിന്റെ രക്ഷിതാവിന്റെ ദൂതന്മാരാണ്. ജനങ്ങള്‍ക്ക് നിന്റെ അടുത്ത് എത്താനാകില്ല. ആകയാല് നീ രാത്രിയില് നിന്നുള്ള ഒരു യാമത്തില് നിന്റെ കുടുംബത്തെയും കൊണ്ട് യാത്ര പുറപ്പെട്ടുകൊള്ളുക. നിങ്ങളുടെ കൂട്ടത്തില്‍നിന്ന് ഒരാളും തിരിഞ്ഞു നോക്കരുത്. നിന്റെ ഭാര്യയൊഴികെ. തീര്‍ച്ചയായും അവര്‍ക്കു വന്നുഭവിച്ച ശിക്ഷ അവള്‍ക്കും വന്നു ഭവിക്കുന്നതാണ്. തീര്‍ച്ചയായും അവര്‍ക്കു നിശ്ചയിച്ച അവധി പ്രഭാതമാകുന്നു; പ്രഭാതം അടുത്തു തന്നെയല്ലേ?”\n”അങ്ങനെ നമ്മുടെ കല്‍പ്പന വന്നപ്പോള് ആ രാജ്യത്തെ നാം കീഴ്‌മേല്‍മറിക്കുകയും അട്ടിയട്ടിയായി ചൂളക്ക് വെച്ച ഇഷ്ടികക്കല്ലുകള് അവരുടെ മേല് വര്‍ഷിക്കുകയും ചെയ്തു.” (11: 69-82)\nതുല്യതയില്ലാത്ത തോന്ന്യവാസവും കടുത്ത ധിക്കാരവും കൈമുതലാക്കിയ സദോം നിവാസികള്‍ക്ക് കടുത്ത ശിക്ഷതന്നെ നല്‍കി. അത് ലോകാന്ത്യം വരെയുള്ളവര്‍ക്ക് ഗുണപാഠമായി ഇന്നും അവശേഷിക്കുകയും ചെയ്യുന്നു. ജോര്‍ദാനിലും ഇസ്രായേലിലുമായി സ്ഥിതിചെയ്യുന്ന ചാവുതടാകം എന്നറിയപ്പെടുന്ന പ്രദേശമത്രെ അത്. ‘കീഴ്‌മേല് മറിച്ചു’ എന്നും ‘കന്‍മഴ വര്‍ഷിച്ചു’ എന്നും ഖുര്‍ആന് പറഞ്ഞ ആ പ്രദേശം സമുദ്രനിരപ്പില്‍നിന്ന് 1300 അടി താഴെ സ്ഥിതി ചെയ്യുന്നു. കൂടിയ സാന്ദ്രത കാരണം ആ തടാകത്തില് ഒരാള് കിടന്നാല് താണുപോകില്ല. ജീവജാലങ്ങളോ ബാക്ടീരിയ പോലുമോ അതില് ഇല്ല. ചിന്തിക്കുന്നവര്‍ക്ക് പാഠമായി ആ ചരിത്രസത്യം മനുഷ്യനുമുന്നില് നിലനില്‍ക്കുന്നു!\nTagsprophet lut prophets islam


നാളെ റിലീസ് ചെയ്യുന്ന മലയാള ചിത്രങ്ങളിലൂടെ ഒന്ന് കണ്ണോടിക്കാം... -\nനാളെ റിലീസ് ചെയ്യുന്ന മലയാള ചിത്രങ്ങളിലൂടെ ഒന്ന് കണ്ണോടിക്കാം…\nസിനിമ ആസ്വാദനം…തങ്ങളുടെ ഇഷ്ടപെട്ട താരങ്ങൾ പ്രധാന കഥാപാത്രങ്ങളായി എത്തുന്ന ചിത്രങ്ങൾ റിലീസ് ദിവസം തന്നെ കാണാൻ ആഗ്രഹിക്കുന്നവരാണ് നമ്മളിൽ പലരും. നാളെ ഫെബ്രുവരി ഒന്നിന് റിലീസ് ചെയ്യുന്ന മലയാള ചിത്രങ്ങളിൽ ആരാധകർ അക്ഷമരായി കാത്തിരിക്കുന്ന ചിത്രമാണ് മമ്മൂട്ടി നായകനായി എത്തുന്ന പേരന്പ്. ജയറാം പ്രധാന കഥാപാത്രമായി എത്തുന്ന ലോനപ്പന്റെ മാമ്മോദീസ, കുഞ്ചാക്കോ ബോബൻ ചിത്രം അള്ളു രാമേന്ദ്രൻ, സർവം താളമയം, നിങ്ങൾ ക്യാമറ നിരീക്ഷണത്തിലാണ് എന്നീ ചിത്രങ്ങളാണ് നാളെ തിയേറ്ററുകൾ കീഴടക്കുന്നത്.\nനിരവധി ഫിലിം ഫെസ്റ്റിവലുകളിൽ സിനിമ പ്രേമികളുടെ ഹൃദയം കീഴടക്കിയ ചിത്രം പേരന്പിനായി അക്ഷമരായി കാത്തിരിക്കുകയാണ് ആരാധകർ. മമ്മൂട്ടിയുടെ അഭിനയം തന്നെയാണ് ചിത്രത്തിലെ പ്രധാന ആകര്‍ഷണം.പേരന്പ് എന്ന ചിത്രം വാനോളം പ്രശംസകൾ ഏറ്റുവാങ്ങിയിരുന്നു. ചിത്രത്തിലെ മമ്മൂട്ടിയുടെ അഭിനയത്തിനും ചിത്രത്തിനും അഭിനന്ദന പ്രവാഹവുമായി നിരവധി സിനിമ പ്രേമികൾ എത്തിയിരുന്നു.\nഓൺലൈൻ ടാക്സി ഡ്രൈവറായ അമുദൻ എന്ന കഥാപാത്രമായാണ് മമ്മൂട്ടി ചിത്രത്തിൽ വേഷമിടുന്നത്. ശാരീരിക അസ്വസ്ഥതകൾ ഉള്ള ഒരു പെൺകുട്ടിയുടെ അച്ഛനായാണ് മമ്മൂട്ടി എത്തുന്നത്. അച്ഛനും മകളും തമ്മിലുള്ള ബന്ധത്തെയും ഇരുവരും കടന്നുപോകുന്ന പ്രതിസന്ധികളുമാണ് ചിത്രത്തിൽ പറയുന്നത്.\nമലയാളികളുടെ പ്രിയതാരം ജയറാം നായകനായെത്തുന്ന പുതിയ ചിത്രമാണ് ‘ലോനപ്പന്റെ മാമ്മോദീസ. ലിയോ തദ്ദേവൂസാണ് ചിത്രത്തിന്റെ സംവിധാനം നിര്‍വഹിക്കുന്നത്. പെന് ആന്‍ഡ് പേപ്പര് ക്രിയേഷന്‍സിന്റെ ബാനറില് ഷിനോയ് മാത്യുവാണ് നിര്‍മ്മാണം.\nചിത്രത്തില് ഒരു സാധാരണക്കാരനായ നാട്ടിന്‍പുറത്തുകാരന്റെ വേഷത്തിലാണ് ജയറാം പ്രത്യക്ഷപ്പെടുന്നത്. വാച്ച് കടക്കാരനായ ലോനപ്പൻ എന്ന കഥാപാത്രമായാണ് ജയറാം ചിത്രത്തിൽ വേഷമിടുന്നത്. ചമക്കുന്ന് എന്ന ഗ്രാമത്തില് ജീവിക്കുന്ന ലോനപ്പന്റെയും അയാള്‍ക്ക് ചുറ്റുമുള്ള കുറെ ആളുകളുടെയും ജീവിതങ്ങള് നര്‍മ്മത്തില് ചാലിച്ച് ചിത്രീകരിക്കുന്ന സിനിമയാണ് ലോനപ്പന്റെ മാമ്മോദീസ.\nചിത്രത്തില് ജയറാമിനൊപ്പം കനിഹ, അന്ന രേഷ്മ രാജന്, ശാന്തി കൃഷ്ണ, ഇന്നസെന്റ്, ദിലീഷ് പോത്തന്, ജോജു, മാള, ഹരീഷ് കണാരന്, അലന്‍സിയര് തുടങ്ങി വലിയ താരനിരകള് പ്രധാന വേഷങ്ങളെ കൈകാര്യം ചെയ്യുന്നുണ്ട്.\nബിലാഹരി സംവിധാനം ചെയ്യുന്ന കുഞ്ചാക്കോ ബോബൻ ചിത്രമാണ് അള്ള് രാമേന്ദ്രൻ. അല്പം കലിപ്പ് ലുക്കിൽ കുഞ്ചാക്കോ എത്തുന്ന ചിത്രത്തിന്റെ പോസ്റ്ററുകളും ടീസറുകളുമെല്ലാം ആരാധകർ ഇരുകൈകളും നീട്ടി സ്വീകരിച്ചിരുന്നു. ചിത്രത്തിന്റേതായി പുറത്തിറങ്ങിയ പാട്ടും ആരാധക ഹൃദയങ്ങൾ കീഴടക്കിയിരുന്നു.\nചാന്ദ്‌നി ശ്രീധരന്, അപര്‍ണ്ണ ബാലമുരളി, കൃഷ്ണശങ്കര്, തുടങ്ങിയവരും ചിത്രത്തില് പ്രധാന കഥാപാത്രങ്ങളായെത്തുന്നുണ്ട്. ആക്ഷനും കോമഡി രംഗങ്ങളുമൊക്കെ ഉൾപ്പെടുത്തിയാണ് ചിത്രം നിർമ്മിച്ചിരിക്കുന്നത്.\nരാജീവ് മേനോൻ സംവിധാനം ചെയ്യുന്ന ഏറ്റവും പുതിയ ചിത്രമാണ് സർവം താളമയം. ജി വി പ്രകാശ് നായകനായി എത്തുന്ന ചിത്രം സംഗീതത്തിന് പ്രാധാന്യം നൽകുന്ന ചിത്രമാണ്. ചിത്രത്തിന്റെ സംഗീത സംവിധാനം നിർവഹിക്കുന്നത് എ ആർ റഹ്മാനാണ്.\nപതിനെട്ട് വർഷങ്ങൾക്ക് ശേഷം സംവിധാന രംഗത്തേക്ക് തിരിച്ചെത്തുന്ന രാജീവ് മേനോന്റെ അവസാന ചിത്രം ‘കണ്ടുകൊണ്ടേൻ കണ്ടുകൊണ്ടേൻ’ ആയിരുന്നു. വർഷങ്ങൾക്ക് ശേഷം രാജീവ് മേനോൻ സംവിധാനം ചെയ്യുന്ന ചിത്രം ഏറെ പ്രതീക്ഷയോടെയാണ് സിനിമാ ലോകം കാത്തിരിക്കുന്നത്.\nഭഗത് മാനുവല് നായകനാകുന്ന ചിത്രമാണ് ‘നിങ്ങള് ക്യാമറ നിരീക്ഷണത്തിലാണ്’. സന്തോഷ് ഗോപാല്, അഭിലാഷ് കെ ബി എന്നിവരാണ് ചിത്രത്തിന്റെ തിരക്കഥ എഴുതിയിരിക്കുന്നത്. എം ആര് ഗോപകുമാര്, ശിവജി ഗുരുവായൂര്, ബാലാജി, ശശി കലിംഗ, അംബിക മോഹന്, ഡെല്‍ന ഡേവിഡ്, സജിലാല് നായര്, അനീഷ് ജയറാം എന്നിവരാണ് ചിത്രത്തിലെ മറ്റ് അഭിനേതാക്കള്.\nജി വിനുനാഥിന്‌റെ വരികള്‍ക്ക് അരുണ് രാജാണ് സംഗീതം നല്‍കുന്നത്. റിജോയിസ് ഫിലിം കമ്പനിയുടെ ബാനറില് ജലേഷ്യസ് ജിയാണ് ചിത്രം നിര്‍മിക്കുന്നത്.\nRead more on: film | malaylam


കോവാക്സിനെടുത്ത പ്രവാസിക്ക് കോവിഷീല്‍ഡ് നൽകണം : ഹൈക്കോടതിയില് ഹർജി – Newscom – Malayalam News\nകോവാക്‌സിന് സൗദി അറേബ്യ നിലവിൽ അംഗീകാരം നൽകിയിട്ടില്ല. അത് കൊണ്ട് തന്നെ നിരവധി പ്രവാസി മലയാളികൾ ആണ് തിരിച്ചു പോകാൻ പറ്റാതെ സംസ്ഥാനത്ത് ഉടനീളം ഉള്ളത്. രണ്ട് ഡോസ് കോവാക്‌സിന് സ്വീകരിച്ചിട്ടും സൗദി അറേബ്യയില് പോകാന് കഴിയാതിരുന്ന പ്രവാസി മലയാളി ശ്രീകണ്ഠപുരം ഐച്ചേരി സ്വദേശി ടി.കെ. ഗിരികുമാറാണ് ഹർജിയുമായി ഹൈക്കോടതിയെ സമീപിച്ചത്. കോവി ഷിൽഡ് വാക്സിൻ നല്കണം എന്നാണ് ഇദ്ദേഹത്തിന്റെ ഹർജിയിലെ ആവശ്യം. ദുബൈയിലും പിന്നീട് സൗദിയിലുമായി 26 വര്‍ഷത്തോളം ജോലി ചെയ്തയാളാണ് ഗിരികുമാര്. കഴിഞ്ഞ ജനുവരിയിലാണ് അവധിക്ക് നാട്ടിലെത്തിയത്. 45 വയസ്സിന് മുകളിലുള്ളവര്‍ക്ക് നല്‍കിയിരുന്ന കോവാക്‌സിന് രണ്ട് ഡോസും എടുത്തിരുന്നു. വാക്‌സിനെടുത്തിട്ട് മൂന്ന് മാസത്തോളമായി. എന്നാല്, കോവാക്‌സിന് എടുത്തവര്‍ക്ക് സൗദി അറേബ്യയിലേക്ക് പ്രവേശനാനുമതി നിഷേധിച്ചു. കോവിഷീല്‍ഡ് വാക്സിനാണ് അവിടെ അംഗീകരിച്ചിട്ടുള്ളത്. രണ്ട് ഡോസ് വാക്‌സിനെടുത്തയാള്‍ക്ക് മൂന്നാമതൊരു വാക്‌സിന് നല്‍കാന് നിയമമില്ലെന്നുപറഞ്ഞ് മടക്കുകയായിരുന്നു. തുടര്‍ന്നാണ് കോടതിയെ സമീപിച്ചത്. കാനഡ, ഇസ്രായേല്, സ്‌പെയിന് തുടങ്ങിയ രാജ്യങ്ങള് മൂന്നാമതും വാക്‌സിന് നല്‍കുന്നുണ്ടെന്ന കാര്യം കൂടി ചൂണ്ടിക്കാട്ടിയാണ് ഹർജി നല്‍കിയിട്ടുള്ളത്.\nസംസ്ഥാനത്ത് ഒരാള്‍ക്ക് കൂടി സിക വൈറസ് സ്ഥിരീകരിച്ചു\nപുഷ്കർ സിംഗ് ധാമിയെ അഭിനന്ദിച്ച് പ്രധാനമന്ത്രി നരേന്ദ്ര മോദി


മലയാളികളുടെ സ്വന്തം എംഫോണ്, 3സ്മാര്ട്ട്ഫോണ് മോഡലുകളുമായി വിപണിയില് - ഇ വാർത്ത | evartha\nമലയാളികളുടെ സ്വന്തം എംഫോണ്, 3സ്മാര്ട്ട്ഫോണ് മോഡലുകളുമായി വിപണിയില്\nദുബായ് : സ്മാര്ട്ട് ഫോണ് വിപണിയില് കുറഞ്ഞ വിലയില് കൂടുതല് മികവുമായി കേരളത്തില് നിന്നുള്ള എംഫോണ്3പുതു മോഡലുകളിറക്കി. ദുബായ് അല്മംസാര്പാര്ക്കില് 50000ത്തില് അധികം ആളുകള് പങ്കെടുത്ത പ്രൗഡഗംഭീരമായ ചടങ്ങിലാണ് എംഫോണ് സ്മാര്ട്ട് ഫോണുകള് അവതരിപ്പിച്ചത്. എംഫോണ് 8, എംഫോണ് 7പ്ലസ്, എംഫോണ്6എന്നീ മോഡലുകളാണ് പുറത്തിറക്കിയത്.\nhttp://www.mphone.in എന്ന സൈറ്റിന് പുറമേ ഫ്‌ലിപ്പ്കാര്ട്ട്, ആമസോണ് തുടങ്ങിയ ഓണ്‍്‌ലൈന് വിപണികളിലും ദുബായ്, ഷാര്ജ, സൗദി, ഒമാന്, കുവൈറ്റ് തുടങ്ങിയ ഗള്ഫു നാടുകളിലും ശ്രീലങ്ക, മലേഷ്യ, ലാറ്റിന് അമേരിക്ക, ആഫ്രിക്ക തുടങ്ങിയ രാജ്യങ്ങളിലാണ് ഫോണുകള് ആദ്യഘട്ടത്തില് ലഭ്യമാകുക.\nലോകത്താദ്യമായി ഏറ്റവും വേഗതയേറിയ മീഡിയ ടെക്‌പ്രൊസസ്സറാണ് പുതിയ ഫോണുകളില് ഉപയോഗിച്ചിട്ടുള്ളതെന്ന് കമ്പനി അധികൃതര് പറഞ്ഞു. 360 ഡിഗ്രി ഫിംഗര് പ്രിമന്റ്‌സ്‌കാനര്, സോണിയുടെ ഏറ്റവും മികച്ച ക്യാമറ സെന്‌സ3ര്, തെളിമയാര്ന്ന ഫുള് എച്ച്ഡിഡിസ്‌പ്ലേ, ഗ്രാവിറ്റി, പ്രോക്‌സിമിറ്റി, ലൈറ്റ്, ഗയിറോസെന്‌സമറുകള് എന്നിവയാണ് ഫോണുകളിലെ മറ്റ് സവിശേഷതകള്.\nസ്മാര്ട്ട് ഫോണ്വിടപണിയുടെചരിത്രത്തില് ആദ്യമായി ഓപ്പണ്‍്‌സ്റ്റേ ലോഞ്ചാണ് എംഫോണ് സംഘടിപ്പിച്ചത്. പ്രശസ്ത ബോളിവുഡ് പിന്നണിഗായിക സുനീതി ചൌഹാന്റെ നേതൃത്വത്തില് നടന്ന മ്യൂസിക്‌ഷോയും പരിപാടിയോടു അനുബന്ധിച്ച് നടന്നു.\nചൈനയിലെ കമ്പനിയുടെ യൂണിറ്റിലാണ് ഹാൻഡ് സെറ്റുകൾ നിർമ്മിക്കുന്നത്. ഡിസൈന് ഗവേഷണ വിഭാഗം കൊറിയയിലാണ്. 60 വ്യത്യസ്ത സുരക്ഷാ പരിശോധനകക്ക് വിധേയമായാണ് ഓരോ ഹാന്്‌സെറ്റും പണിയിലെത്തുന്നതെന്ന് എംഫോണ് കമ്പനിഅറിയിച്ചു.\nഒക്ടാകോര് പ്രൊസസ്സര്, 4ജിബി റാം, 4ജിബി ഇന്റേണല് സ്റ്റോറേജ് ശേഷി തുടങ്ങിയ സവിശേഷതകളോടെയുള്ള എംഫോണ് 7പ്ലസില് 13മെഗാപിക്‌സല് സെല്ഫി ക്യാമറ, 16എംപിന്‍് ക്യാ മറ, ഫുള് എച്ച്ഡി ഡിസ്‌പ്ലേ എന്നിവയുമുണ്ട്. വില 24,999 രൂപ.\nഫുള് എച്ച്ഡിഡിസ്‌പ്ലേ, 32ജിബിഇന്റേണല് സ്റ്റോറേജ് ശേഷി, 13മെഗാപിക്‌സല് പിന് ക്യാമറ തുടങ്ങിയവയാണ് എംഫോണ് 6ന്റെ സവിശേഷതകള്. ഇന്‍്ഫ്രാറെഡ് ബ്ലാസ്റ്റര് ഉ\nള്‍പ്പൊടുത്തിയിട്ടുള്ള ഈ ഫോണ് ആപ്പിന്റെ സഹായത്തോടെ യൂണിവേഴ്‌സല് റിമോട്ടായും ഉപയോഗിക്കാന് കഴിയും. 17,999 രൂപയാണ് ഇതിന്റെ വില.\nവയര്‍്‌ലെ്‌സ് ചാര്ജി്ങ് സാങ്കേതിക വിദ്യ ഏറ്റവും ഫലപ്രദമായി ഉപയോഗിച്ച് അതിവേഗത്തില് ഫോണ് ചാര്ജു ചെയ്യാന് കഴിയുന്ന ഇന്ഡ്ക്ഷന് ബേസ് എന്ന ടെക്‌നോളജിയാണ് എംഫോണ് 8ല് ഉപയോഗിച്ചിരിക്കുന്നത്. 21മെഗാപിക്‌സല് ഐഎസ്ഒസെല് പിഡിഎഎഫ് ക്യാമറ എന്നിവയാണ് ഈ ഫോണിന്റെ മറ്റ് സവിശേഷതകള്. 256ജിബിഇന്റേണല് സ്‌റ്റോറേജ് ശേഷിയുള്ള എംഫോണ് 8ന്റെ വില 28,999 രൂപയാണ്.\nഉടന് തന്നെ എംഫോണ് ഇന്ത്യന് വിപണിയിലും ലഭ്യമായി തുടങ്ങും. സ്മാര്ട്ട്‌റ ഫോണിന് പുറമേ സ്മാര്ട്ട് വാച്ച്, പവര് ബാങ്ക്, ബ്ലൂടൂത്ത് ഹഡ്‌സെറ്റ്, വയര്‌ലെസ് ചാര്ജര്, ടാബ്ലെറ്റ് തുടങ്ങിയ സ്മാര്ട്ട് ഉപകരണങ്ങളും കമ്പനി പുറത്തിറക്കിയിട്ടുണ്ട്.


സംസ്ഥാനത്ത് വ്യാപകമായി ഇടിമിന്നലോട് കൂടിയ ശക്തമായ മഴയ്ക്ക് സാധ്യത. | Malayali Manasu\nHome Kerala സംസ്ഥാനത്ത് വ്യാപകമായി ഇടിമിന്നലോട് കൂടിയ ശക്തമായ മഴയ്ക്ക് സാധ്യത.\nതിരുവനന്തപുരം : ആലപ്പുഴ, കണ്ണൂര്, കാസര്‍കോട് ഒഴികെയുള്ള പതിനൊന്ന് ജില്ലകളില് ഇന്ന് യെല്ലോ അലര്‍ട്ട് പ്രഖ്യാപിച്ചിട്ടുണ്ട്. ഇന്ന് മുതല് അഞ്ച് ദിവസത്തേക്ക് വ്യാപകമായ മഴയ്ക്ക് സാധ്യതയുണ്ടെന്നാണ് കാലാവസ്ഥ നിരീക്ഷണ കേന്ദ്രത്തിന്റെ അറിയിപ്പ്.\nതുലാവര്‍ഷത്തിന് മുന്നോടിയായി വടക്ക് കിഴക്കന് കാറ്റ് സജീവമാകുന്നതിനാല് ഇടിമിന്നലോട് കൂടിയ മഴയ്ക്കും ഒറ്റപ്പെട്ട ശക്തമായ മഴയ്ക്കും സാധ്യതയുണ്ട്. ശക്തമായ കാറ്റ് വീശാനും സാധ്യതയുണ്ടെന്ന് മുന്നറിയിപ്പില് പറയുന്നു.\nനാളെ ഓറ‍ഞ്ച് അലര്‍ട്ട്\nനാളെയോടെ തുലാവര്‍ഷം തുടങ്ങും. കൊല്ലം, പത്തനംതിട്ട, കോട്ടയം, ഇടുക്കി ജില്ലകളില് നാളെ ഓറ‍ഞ്ച് അലര്‍ട്ട് പ്രഖ്യാപിച്ചിട്ടുണ്ട്.\nവയനാട്, കോഴിക്കോട്, മലപ്പുറം, പാലക്കാട്, തൃശൂര്, എറണാകുളം, ആലപ്പുഴ, തിരുവനന്തപുരം ജില്ലകളില് യെലോ അലര്‍ട്ടുമുണ്ട്.\nകാലവര്‍ഷം 24 മണിക്കൂറിനുള്ളില് സംസ്ഥാനത്ത് നിന്നും പൂര്‍ണമായും പിന്‍വാങ്ങും. മഴ 28 വരെ തുടരുമെന്നാണു പ്രവചനം.\nഅറബിക്കടലില് ലക്ഷദ്വീപിനു സമീപമുള്ള ചക്രവാതച്ചുഴി നിലനില്‍ക്കുന്നുണ്ട്. അതേസമയം അറബിക്കടലില് മത്സ്യബന്ധനത്തിനു തടസ്സമില്ല.\nPrevious articleപെൻഷൻ മുടങ്ങി കെഎസ്ആർടിസി, സമരത്തിലേക്കെന്ന് സംഘടനകൾ.\nNext articleസംസ്ഥാനത്തെ സ്വകാര്യ ബസ്സുകള് അനിശ്ചിതകാല സമരത്തിലേക്ക്.


പ്രിയമണിക്ക് വിദ്യാ ബാലനുമായി ബന്ധമുണ്ടെന്ന് നിങ്ങൾക്കറിയാമോ? അവസാനം ആ രഹസ്യം എല്ലാവരും അറിഞ്ഞു.. – NEWS OF POST\nപ്രിയമണിക്ക് വിദ്യാ ബാലനുമായി ബന്ധമുണ്ടെന്ന് നിങ്ങൾക്കറിയാമോ? അവസാനം ആ രഹസ്യം എല്ലാവരും അറിഞ്ഞു..\nആമസോണിന്റെ ദ ഫാമിലി മാൻ എന്ന ചിത്രത്തിൽ സുചി ആയി അഭിനയിക്കുന്ന പ്രിയമണി നടൻ വിദ്യാ ബാലനുമായി ബന്ധപ്പെട്ടതാണെന്ന് നിങ്ങൾക്കറിയാമോ? രണ്ട് അഭിനേതാക്കൾ രണ്ടാമത്തെ കസിൻമാരാണ്. ദ ഫാമിലി മാൻ രണ്ടാം സീസൺ ജൂൺ4ന് ആമസോണിൽ അരങ്ങേറി, കേന്ദ്ര പ്ലോട്ടിന് സമാന്തരമായി സുച്ചിയുടെ കഥപറച്ചിൽ തുടർന്നു, മനോജ് ബാജ്‌പേയി അവതരിപ്പിച്ച ഭർത്താവ് ശ്രീകാന്ത് തിവാരിയുടെ സാഹസികതയെ തുടർന്നാണിത്.\nഒരു പതിറ്റാണ്ട് മുമ്പ് പ്രിയമാണി ഹിന്ദി ചിത്രങ്ങളിലെ ഏറ്റവും പ്രശംസ നേടിയ നടന്മാരിൽ ഒരാളായ വിദ്യയുമായുള്ള സമവാക്യത്തെക്കുറിച്ച് സംസാരിച്ചിരുന്നു, ദ ഡേർട്ടി പിക്ചർ, തുംഹാരി സുലു, കഹാനി തുടങ്ങിയ ഹിറ്റുകളിൽ പ്രത്യക്ഷപ്പെട്ടു. പ്രിയമാനിയും വിദ്യയും ദേശീയ ചലച്ചിത്ര അവാർഡിന് അർഹരാണ്.\n“ഞങ്ങളുടെ മാതാപിതാക്കളെപ്പോലെ ഞങ്ങൾ പലപ്പോഴും കണ്ടുമുട്ടാറില്ല. അവൾ കുടുംബമാണെന്ന് ഞാൻ അഭിമാനിക്കുന്നു, ഒപ്പം അവൾക്ക് മികച്ചൊരു കരിയർ നേരുന്നു”, മണിരത്നം സംവിധാനം ചെയ്ത രാവണന്റെ റിലീസിന് മുന്നോടിയായി 2010 ൽ അവർ ബിഹൈൻഡ് വുഡ്സിനോട് പറഞ്ഞു. ചിത്രത്തിന്റെ ഹിന്ദി, തമിഴ് പതിപ്പുകളിൽ പ്രിയമണി പ്രത്യക്ഷപ്പെട്ടു.\nരാം ഗോപാൽ വർമ്മ സംവിധാനം ചെയ്ത രക്തചരിത്ര II എന്ന ചിത്രത്തിന്റെ പത്ര പരിപാടിയിൽ, വിദ്യയുമായുള്ള സമവാക്യത്തെക്കുറിച്ച് വീണ്ടും ചോദിച്ചു. അവൾ പറഞ്ഞു, “അതെ, ഞങ്ങൾ രണ്ടാമത്തെ കസിൻസാണ്. ഞങ്ങൾ വ്യക്തിപരമായ തലത്തിൽ ബന്ധപ്പെട്ടിട്ടില്ല – അവളല്ല, പക്ഷേ ഞാൻ അവളുടെ പിതാവുമായി ബന്ധപ്പെട്ടിരിക്കുന്നു.\nഞാൻ മുംബൈയിൽ എത്തുമ്പോഴെല്ലാം ഞാൻ അത് ഒരു കാര്യം ഓർക്കുന്നു സാധ്യമെങ്കിൽ, ഒരു ദിവസം വിദ്യയെ കാണാൻ ഞാൻ ആഗ്രഹിക്കുന്നു, കാരണം കസിൻസ് എന്നത് ഒരു ദ്വിതീയ കാര്യമാണ്, പക്ഷേ ഒരു നടനെന്ന നിലയിൽ ഞാൻ അവളെക്കുറിച്ച് വളരെയധികം അഭിമാനിക്കുന്നു, ഒപ്പം അവൾ ചെയ്ത ജോലിയുടെ കാര്യത്തിലും അവൾ ഒരു അതിശയകരമായ നടൻ. ”\n2012 ൽ ഡെക്കാൻ ക്രോണിക്കിളിന് നൽകിയ അഭിമുഖത്തിൽ പ്രിയമണി പറഞ്ഞു, വിദ്യയുടെ വിജയവുമായി ബന്ധപ്പെട്ട് തനിക്ക് വേഗത കൈവരിക്കാൻ താൽപ്പര്യമില്ലെന്ന്. “ഏതൊക്കെ സിനിമകളിൽ ഒപ്പിടണം അല്ലെങ്കിൽ ഇല്ല എന്നതിനെക്കുറിച്ച് എന്റെ രണ്ടാമത്തെ കസിനിൽ നിന്ന് നുറുങ്ങുകൾ എടുക്കേണ്ടതില്ല. അവളുടെ ഉപദേശം തേടാൻ എനിക്ക് തീരെ സ്വാതന്ത്ര്യമില്ല,” അവൾ പറഞ്ഞു.\n“മുംബൈ മാധ്യമങ്ങളിൽ വിദ്യയുടെ പേര് ബൗൺസ് ചെയ്താൽ എനിക്ക് കൂടുതൽ മൈലേജ് ലഭിച്ചേക്കാം, പക്ഷേ ഞാൻ ആ ആശയത്തോട് തികച്ചും വിമുഖനാണ്. ഗോവണിയിലേക്ക് കയറാനുള്ള അവരുടെ ലിങ്കുകളെക്കുറിച്ച് ചിലർ വീമ്പിളക്കും, പക്ഷെ ഞാൻ അങ്ങനെയല്ല. കഴിവുകൾക്ക് പകരമായി മറ്റൊന്നിനും കഴിയില്ല, അവർ കൂട്ടിച്ചേർത്തു.\nപ്രിയമണിയെ ഇപ്പോൾ ദ ഫാമിലി മാൻ എന്ന ചിത്രത്തിൽ കാണാൻ കഴിയുമെങ്കിലും വിദ്യ തന്റെ പുതിയ ചിത്രമായ ഷെർനിയുടെ റിലീസിന് ഒരുങ്ങുകയാണ്, അത് പ്രൈം വീഡിയോയിലും അരങ്ങേറും.


മദ്യം കലര്‍ന്ന മധുരപദാര്‍ത്ഥങ്ങള് വിതരണം ചെയ്തു; കഫേ അടച്ചുപൂട്ടി അധികൃതര് | FSSAI Seals cafe for selling desserts containing liquor\nകഫേയുടെ അടുക്കളയില് നിന്നും മദ്യകുപ്പികള് ലഭിച്ചിട്ടുണ്ട്. കഴിഞ്ഞ ബുധനാഴ്ചയാണ് ഈ കഫേയില് മദ്യം ഉപയോഗിക്കുന്നതായി പരാതി ലഭിച്ചത്.\nCoimbatore, First Published Oct 26, 2021, 10:13 PM IST\nകോയമ്പത്തൂര്: മദ്യം കലര്‍ത്തിയ ലഘുഭക്ഷണം വിതരണം ചെയ്ത കഫേ ഫുഡ് സേഫ്റ്റി ആന്‍റ് സ്റ്റാന്‍റേര്‍ഡ് അതോററ്ററി പൂട്ടി. കോയമ്പത്തൂരിലെ 'റോളിംഗ് ഡഗ് കഫേയാണ്' എഫ്എസ്എസ്എഐ അധികൃതര് പൂട്ടിച്ചത്. തമിഴ്നാട് ആരോഗ്യ കുടുംബക്ഷേമ വകുപ്പ് മന്ത്രി എം സുബ്രഹ്മണ്യത്തിന്‍റെ നിര്‍ദേശ പ്രകാരമായിരുന്നു എഫ്എസ്എസ്എഐ നടപടി.\nകഫേയുടെ അടുക്കളയില് നിന്നും മദ്യകുപ്പികള് ലഭിച്ചിട്ടുണ്ട്. കഴിഞ്ഞ ബുധനാഴ്ചയാണ് ഈ കഫേയില് മദ്യം ഉപയോഗിക്കുന്നതായി പരാതി ലഭിച്ചത്. ഇതിനെ തുടര്‍ന്നാണ് എഫ്എസ്എസ്എഐ കോയമ്പത്തൂര് ഓഫീസര് കെ തമിഴ്ശെല്‍വന്‍റെ നേതൃത്വത്തിലെ സംഘം കഫേ പൂട്ടിച്ചത്. ഈ കഫേയിലെ ചില ഉത്പന്നങ്ങളില് മദ്യം ചേര്‍ക്കുന്നുണ്ട്. ഇത് അവര് മെനുവിലും പറയുന്നുണ്ട്.\nഅതേ സമയം ഈ കഫേയുടെ അടുക്കള പരിശോധിച്ച എഫ്എസ്എസ്എഐ ടീമിന് ഇവിടെ ഭക്ഷണം ഉണ്ടാക്കാന് പഴകിയ സാധാനങ്ങള് ഉപയോഗിക്കുന്നുണ്ടെന്ന് മനസിലായി. ഒപ്പം തന്നെ ഇവിടുത്തെ ജീവനക്കാര്‍ക്ക് മെഡിക്കല് ഫിറ്റ്നസ് സര്‍ട്ടിഫിക്കറ്റ് ഇല്ലെന്നും, അടുക്കള വൃത്തിഹീനമാണെന്നും കണ്ടെത്തി.\nഇവിടെ വിതരണം ചെയ്യുന്ന ഭക്ഷണങ്ങളുടെ സംപിളുകളും എഫ്എസ്എസ്എഐ ടീം ശേഖരിച്ചിട്ടുണ്ട്. മാസ്ക് ധരിക്കാതെയാണ് ജീവനക്കാര് പണിയെടുക്കുന്നതെന്നും, പെസ്റ്റ് കണ്‍ട്രോള്, ആഹാരം പാകം ചെയ്യുന്ന ജലത്തിന്റെ ഗുണനിലവാരം എന്നിവ നോക്കുന്നില്ലെന്നും എഫ്എസ്എസ്എഐ കണ്ടെത്തിട്ടുണ്ട്.\nLast Updated Oct 26, 2021, 10:13 PM IST\nNagaland firing : നാഗാലാന്‍ഡ് വെടിവെപ്പ്: ഹോണ്‍ബില് ഫെസ്റ്റിവലില് നിന്ന് പിന്മാറി ഗോത്ര വിഭാഗങ്ങള്\nസന്ദീപ് വധക്കേസിലെ പ്രതികൾക്കെതിരെ ഹരിപ്പാട് തട്ടിക്കൊണ്ടുപോകലിന് കേസെടുത്തു\nSandeep murder : സന്ദീപിന്റേത് ബിജെപി-ആർഎസ്എസ് ആസൂത്രിക കൊലപാതകം, കുടുംബത്തെ സിപിഎം സംരക്ഷിക്കും: കോടിയേരി\nGulf News : നിയമലംഘകരെ കണ്ടെത്താന് വ്യാപക പരിശോധന; ഒരാഴ്ചക്കിടെ പിടിയിലായത് 14,000ത്തിലേറെ പേര്


വിജയ് മല്യയ്ക്കും ഭൂമി പതിച്ചു നൽകി ഉമ്മൻ ചാണ്ടി സർക്കാർ മാതൃകയായി\nWeb Desk Apr 20, 2016, 11:25 am IST\nതിരുവനന്തപുരം: ശതകോടീശ്വരനായ മദ്യരാജാവ് വിജയ് മല്യയ്ക്കും സർക്കാർ ഭൂമി പതിച്ചു നൽകി ഉമ്മൻ ചാണ്ടി സർക്കാർ. വിജയ് മല്യയുടെ യു.ബി. ഗ്രൂപ്പിനാണ് കഞ്ചിക്കോട്ടെ സർക്കാർ ഭൂമി നിസ്സാര വിലയ്ക്ക് പതിച്ചു നൽകിയത്.\nമൂന്നുലക്ഷത്തോളം രൂപ സെന്റിനു വിലയുള്ള പാലക്കാട് പുതുശ്ശേരി വെസ്റ്റിലെ ഭൂമി 70,000 രൂപ കണക്കാക്കി 20 ഏക്കറാണ് യു.ബി. ഗ്രൂപ്പിന് പതിച്ചു നൽകിയത്. വിവരാവകാശനിയമപ്രകാരം ലഭ്യമായ രേഖയിലാണിത് വ്യക്തമായിരിക്കുന്നത്. ആകെ 14 കോടിയുടെ ഇടപാടാണ് ഈ വകയിൽ യു.ബി. ഗ്രൂപ്പുമായി സർക്കാർ നടത്തിയിട്ടുളളത്.\nഇത്രയും ഭീമമായ ഇളവു നൽകാനുളള സാഹചര്യമെന്തെന്നും, എന്താവശ്യത്തിനാണ് ഭൂമി നൽകിയിരിക്കുന്നതെന്നും വ്യക്തമല്ല.


ഡിഎംകെയില് മക്കള് പോര് അവസാനിക്കുന്നു - Oneindia Malayalam\nഡിഎംകെയില് മക്കള് പോര് അവസാനിക്കുന്നു\nകരുണാനിധിയുടെ മരണശേഷം തമിഴകത്തും ഡിഎംകെയിലും വലിയ പ്രതിസന്ധികള് ഉയര്‍ന്നിരുന്നു. പ്രധാനമായും മക്കള്‍പോരായിരുന്നു പ്രശ്‌നം. സ്റ്റാലിനും അഴഗിരിയും തമ്മിലുള്ള പ്രശ്‌നം എഐഎഡിഎംകെയും ബിജെപിയും ചേര്‍ന്ന് മുതലെടുക്കുമെന്ന അഭ്യൂഹങ്ങളും ഇതിനിടെ ഉണ്ടായിരുന്നു. ജനപ്രീതി പരക്കെ നഷ്ടമായത് കൊണ്ടാണ് എഐഎഡിഎംകെയുടെ നീക്കമെന്നും പ്രചാരണമുണ്ടായിരുന്നു. എന്നാല് അപ്രതീക്ഷിതമായി വെടിനിര്‍ത്തല് പ്രഖ്യാപിച്ചിരിക്കുകയാണ് അഴഗിരി.\nstalin dmk mgr karunanidhi alagiri


പത്തൊമ്പതാം വയസ്സില് ഇഷ്ടപ്പെട്ടയാളെ വിവാഹം ചെയ്തു; വിവാഹ മോചനത്തിലെത്തിയത് നാല് വര്‍ഷത്തെ കാത്തിരിപ്പിന് ശേഷം: ശ്രിന്ദ – Saina Video\nമകന്‍റെ ജനനമാണ് ജീവിതത്തിലെ ഏറ്റവും സന്തോഷകരമായ നിമിഷമെന്നും പ്രതിസന്ധികളില് കരുത്തു പകര്‍ന്നത് മകന്റെ സാമീപ്യമാണെന്നും നടി ശ്രിന്ദ.\nഅര്‍ഹാന് എന്‍റെ ഭാഗം തന്നെയാണ്. ജീവിതം കൈവിട്ടു പോകുന്ന അവസരങ്ങളില് ചേര്‍ത്തു പിടിച്ച ശക്തിയാണ് അര്‍ഹാന്. മകന് ജന്മം നല്‍കിയതായിരുന്നു ഏറ്റവും സന്തോഷകരമായ നിമിഷം. കുഞ്ഞിന്റെ മുഖം ആദ്യമായി കണ്ടപ്പോഴുണ്ടായ സന്തോഷം പറഞ്ഞറിയിക്കാന് സാധിക്കില്ല. എന്നിലെ സ്ത്രീ പൂര്‍ണതയിലേക്കെത്തിയത് അമ്മയായതിന് ശേഷമാണെന്ന് എനിക്ക് തോന്നിയിട്ടുണ്ട്.\nവിവാഹമോചനമായിരുന്നു ജീവിതത്തിലെ ഏറ്റവും വലിയ വെല്ലുവിളി. പത്തൊന്‍പതാം വയസ്സിലായിരുന്നു വിവാഹം. ജീവിതത്തില് പലപ്പോഴും അതിവൈകാരികമായി പ്രതികരിച്ചിട്ടുണ്ട്. അത് ബാധിക്കുന്നത് കുട്ടികളെയാണ്. അതുകൊണ്ടു തന്നെ ആ തിരിച്ചറിവോടു കൂടിയാണ് ഞാന് അതിനെ കൈകാര്യം ചെയ്തത്. ഇന്ന് അദ്ദേഹം സന്തോഷവാനാണ്. ഞാനും എന്റെ മകനും അതെ. ഞങ്ങള് മകനെ പിടിച്ചു വയ്ക്കാറില്ല.\nഅതുകൊണ്ടു തന്നെ എല്ലാവരും സന്തോഷത്തോടെയിരിക്കുന്നു. പരസ്പര ബഹുമാനം സൂക്ഷിക്കുന്നു.നാല് വര്‍ഷത്തോളം കാത്തിരുന്നതിന് ശേഷമാണ് വിവാഹ മോചനത്തിലേക്കെത്തിയത്. എന്തു സംഭവിക്കും എന്നറിയാന് കാത്തിരുന്നു. അത് അതിന്റെ വഴിക്ക് പോയി. ക്ഷമിക്കാനും മറക്കാനും പഠിച്ചു. എല്ലാവര്‍ക്കും അവരുടേതായ ഒരു സ്‌പേസ് ഉണ്ട്.\nഅതിനെ ബഹുമാനിക്കണം.ഒരു ആര്‍ട്ടിസ്റ്റായി സമൂഹത്തില് നില്‍ക്കുമ്പോള് നമ്മളെക്കുറിച്ച് മോശമായി സംസാരിക്കുന്നവരുണ്ടാകും. അവര്‍ക്ക് തക്കതായി മറുപടി കൊടുക്കാറുമുണ്ട്. എല്ലാത്തിലും നല്ലതും ചീത്തയുമുണ്ട്. അതു മനസ്സിലാക്കിയാല് ജീവിക്കാന് വലിയ ബുദ്ധിമുട്ടില്ല ശ്രിന്ദ പറഞ്ഞു.


Janmabhumi| ആരോഗ്യം വീണ്ടെടുക്കാം ചായാമൻസയിലൂടെ, ഓർമ്മക്കുറവിനും, ബുദ്ധിശക്തിയ്ക്കും ഗുണപ്രദം, നിരവധി പോഷകഘടകങ്ങളുടെ കലവറ\nMay 21, 2021, 11:52 a.m.\nകഴിഞ്ഞ ഒരു വർഷക്കാലമായി മതിയായ പോഷകാഹാരത്തിൻറെ ലഭ്യതക്കുറവ് മൂലം നമ്മളിൽ ആർക്ക് വേണമെങ്കിലും കൊറോണാ വൈറസ് ബാധിക്കാമെന്നുള്ളത് കൊണ്ട് ഈ പോഷകാഹാരക്കുറവ് മറികടക്കേണ്ടത് കൊറോണാക്കാലത്ത് വളരെ ആവശ്യമാണ്.\nഇത് കൊറോണാക്കാലം. വറുതിയുടെ കാലം. പണ്ടൊരു പഞ്ഞക്കർക്കടകത്തെ മാത്രം പേടിച്ചാൽ മതിയായിരുന്നു. എന്നാൽ ഇന്ന് 12 മാസത്തേയും പേടിക്കേണ്ടിയിരിക്കുന്നു. കൊറോണാ മഹാമാരി നമ്മുടെയെല്ലാം ജീവിതത്തെയും ജീവിതശൈലിയെയും കീഴ്മേൽ മറിച്ചു. വെറും തടവിന് ശിക്ഷിച്ച ജയിൽപ്പുള്ളികളെപ്പോലെ വീട്ടുതടങ്കലിൽ നാം അകപ്പെട്ടിട്ട് വർഷം ഒന്ന് കഴിഞ്ഞിരിക്കുന്നു. ഇച്ഛാനുസരണം ആഹാരം കഴിക്കാൻ പോലും കഴിയാത്ത ലോക് ഡൗൺ കാലത്ത് ഇഷ്ടാനുസരണം വിഭവങ്ങൾ തെരഞ്ഞെടുത്തു രുചികരമായി പാകം ചെയ്യാൻ പരിമിതികൾ ഏറെയുണ്ട്. അതുകൊണ്ടുതന്നെ ആരോഗ്യത്തിന് അത്യന്താപേക്ഷിതമായ പോഷകാഹാരത്തിൻറെ ലഭ്യതക്കുറവ് നമ്മളെയെല്ലാം പരിഭ്രാന്തരാക്കുന്നു.\nകൊവിഡ് കൂടുതലായും ബാധിക്കുന്നത് മതിയായ ആരോഗ്യം ഇല്ലാത്തവരെയും, രോഗികളെയുമാണല്ലോ. കഴിഞ്ഞ ഒരു വർഷക്കാലമായി മതിയായ പോഷകാഹാരത്തിൻറെ ലഭ്യതക്കുറവ് മൂലം നമ്മളിൽ ആർക്ക് വേണമെങ്കിലും കൊറോണാ വൈറസ് ബാധിക്കാമെന്നുള്ളത് കൊണ്ട് ഈ പോഷകാഹാരക്കുറവ് മറികടക്കേണ്ടത് കൊറോണാക്കാലത്ത് വളരെ ആവശ്യമാണ്. കേരളത്തിൽ തികച്ചും സുലഭമായി ലഭിക്കുന്ന ഒരു ചെടിയുടെ ഇലകൾ പോഷകാഹാര കലവറയായിട്ടും അതിനെക്കുറിച്ചുള്ള ബോധവൽക്കരണം ഇല്ലാത്തതുകൊണ്ട് സാധാരണ ജനങ്ങൾ ഇപ്പോഴും വൻകിട കമ്പനികളുടെ വിലകൂടിയ ബ്രാൻഡഡ് പ്രോട്ടീൻ പൗഡറുകൾക്ക് പിന്നിൽ ഓടുകയാണ്.\nവേലിപ്പത്തലായി വളർത്താൻ യോജിച്ച, ശീമക്കൊന്നപോലെയോ, മറ്റ് കുറ്റിച്ചെടികൾ പോലെയോ തഴച്ചു വളരുന്ന ഒരു ചെടിയാണ് ചായാമൻസാ. ഏതുതരം മണ്ണിലും, ഏതു തരം കാലാവസ്ഥയിലും കാര്യമായ ഒരു പരിചരണവുമില്ലാതെ ധാരാളം ഇലകളോടെ ഇത് പടർന്നു വളരുന്നു. മനുഷ്യന് ഭക്ഷ്യയോഗ്യമായ മൂവ്വായിരത്തിൽപ്പരം സസ്യങ്ങളിൽ ഒന്നാണ് ചായാമൻസാ. ഈ ചെടിയുടെ സ്വദേശം മെക്‌സിക്കോ ആയതിനാൽ ഇതിനെ മെക്‌സിക്കൻ ചീര എന്നും വിളിക്കുന്നു. പുരാതനമായ മായൻ സംസ്കാരം നിലനിന്നിരുന്ന കാലഘട്ടത്തിൽ മായൻമാരുടെ ആഹാരത്തിൽ ഇതൊരു പ്രധാനവിഭവമായിരുന്നു. തളരാത്ത കായികക്ഷമതയുടെ നാടാണല്ലോ ലാറ്റിൻ അമേരിക്കൻ രാജ്യങ്ങൾ. ആ രാജ്യങ്ങളിൽ മിക്കവാറും സ്ഥലത്തെല്ലാം ഇന്നും ചായാമൻസാ നാട്ടുകാരുടെ ആഹാരത്തിലെ ഒരു പ്രധാന വിഭവമാണ്.\nഓർമ്മക്കുറവിനും, ബുദ്ധിശക്തിയ്ക്കും ഇത് ഗുണപ്രദമായ ഒരു സമീകൃത ആഹാരമാണെന്ന് സ്ഥിരമായി ഉപയോഗിക്കുന്നവർ സാക്ഷ്യപ്പെടുത്തുന്നു. സാധാരണ നമ്മുടെ പ്രധാന ഇലക്കറികളായ ചീര, മുരിങ്ങ എന്നിവ കറിവയ്ക്കുന്നതുപോലെത്തന്നെ കറിവെക്കാൻ കഴിയുന്ന ഇലക്കറിയാണ് ഇതും. എന്നാൽ മരച്ചീനി ഇലകളോട് സാദൃശ്യമുള്ള ഇതിൻറെ ഇലകളിൽ കട്ട് എന്ന പാൽ അടങ്ങിയിരിക്കുന്നതിനാൽ ഇത് അരിഞ്ഞെടുത്തതിന് ശേഷം വെള്ളത്തിൽ ഇരുപത് മിനിറ്റ് നന്നായി തിളപ്പിച്ച് ആ വെള്ളം ഊറ്റികളഞ്ഞതിന് ശേഷം മാത്രമേ കറിവെക്കാൻ കഴിയുകയുള്ളൂ.\nവിറ്റാമിന് സി, ബീറ്റ-കരോട്ടിന്, പ്രോട്ടീന്, കാൽസ്യം, ഫോസ്‌ഫറസ്, ഇരുമ്പ്, റൈബോഫ്‌ളേവിന് എന്നിങ്ങനെയുള്ള നിരവധി പോഷകഘടകങ്ങള് ഒരുമിച്ച് ലഭ്യമാകുന്ന ഒരു അത്ഭുതച്ചെടിയാണ് ചായാമൻസ. ന്യൂട്രീഷ്യനിസ്റ്റുകൾ പറയുന്നത് ഒരു കിലോ ഓറഞ്ചിൽ അടങ്ങിയിരിക്കുന്നതിനേക്കാൾ കൂടുതൽ അളവിൽ വിറ്റാമിൻ സി നൂറുഗ്രാം ചായാമൻസായിൽ അടങ്ങിയിരിക്കുന്നു എന്നാണ്. അതായത് ഓറഞ്ചിനെക്കാൾ പത്തിരട്ടി പോഷകസമൃദ്ധമാണ് ചായാമൻസാ. അതുപോലെതന്നെ ഒരു മുട്ടയിൽ നിന്നും ലഭിക്കുന്ന അത്രയും തന്നെ പ്രോട്ടീൻ നൂറുഗ്രാം ചായാമൻസാ ഇലയിൽ നിന്നും ലഭിക്കും.\nഅവഗണിക്കപ്പെട്ടുകിടക്കുന്ന ഒരു ആരോഗ്യദായിനിയാണ് ഈ ചെടി. പ്രമേഹവും, രക്തസമ്മർദ്ദവും, വിളർച്ചയും മുതൽ അസ്ഥിക്ഷയം, ബലക്കുറവ് എന്നിങ്ങനെയുള്ള നിരവധി ജീവിതശൈലീരോഗങ്ങൾക്ക് ഒരു സമ്പൂർണ്ണ പരിഹാരമാണ് ചായാമൻസാ. മെഡിക്കൽ പ്ലാൻറ്സ് റിസർച്ച് ജേർണലിൽ 2011-ൽ പ്രസിദ്ധീകരിച്ച ഒരു പഠനം പറയുന്നത് വൃക്കരോഗങ്ങളെ പ്രതിരോധിക്കാനും, കൊളസ്‌ട്രോൾ കുറയ്ക്കാനും, ബുദ്ധി, ഓർമ്മ സംബന്ധമായ ബലഹീനതകൾക്കും പരിഹാരമായും, ചായാമൻസാ ഇലകൾ സ്ഥിരമായി ആഹാരത്തിൽ ഉൾപ്പെടുത്തിയാൽ മതിയെന്നാണ്.\nകേരളത്തിൽ ആപൽക്കരമായ രീതിയിൽ കൊവിഡ് വ്യാപനം തുടരുന്ന സാഹചര്യത്തിൽ ഒരിക്കലെങ്കിലും കൊവിഡ് ബാധിക്കാത്തവർ കുറവാണ്. ഗൃഹനിരീക്ഷണത്തിൽ കഴിഞ്ഞവരും, ആശുപത്രിവാസം കഴിഞ്ഞവരും പിന്നീട് ഏറ്റവും ബുദ്ധിമുട്ടുന്നത് കോവിഡ് ബാധിച്ചതുമൂലം നഷ്ടപ്പെട്ട ആരോഗ്യം വീണ്ടെടുക്കാനാണ്. അതിന് ഏറ്റവും യോജിച്ചതാണ് ചായാമൻസ. നമ്മൾ ഇഷ്ടപ്പെടുന്ന ഏതുരീതിയിലും ഈ ഇലക്കറി കറിവെയ്ക്കുവാൻ കഴിയും. മാംസം കറിവെയ്ക്കുമ്പോൾ കൂടെ ഉപയോഗിക്കാൻ മാത്രമല്ല, ഉഴുന്നുവടയിലും, പരിപ്പ് വടയിലും, കട്ലറ്റിലും, അതുപോലെയുള്ള പലഹാരങ്ങൾക്കിടയ്ക്കും ഇത് ചേർക്കാവുന്നതാണ്. ഇതിൽ അടങ്ങിയിരിക്കുന്ന പ്രോട്ടീൻ ഭക്ഷ്യവിഭവങ്ങളുടെ സ്വാദ് വർദ്ധിപ്പിക്കുന്നു. അതുകൊണ്ടുതന്നെ പ്രായഭേദമെന്യേ ഇത് എല്ലാവർക്കും സ്വീകാര്യമായ ഒരു ഇലക്കറിയാണ്. ആശുപത്രിവാസം കഴിഞ്ഞു വന്നവർക്ക് ചായാമൻസ സ്ഥിരമായി ഭക്ഷണത്തിൽ ഉൾപ്പെടുത്തിയാൽ 15 ദിവസം കൊണ്ടുതന്നെ പൊയ്‌പ്പോയ ആരോഗ്യം വീണ്ടെടുക്കാവുന്നതാണ്.\nതണ്ടുകൾ മുറിച്ചു നട്ടാണ് ചായാമൻസ കൃഷി ചെയ്യുന്നത്. വീട്ടിലോ, ഫ്ലാറ്റിലോ എവിടെയും ചട്ടിയിലോ, ഗ്രോ ബാഗിലോ, പറമ്പിലോ ഇത് നട്ടുപിടിപ്പിക്കാവുന്നതാണ്. ഒരിക്കൽ വേരുപിടിച്ചു തളിർത്തു കഴിഞ്ഞാൽ പിന്നെ യാതൊരു കേടും കൂടാതെ ഇത് തഴച്ചു വളർന്നോളും. ഒരു ചെടിയിൽ നിന്ന്3പേരടങ്ങുന്ന ഒരു കുടുംബത്തിന് 15 ദിവസത്തിലൊരിക്കൽ ആവശ്യമായ ഇല ലഭിക്കും. ഏഴ് ചെടികൾ ഉണ്ടെങ്കിൽ ഒരു കുടുംബത്തിന് സുലഭമായി ദിവസേന ചായാമൻസ ഇലകൾ ലഭിക്കും.\nഈ കാലത്ത് ഓരോ വീട്ടിലും ഏറ്റവും അത്യാവശ്യം വേണ്ട ഒരു ഭക്ഷ്യയോഗ്യമായ ചെടിയാണ് ചായാമൻസ. ചായാമൻസ സ്ഥിരമായി കഴിക്കുന്നത് രോഗരഹിതമായ, ആരോഗ്യമുള്ള ഒരു ജീവിതത്തിന് വളരെ നല്ലതാണ്. രോഗം വന്നു ആശുപത്രിയിൽ പോയി ലക്ഷങ്ങൾ ചെലവഴിക്കുന്നതിനേക്കാൾ നല്ലത് ചായാമൻസപോലുള്ള ഒരു രൂപപോലും ചെലവഴിക്കാതെ ഏറ്റവും എളുപ്പത്തിൽ ലഭ്യമായ പോഷകാഹാരങ്ങൾ സ്ഥിരമായി കഴിച്ചു ആരോഗ്യത്തോടെ ജീവിക്കുന്നതാണ്.\nരതീഷ് ഗോപാലൻ (9085078742)


നീഹാരം : MIND?...... DON'T MIND!!!\nഅടുത്ത അഞ്ചു വർഷത്തെ കമ്പനിയുടെ വളർച്ച പ്ലാൻ ചെയ്യുന്നതിനിടയിൽ ആണു മൊബൈൽ റിംഗ് ചെയ്തതു . ജോലിയിലുള്ള 'ആത്മാർത്ഥത' കൊണ്ട് ആകാശം ഇടിഞ്ഞു വീണാലും ഞാൻ ശ്രദ്ധിക്കാറില്ല. ചെയ്യുന്ന ജോലിയുടെ പ്രാധാന്യം, ഇടുന്ന ഒരു പൂജ്യം കുറയുകയോ കൂടുകയോ ചെയ്താൽ ഉണ്ടാകുന്ന ബുദ്ധിമുട്ടുകൾ ഇതെല്ലാം നന്നായി അറിയുന്നത് കൊണ്ട് ആ ഭാഗത്തേക്ക് നോക്കാൻ തന്നെ പോയില്ല. പലപ്പോഴും ജോലിക്കിടയിൽ മൃദുലവികാരങ്ങൾ ഒന്നും തന്നെ എത്തിനോക്കാറില്ല. ഉത്തരവാദിത്വത്തിന്റെ ഉണ്ടക്കണ്ണുകൾ അതിനു സമ്മതിക്കില്ല എന്ന് പറയാം. പിന്നീടു ഫോണ് എടുത്തു നോക്കുമ്പോൾ മൂന്നു മിസ്സ്ഡ് കാളുകളും ഒരു മെസേജും.അതും ഏറ്റവും അടുത്ത സുഹൃത്തിന്റെ. എന്നിട്ടും തിരിച്ചു വിളിക്കാനോ മെസ്സേജിനു മറുപടി ഇടാനോ മെനക്കെട്ടില്ല.\nവൈകുന്നേരത്തെ ബസ് യാത്രയിൽ ആണ് അന്നന്നത്തെ ചെയ്തികളുടെ കൂട്ടികിഴിക്കൽ നടക്കാറുള്ളത്. ഫോണ് എടുക്കാതിരുന്നത് ശരിയായോ എന്ന ചോദ്യത്തിനു മീശ പിരിച്ചുകൊണ്ട് ഉത്തരം 'ഒരു തെറ്റുമില്ല'. ഉത്തരം മനസ്സിൽ നിന്നല്ല, അപ്പോൾ മനസ്സ് എവിടെ പോയി? ഇത്തരം ചോദ്യങ്ങൾക്കു മനസ്സിന് മാത്രമല്ലെ നല്ല ഉത്തരം കണ്ടെത്താൻ കഴിയൂ , പക്ഷെ എന്റെ മനസ്സ് , അതെവിടെ?\nതലച്ചോറിലെ സൂപ്പർ കമ്പ്യുട്ടെറിനെ ഓണ് ആക്കി തിരഞ്ഞു നോക്കാം . സെർച്ച് വിൻഡോവിൽ മനസ്സ് എന്നടിച്ചു. പെട്ടെന്ന് തന്നെ ഉത്തരം വന്നു\nYour search - മനസ്സ് - did not match any documents.\nഈശ്വരാ എന്റെ മനസ്സ് !!\nകീ വേർഡ്സ് മാറ്റി അടിച്ചുകൊണ്ടു തിരച്ചിൽ തുടർന്നുകൊണ്ടേയിരുന്നു. എപ്പോഴോ 'don't mind' എന്നടിച്ചപ്പോൾ അതാ കിടക്കുന്നു നിർവികാരതയുടെ ഉടുപ്പിൽ എന്റെ മനസ്സ്. എന്ത് പറ്റി എന്ന് ചോദിക്കേണ്ട കാര്യമില്ലായിരുന്നു. മനസ്സിന്റെ കൊച്ചു കൊച്ചു ചോദ്യങ്ങൾ, കൊച്ചു കൊച്ചു സന്തോഷങ്ങൾ എല്ലാം 'don't mind' എന്ന് പറഞ്ഞു ഗൌനിക്കാതെ ഇരിക്കുന്ന ചിത്രങ്ങൾ ഓർമയിൽ തെളിഞ്ഞു. മനസ്സിനെ സന്തോഷിപ്പിച്ചിട്ടു, അടുത്തറിഞ്ഞിട്ടു എത്ര കാലം ആയി. കറുത്തിരുണ്ട ആകാശത്തിനു കീഴെ അലറിവിളിക്കുന്ന കടലിനെ കാണാനുള്ള ആഗ്രഹത്തെ , തിയേറ്ററിൽ പോയി സിനിമ കാണാനുള്ള മോഹത്തെ, കോളേജിലെ കൂട്ടുകാരോടൊപ്പം ഉള്ള പിക്നിക് അങ്ങനെ എന്തൊക്കെ ആണ് സമയമില്ല എന്ന് പറഞ്ഞു 'don't mind' അടിച്ചു കളഞ്ഞത്. കീ കൊടുത്തു വിട്ട പാവയെ പോലെ രാവിലെ മുതൽ രാത്രി വരെയുള്ള ഓട്ടം.ഒന്നിനും നേരമില്ലാത്ത ഈ ഓട്ടം എവിടെ ചെന്നവസാനിക്കും എന്ന് ചിന്തിക്കവേ തെളിഞ്ഞത് ഉടഞ്ഞ മണ്‍പാത്രത്തിന്റെ ഒരു ഭാഗം ആയിരുന്നു .\nപിന്നെ ഒട്ടും വൈകിയില്ല സുഹൃത്തിനു ഒരു മെയിൽ ഇടാമെന്നു കരുതി ജി മെയിൽ തുറന്നു. അപ്പോഴേക്കും എന്തിനായിരുന്നു വിളിച്ചത് എന്നറിയിച്ചു കൊണ്ടുള്ള ഒരു മെയിൽ അവിടെ കാത്തുകിടക്കുന്നുണ്ടായിരുന്നു.അത് വായിച്ചപ്പോൾ ഫോണ് എടുക്കാതിരുന്നത് വലിയ തെറ്റായി പോയി എന്ന് തോന്നി. അതിന്റെ അവസാന വരികളിൽ എന്റെ കണ്ണും മനസ്സും ഒരു പോലെ ഉടക്കി.\nI know u have gotaserious reason.. otherwise u will answer my call any midnight..\nഈ വിശാസത്തിന് ഒരു മിനിറ്റ് പോലും മാറ്റിവെക്കാൻ കഴിയാതെ ഇരുന്ന ഞാൻ ആരാണ്\nMost Arrogant,Self Centered, Egotistical Person അല്ലെങ്കിൽ in short കൂപമണ്ടൂകം !!!\naneesh kaathi 2013, സെപ്റ്റംബർ 28 2:43 PM\n'don't mind' നു അങ്ങനെയൊരു പ്രശ്നമുണ്ട് .എല്ലാം മറന്നു സ്വയം ചുരുങ്ങിചുരുങ്ങി കൂടും .എന്തൊക്കെ ആണെങ്കിലും വിശാസത്തിനു ഒരു മിനിറ്റെങ്കിലും മാറ്റിവയ്ക്കാന് ശ്രമിക്കാം.\njeshron 2013, സെപ്റ്റംബർ 28 4:33 PM\nSuma Rajeev 2013, സെപ്റ്റംബർ 28 4:35 PM\najith 2013, സെപ്റ്റംബർ 29 12:40 AM\nSmee 2013, സെപ്റ്റംബർ 30 12:50 PM\nBefore long it will be too late to mind.. so start NOW! :-)\nസനുഷ ശ്രീനിവാസ് 2013, സെപ്റ്റംബർ 30 9:38 PM\ndropapiece of interest in every relation\nകീയക്കുട്ടി 2013, ഒക്‌ടോബർ35:00 PM\nMost Arrogant,Self Centered..കൂപമണ്ടൂകം !!!..ennekkurichaanalle umechi..hmm manassilaayi...!\nSuma Rajeev 2013, ഒക്‌ടോബർ412:39 PM\nമനസിലായി അല്ലേ ..;)..എല്ലാവരും ഒരേ നുകത്തിൽ കെട്ടാവുന്നവർ ആണ് ..:)\nപാര്‍വണം.. 2013, ഒക്‌ടോബർ 17 12:14 PM\nകാലില് ഒരു മുറിവ് ഉണ്ടങ്കില് ആ കാലായിരിക്കും എല്ലാടത്തും തട്ടി വേദനിപ്പിക്കുക, എന്തെങ്കിലും തിരയുമ്പോള് കിട്ടേണ്ട സാധനം ഒഴികെ എല്ലാം കിട്ടും..അതുപോലെ തന്നെയാണ്.... ചില അത്യാവശ്യ 'കോളുകള്'! അവിടെ നമ്മള് 'മുന്‍ഗണന' പ്രയോഗിക്കും. ആരുടെ 'അത്യാവശ്യം' ആണ് പ്രധാനം എന്ന്! അല്ലെങ്കിലേ ഒരു ആംഗലേയ വരി ഇല്ലേ? 'In this world no one is busy , it is all about priority' എനു മറ്റോ..? അത്രേ ഉള്ളു കാര്യം....\nകാര്യൊക്കെ കാര്യം, ഒരു അത്യാവശ്യത്തിനു വിളിച്ചാ എടുക്കണേ ;)\npmkoya clt 2013, ഒക്‌ടോബർ 18 12:13 PM\nആദ്യമായി ഈ ബ്ലോഗില് എത്തുന്നു...എഴുത്ത് ശൈലിയായി രൂപപ്പെടുത്താതെ\nസ്വതസിദ്ധമായ സംസാര ശൈലിയില് എഴുതുന്നതിനുള്ള ഒരു വായനാ സുഖം...\nവിഷയത്തിന്റെ സത്തയിലും അരുചി തോന്നിയില്ല...ആശംസകള്\nSuma Rajeev 2013, നവംബർ 8 5:00 PM\nസന്തോഷം..സന്ദർശനത്തിനും അഭിപ്രായത്തിനും നന്ദി ..:)


എം. റഷീദ് - വിക്കിപീഡിയ\nപത്രപ്രവർത്തകൻ, സ്വതന്ത്ര്യസമര സേനാനി\nറവല്യൂഷണറി സ്യോഷ്യലിസ്റ്റ് പാർട്ടിയുടെ ആദ്യകാല നേതാക്കളിലൊരാളും സ്വതന്ത്ര്യസമര സേനാനിയും പത്രപ്രവർത്തകനും കോളമിസ്റ്റുമാണ് എം. റഷീദ് എന്ന പേരിൽ അറിയപ്പെടുന്ന മുഹമ്മദ് റഷീദ്. പ്രമുഖ സ്വാതന്ത്ര്യസമര സേനാനിയായിരുന്ന ഇ. മൊയ്തുമൗലവിയുടെ മകനാണ്. ട്രോട്സ്കിസത്തെ കുറിച്ചു മലയാളത്തിനു പരിചയപ്പെടുത്തിയതിൽ പ്രമുഖനാണ് റഷീദ്.\n1925 ൽ മലപ്പുറം ജില്ലയിലെ മാറഞ്ചേരിയിൽ ജനനം. 1944 കാലഘട്ടത്തിൽ കോഴിക്കോട് ഗണപത് ഹൈസ്കൂളിൽ പത്താം തരം വിദ്യാർത്ഥിയായിരിക്കുമ്പോൾ ക്വിറ്റ് ഇന്ത്യാസമരത്തിൽ പങ്കെടുത്തതിനു അറസ്റ്റ് ചെയ്യപ്പട്ട റഷീദ്, മൂന്ന് മാസക്കാലം പൊന്നാനി സബ്ജയിലിൽ തടവിലാക്കപ്പെട്ടു. സമരത്തിൽ പങ്കെടുത്തവർക്ക് പഠനം മുന്നോട്ട് കൊണ്ടുപോകണമെങ്കിൽ മാപ്പെഴുതി കൊടുക്കണമെന്നതിനാൽ പത്താതരം പഠനം മുടങ്ങി. പിന്നീട് മദ്രാസ് മെട്രിക്കുലേഷൻ എഴുതി വിജയിച്ചു. വെളിയങ്കോടിനടുത്ത് മുളമുക്ക് എന്ന സ്ഥലത്ത് സ്ഥിരതാമസമാക്കി വന്ന അദ്ദേഹം 2017 ജനുവരി6ന് മരണമടഞ്ഞു. ഭാര്യ പരേതയായ എം. ബീവാത്തുട്ടി ടീച്ചർ.. മക്കൾ:അബ്ദുൽ ഗഫൂർ,ബേബി റഷീദ്, ജാസ്മിൻ, മുംതാസ്.\nജയകേരളം, കൗമുദി എന്നീ വാരികകളിലും മാതൃഭൂമി പത്രം എന്നിവയിലും റഷീദ് സ്ഥിരമായി എഴുതുമായിരുന്നു. 1954-57 കാലയളവിൽ കൊല്ലത്തു നിന്നു പ്രസിദ്ധീകരിച്ചിരുന്ന "സഖാവ്" വാരികയുടെ പത്രാധിപരായി സേവനമനുഷ്ഠിച്ചു. 1957-60 കാലഘട്ടത്തിൽ എറണാകുളത്തുനിന്ന് പ്രസിദ്ധീകരിച്ചിരുന്ന ജയ്ഹിന്ദ് സായാഹ്നപത്രത്തിന്റെ പത്രാധിപരായി. എട്ടുവർഷക്കാലം ചാലക്കുടിയിൽ നിന്നുള്ള "ചെങ്കതിർ" മാസികയുടെ പ്രസാധകരായി ജോലിചെയ്തു. വർഷങ്ങളായി മാധ്യമം ദിനപത്രത്തിൽ വായനക്കിടയിൽ എന്ന പേരിൽ ഒരു പംക്തി കൈകാര്യം ചെയ്തിരുന്നു.\nസഖാവ് കെ.ദാമോദരൻ (ഡി.സി. ബുക്സ്)\nമുഹമ്മദ് അബ്ദുറഹ്മാൻ (ഐ.പി.എച്ച്)\n(സൗമ്യേന്ദ്ര നാഥ ടാഗോർ എഴുതിയ ഗ്രന്ഥത്തിന്റെ വിവർത്തനം)\nമുതിർന്ന പത്രപ്രവർത്തകർക്ക് നൽകുന്ന പ്രസ്സ് അക്കാഡമിയുടെ പുരസ്കാരം\nസ്വന്തന്ത്രസമര സേനാനി സൈനുദ്ദീൻ നൈന സ്മാരക പുരസ്കാരം\nഎം.എ. മലയാളി അവാർഡ്\nവചനം ബുക്സിന്റെ കമ്മിറ്റി ഫോർ ഹ്യൂമൻ റൈറ്റ് ഓർഗനൈസേഷൻ അവാർഡ്\n↑ എം. റഷീദിന്റെ ഭാര്യ ബീവാത്തുട്ടി ടീച്ചർ മരണമടഞ്ഞു\n"https://ml.wikipedia.org/w/index.php?title=എം._റഷീദ്&oldid=3440222" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 12:34, 20 സെപ്റ്റംബർ 2020.


കുറുവ ദ്വീപിന് സമീപം കാട്ടാന ആക്രമണം: തൊഴിലാളികൾക്ക് പരിക്ക് - Janayugom Online\nHome / News / Kerala / കുറുവ ദ്വീപിന് സമീപം കാട്ടാന ആക്രമണം: തൊഴിലാളികൾക്ക് പരിക്ക്\nPosted on October 05, 2018, 9:45 am\nപുല്‍പള്ളി: കുറുവ ദ്വീപിന് സമീപം കാട്ടാന ആക്രമണം. തൊഴിലുറപ്പ് പദ്ധതിയിലെ പണിക്ക് എത്തിയ തൊഴിലാളികളായ സ്ത്രീകള്‍ക്ക് കാട്ടാനയുടെ അക്രമണത്തില് പരിക്കേറ്റു. ചേകാടി പന്നിക്കല് സരോജിനി(34), കളവൂര് ശാന്ത(32) എന്നിവര്‍ക്കാണ് കാലിനും നടുവിനും പരിക്കേറ്റത്.\nവ്യാഴാഴ്ച മൂന്നുമണിയോടെ കുറുവാ ദ്വീപിന് സമീപം വനത്തില് ജോലിയില് ഏര്‍പ്പെട്ടിരിക്കുകയായിരുന്ന ഇവര്‍ക്ക് നേരേ കാട്ടാനക്കൂട്ടം പാഞ്ഞടുക്കുകയായിരുന്നു. മഴയുണ്ടായിരുന്നതിനാല് ആനക്കൂട്ടം അടുത്തെത്തിയപ്പോഴാണ് തൊഴിലാളികള് അറിഞ്ഞത്. ആനയെ വിരട്ടിയോടിക്കാന് പടക്കം പൊട്ടിച്ചെങ്കിലും ആനക്കൂട്ടം അവിടെ തന്നെ നിലയുറപ്പിച്ച് നിന്നതായി തൊഴിലാളികള് പറഞ്ഞു. ആനയുടെ ആക്രമണത്തിൽ നിന്ന് ഓടി രക്ഷപെടുന്നതിനിടെ വീണാണ് ഇവർക്ക് പരിക്കേറ്റത്. ഇരുവരെയും പുല്പള്ളി സമൂഹിക ആരോഗ്യ കേന്ദ്രത്തില് പ്രവേശിപ്പിച്ചു.\nവാഹനം ഇടിപ്പിച്ച് അയല്‍വാസിയെ കൊലപ്പെടുത്തി; പ്രതിയെ റിമാന്റ്‌ചെയ്തു


സി പി ബാലൻ വൈദ്യരെ സ്മരിക്കുമ്പോള് | Kozhikode | Kerala | Deshabhimani | Monday Sep 27, 2021\nസി പി ബാലൻ വൈദ്യരെ സ്മരിക്കുമ്പോള്\nപി മോഹനൻ, സെക്രട്ടറി,\nസിപിഐ എം ജില്ലാകമ്മിറ്റി\nസി പി ബാലൻ വൈദ്യരുടെ ദീപ്‌തസ്‌മരണക്ക് 13 വർഷം തികയുകയാണ്. കർഷകരുടെയും തൊഴിലാളികളുടെയും സാധാരണക്കാരുടെയും സംഘടിതശക്തിയിലും സമരപോരാട്ടങ്ങളിലും വിശ്വാസമർപ്പിച്ച് അവരിലൊരാളായി ജീവിച്ച കമ്യൂണിസ്റ്റ് നേതാവായിരുന്നു ബാലൻവൈദ്യർ. പാർടി സംസ്ഥാന കൺട്രോൾ കമീഷൻ ചെയർമാൻ, ജില്ലാ സെക്രട്ടറിയറ്റ് അംഗം, കർഷകസംഘം സംസ്ഥാന ജോ. സെക്രട്ടറി എന്നീ ചുമതലകൾ നിർവഹിക്കവേയായിരുന്നു വേർപാട്. കമ്യൂണിസ്റ്റുകാർ മാതൃകയാക്കേണ്ട പ്രവർത്തനശൈലിയുടെ ഉടമയായിരുന്നു. പ്രതികൂല സാഹചര്യങ്ങളിലും ശുഭാപ്തി വിശ്വാസത്തോടെ പാർടി താൽപ്പര്യങ്ങൾ ഉയർത്തിപ്പിടിച്ച് അണികളെയാകെ ഒന്നിച്ചുനിർത്താൻ മുൻകൈയെടുത്തു. അടിയന്തരാവസ്ഥക്കാലത്ത് ജയിൽവാസവുമനുഭവിച്ചു. ത്യാഗപൂർണമായിരുന്നു വൈദ്യരുടെ രാഷ്ട്രീയ ജീവിതം. കുന്നമംഗലം മണ്ഡലത്തെ പ്രതിനിധീകരിച്ച് 14 വർഷം നിയമസഭാംഗമായി.\nവികസനപ്രശ്നങ്ങളിലും കാരായ്മ കുടിയായ്മ പോലുള്ള സവിശേഷ ഭൂപ്രശ്നങ്ങളിലും നിയമസഭക്കകത്തും പുറത്തും ശക്തമായ ഇടപെടലും നടത്തി.\nനമ്മുടെ നാട് വലിയ പ്രതിസന്ധികളെ അഭിമുഖീകരിക്കുന്ന വേളയിലാണ് ഇത്തവണ വൈദ്യരുടെ ഓർമ പുതുക്കുന്നത്. കേന്ദ്രത്തിലെ ബിജെപി സർക്കാർ ജനാധിപത്യസംവിധാനങ്ങളെ നോക്കുകുത്തിയാക്കി ജനവിരുദ്ധ കർഷക നിയമങ്ങൾ നടപ്പാക്കുകയാണ്. കേരളത്തിലാകട്ടെ ജനപക്ഷ വികസനപാതയിൽ വീണ്ടും മുന്നേറുകയാണ് എൽഡിഎഫ് സർക്കാർ. നാടിനെ ഭീതിയിലാക്കിയ മഹാമാരിയിലും ജനോപകാരപ്രദമായ നിരവധികാര്യങ്ങൾ സർക്കാർ നടപ്പാക്കുന്നുണ്ട്. കർഷകരെ ദ്രോഹിക്കുന്ന കേന്ദ്ര സർക്കാരിനെതിരെ രാജ്യത്താകമാനം പ്രതിഷേധം ഉയർന്നുവരികയാണ്. അദ്ദേഹത്തിന്റെ ഓർമകൾ ഇത്തരം പ്രവർത്തനങ്ങൾക്ക് ശക്തിപകരും. വൈദ്യരുടെ ഉജ്വല സ്മരണക്കുമുമ്പിൽ ആദരാഞ്ജലി അർപ്പിക്കുന്നു.\nസി പി ബാലൻ വൈദ്യര്


Balabhaskar: ബാലഭാസ്കറിന് ആദരാഞ്ജലിയർപ്പിച്ച് കോടിയേരി ബാലകൃഷ്ണൻ - CPIM state secretary Kodiyeri Balakrishnan on violinist Balabhaskar's death | Samayam Malayalam\nkodiyeri balakrishnan on balabhaskars death\nബാലഭാസ്കറിന് ആദരാഞ്ജലിയർപ്പിച്ച് കോടിയേരി ബാലകൃഷ്ണൻ\nSamayam Malayalam | Updated: 02 Oct 2018, 11:12:00 AM\nബാലഭാസ്കറിന്റെ കുടുംബാംഗങ്ങളുടെ ദുഃഖത്തിൽ പങ്കാളിയാകുന്നുവെന്ന് കോടിയേരി.\nവയലിനിസ്റ്റ് ബാലഭാസ്കറിന് ആദരാഞ്ജലിയർപ്പിച്ച് സിപിഐഎം സംസ്ഥാന സെക്രട്ടറി കോടിയേരി ബാലകൃഷ്ണൻ. വയലിനില് വിസ്മയം തീര്‍ത്ത പ്രതിഭയായിരുന്നു ബാലഭാസ്‌ക്കറെന്ന് അദ്ദേഹം പറഞ്ഞു. വയലിനില് അദ്ദേഹം ചെയ്യുന്ന ഫ്യൂഷന് സംഗീതത്തിന് ഏറെ ആരാധകരുണ്ട്. കാല് നൂറ്റാണ്ട് സംഗീതരംഗത്ത് സജീവമായി നിന്ന വ്യക്തിയായിരുന്നു. അദ്ദേഹത്തിന്റെ പ്രണയഗാനങ്ങള് അടങ്ങിയ ആല്‍ബങ്ങള് സുപ്രസിദ്ധങ്ങളാണ്. കേന്ദ്ര സാഹിത്യ അക്കാദമിയുടെ ബിസ്മില്ല ഖാന് യുവ സംഗീത്കാര് പുരസ്‌കാരം ബാലഭാസ്‌കറിന്റെ കഴിവിനുള്ള അംഗീകാരമാണെന്നും കോടിയേരി ബാലകൃഷ്ണൻ ഫേസ്ബുക്ക് പോസ്റ്റിൽ പറഞ്ഞു.\nഅപകടത്തില്‍പ്പെട്ട ബാലഭാസ്‌കറിന്റെയും ഭാര്യയുടെയും ആരോഗ്യസ്ഥിതിയെ കുറിച്ചാരായാനും ബന്ധുക്കളെ സമാധാനിപ്പിക്കാനുമായി തിരുവനന്തപുരം അനന്തപുരി ആശുപത്രിയില് താനും പോയിരുന്നു. വെന്റിലേറ്ററിന്റെ സഹായത്തോടെയാണ് അവരുടെ ജീവന് നിലനിര്‍ത്തിയിരുന്നത്. ആകസ്മികമായെത്തിയ ഹൃദയാഘാതമാണ് ആ മിടുക്കനായ ചെറുപ്പക്കാരനെ അപഹരിച്ചുകളഞ്ഞതെന്നും കോടിയേരി പറഞ്ഞു.\nബാലഭാസ്‌കറിന്റെ കുടുംബാംഗങ്ങളുടെയും സുഹൃത്തുക്കളുടെയും ദുഖത്തില് പങ്കാളിയാവുന്നു. അനുശോചനം രേഖപ്പെടുത്തുന്നുവെന്നും കോടിയേരി വ്യക്തമാക്കി.\nബാലഭാസ്കർ ചൊവ്വാഴ്ച പുലർച്ചെ 12.56നാണ് മരണത്തിനു കീഴടങ്ങിയത്. ഹൃദയാഘാതത്തെത്തുടർന്നായിരുന്നു അന്ത്യം. കുടുംബത്തോടൊപ്പം തൃശൂർ വടക്കുംനാഥ ക്ഷേത്രത്തിൽ ദർശനത്തിനു പോയി മടങ്ങുവഴിയാണ് കഴിഞ്ഞ ചൊവ്വാഴ്ച ബാലഭാസ്കറും കുടുംബവും അപകടത്തിൽപ്പെട്ടത്. ഏക മകള് രണ്ട് വയസുകാരി തേജസ്വിനി അന്ന് തന്നെ അപകടത്തില് മരിച്ചിരുന്നു.ഭാര്യ ലക്ഷ്മിയും വാഹനം ഓടിച്ചിരുന്ന സുഹൃത്ത് അര്‍ജുനും ഇപ്പോഴും ആശുപത്രിയിൽ ചികിത്സയിലാണ്.\nബാലുവിനെ അനുസ്‍മരിച്ച് തായമ്പക വിദഗ്ധൻ മട്ടന്നൂര് ശങ്കരൻ കുട്ടി മാരാര്‍ആര്‍ട്ടിക്കിള് ഷോ\nസിപിഐഎം ബാലഭാസ്കർ കോടിയേരി ബാലകൃഷ്ണൻ kodiyeri balakrishnan CPIM Balabhaskar\nWeb Title : CPIM state secretary Kodiyeri Balakrishnan on violinist Balabhaskar's death


'നവമാധ്യമത്തിലൂടെ നടത്തിയ പ്രതികരണത്തിന് ഒരാളെ ജയിലിലടാനാവില്ല'; പ്രശാന്ത് കനോജിയയെ എത്രയും വേഗം ജാമ്യത്തിൽ വിടണമെന്ന് സുപ്രീം കോടതി\nഉത്തർപ്രദേശ് മുഖ്യമന്ത്രി യോഗി ആദിത്യ നാഥിനെ അപകീർത്തിപ്പെടുത്തിയെന്ന കേസിൽ അറസ്റ്റിലായ മാധ്യമ പ്രവർത്തകൻ പ്രശാന്ത് കനോജിയയെ എത്രയും വേഗം ജാമ്യത്തിൽ വിടണമെന്ന് സുപ്രീം കോടതി. നവമാധ്യമത്തിലൂടെ നടത്തിയ പ്രതികരണത്തിന് ഒരാളെ ജയിലിലടാനാവില്ലെന്നും മജിസ്‌ട്രേറ്റ് കോടതിയുടെ തീരുമാനം തെറ്റാണെന്നും സുപ്രീം കോടതി വ്യക്തമാക്കി. പൌരൻറെ ആത്മാഭിമാനത്തോടെ ജീവിക്കാനുള്ള അവകാശത്തിന് മേലുള്ള കടന്ന് കയറ്റമാണിതെന്നും കോടതി.\nഎന്ത് വകുപ്പുകളുടെ അടിസ്ഥാനത്തിലാണ് പ്രശാന്ത് കനോജിയയെ അറസ്റ്റ് ചെയ്തതെന്ന് കേസിൽ വാദം തുടങ്ങിയപ്പോൾ തന്നെ സുപ്രീം കോടതി ഉത്തർപ്രദേശ് സർക്കാരിനോട് ചോദിച്ചു. മാധ്യമ പ്രവർത്തകൻ ചെയ്തിരിക്കുന്നത് കൊലപാതക കുറ്റമല്ല. കനോജിയയുടെ ട്വീറ്റുകൾ തെറ്റായ സന്ദേശം നൽകുന്നുണ്ടാകാം പക്ഷെ അത് നേരിടാൻ നിയമപരാമായി മറ്റ് വഴികൾ ഉണ്ട്. അറസ്റ്റ് ചെയ്ത് ജയിലിലിടുകയല്ല വേണ്ടതെന്നും കോടതി വ്യക്തമാക്കി. നിരന്തരമായി ട്വീറ്ററിലൂടെ വിദ്വേഷപരമായ സന്ദേശങ്ങൾ പ്രചരിപ്പിച്ചതിൻറെ അടിസ്ഥാനത്തിലാണ് മാധ്യമ പ്രവർത്തകനെ അറസ്റ്റ് ചെയ്‌തെന്ന് ഉത്തർപ്രദേശ് സർക്കാർ വാദിച്ചു.\nRead Also : യോഗി ആദിത്യനാഥിനെതിരായ പോസ്റ്റ്; അറസ്റ്റിലായ മാധ്യമ പ്രവർത്തകന്റെ ഭാര്യ സുപ്രീം കോടതിയെ സമീപിച്ചു\nഎന്നാൽ പ്രശാന്ത് കനോജിയക്കെതിരായ കേസ് തുടരാമെന്നും പക്ഷെ അടിയന്തിരമായി അയാളെ ജാമ്യത്തിൽ വിടണമെന്നും കോടതി ഉത്തരവിടുയായിരുന്നു. പ്രശാന്തിന്റെ ഭാര്യ ജഗിഷ അറോറ നൽകിയ ഹേബിയസ് കോർപസ് ഹർജിയിലാണ് സുപ്രീം കോടതിയുടെ അവധിക്കാല ബെഞ്ച് വിധി പറഞ്ഞത്. നടപടി ക്രമങ്ങൾ പാലിക്കാതെയുള്ള അറസ്റ്റ് നിയമ വിരുദ്ധമാണെന്നായിരുന്നു ഹർജിയിലെ ആരോപണം. യോഗി ആദിത്യനാഥുമായി ബന്ധമുണ്ട് എന്ന് ഒരു ഒരു സ്ത്രീ മാധ്യമങ്ങളോട് അവകാശപ്പെടുന്നതിന്റെ ദൃശ്യമാണ് പ്രശാന്ത് ട്വിറ്ററിൽ പങ്കുവെച്ചത്. ഇതേ കാര്യത്തിന് ഉത്തർപ്രദേശിലെ മറ്റ് രണ്ട് മാധ്യമ പ്രവർത്തകരെയും അറസ്റ്റ് ചെയ്തിട്ടുണ്ട്. നടപടിയെ അപലപിച്ച് എഡിറ്റേഴ്‌സ് ഗിൽഡും മാധ്യമ പ്രവർത്തക സംഘടനകളും കഴിഞ്ഞ ദിവസം രംഗത്ത് വന്നിരുന്നു.


January 9, 2019 , സന്തോഷ് എബ്രഹാം\nഫിലാഡല്‍ഫിയ: ചരിത്ര നഗരമായ ഫിലാഡല്‍ഫിയായില് വച്ച് ഇന്ത്യന് ഓവര്‍സീസ് കോണ്‍ഗ്രസ്സ് പെന്‍സല്‍വാനിയാ കേരളാ ചാപ്റ്ററിന്റെ ആഭിമുഖ്യത്തില് ഇന്ത്യയുട 70-ാമത് റിപ്പബ്ലിക്ക് ദിനാഘോഷം ജനുവരി 26-ാം തീയ്യതി ശനിയാഴ്ച 4.30 pm മുതല് ക്രിസ്‌തോസ് മാര്‍ത്തോമ്മാ പള്ളിയുടെ ഓഡിറ്റോറിയത്തില് വച്ച് (9999 Gantry Rd, Philo, PA-19115) നടത്തപ്പെടുന്നു.\nഈ മീറ്റിംഗില് ഓവര്‍സീസ് കോണ്‍ഗ്രസ്സിന്റെ യു എസ് എ യിലെ പ്രമുഖ നേതാക്കള് പങ്കെടുക്കുന്നതാണ്. പബ്ലിക്ക് മീറ്റിംഗിന് ശേഷം പ്രോഗ്രാം കണ്‍വീനര് ജീമോന് ജോര്‍ജിന്റെ നേതൃത്വത്തില് നൃത്ത്യനൃത്തങ്ങളും ഗാന സന്ധ്യയും അരങ്ങേറുന്നതാണ്. പ്രമുഖ ഡാന്‍സ് ഗ്രൂപ്പുകളായ മാതാ ഡാന്‍സ് അക്കാഡമിയും, ഭരതം ഡാന്‍സ് അക്കാഡമിയും ശ്രീ ബേബി തടവനാലിന്റെയും, നിമ്മി ദാസിന്റ ഗ്രൂപ്പുകള് നടന വിസ്മയം അണിയിച്ചൊരുക്കുന്നതാണ്. ഈ വര്‍ഷത്തെ റിപ്പബ്ലിക്ക് ദിനാഘോഷത്തിലേക്കും, കലാ സന്ധ്യയിലേക്കും ഏവരേയും സ്വാഗതം ചെയ്യുന്നു.\nകൂടുതല് വിവരങ്ങള്‍ക്ക്: പ്രസിഡന്റ് – സന്തോഷ് ഏബ്രഹാം 215 605 6914, ജനറല് സെക്രട്ടറി – ഷാലു പുന്നൂസ് 201 482 9123, ട്രഷറര് – ഫിലിപ്പോസ് ചെറിയാന് 215 605 7310, പി ആര് ഒ – കുര്യന് രാജന് 610 457 5868.


21വയസിൽ ഒരു 15കാരന്റെ വയറ്റിൽ കുത്തിയ കത്തി കറക്കിത്തിരിച്ച് കൈപ്പത്തി കടത്താൻ പാകത്തിലുള്ള മുറിവുണ്ടാക്കാൻ ഉള്ള ക്രൂരത എവിടെ നിന്നാണ് ലഭിച്ചത് ? - Boolokam\nHome Columns Criticism 21വയസിൽ ഒരു 15കാരന്റെ വയറ്റിൽ കുത്തിയ കത്തി കറക്കിത്തിരിച്ച് കൈപ്പത്തി കടത്താൻ പാകത്തിലുള്ള മുറിവുണ്ടാക്കാൻ ഉള്ള...\n21വയസിൽ ഒരു 15കാരന്റെ വയറ്റിൽ കുത്തിയ കത്തി കറക്കിത്തിരിച്ച് കൈപ്പത്തി കടത്താൻ പാകത്തിലുള്ള മുറിവുണ്ടാക്കാൻ ഉള്ള ക്രൂരത എവിടെ നിന്നാണ് ലഭിച്ചത് ?\nHoney Bhaskaran എഴുതിയത്\nഭക്തിയുടെ പേരും പറഞ്ഞ് കുഞ്ഞുങ്ങളെ ശാഖാപ്രവർത്തനത്തിന് അയക്കുന്ന വർഗ്ഗീയ തിമിരം ബാധിച്ച രക്ഷിതാക്കൾ ഓർക്കണം. 21 വയസ്സാണ്.. ചെയ്തിരിക്കുന്നത് കൊലയാണ്. അതും 15 വയസ്സു മാത്രമുള്ള പയ്യനെ.. അഭിമന്യുവിനെ. കുത്തിയ കത്തി വയറിൽ കറക്കിത്തിരിച്ച് കെപ്പത്തി കടത്താൻ പാകത്തിലുള്ള മുറിവുണ്ടാക്കാൻ ഉള്ള ക്രൂരത ലഭിച്ചത് ശാഖയുടെ പരിശീലനത്തിൽ നിന്നാണ്. നഷ്ടം രണ്ടു കുടുംബത്തിനാണ്. കൊല ചെയ്തവൻ്റെയും കൊലക്കത്തിക്ക് ഇരയായ നിരപരാധിയുടെയും. കുഞ്ഞുങ്ങളെ കൊടുവാളും കൊലക്കത്തിയും എടുക്കാൻ പഠിപ്പിക്കുന്ന രാഷ്ട്രീയം RSS ൻ്റെ മാത്രം അജണ്ടയാണ്. ഒറ്റപ്പെടുത്തേണ്ട വർഗ്ഗം.\nഎനിക്കറിയാം. ഒരിക്കൽ എൻ്റെ നാട്ടിൽ കുട്ടികളെ ഗീത പഠിപ്പിക്കാനെന്ന പേരിൽ ഞായറാഴ്ച്ചകളിൽ ഒരു വീട്ടിൽ വന്നിരുന്ന ഹിന്ദു വിഷത്തെ. ആ നാട്ടിലെ ചില സഖാക്കൾ അറിഞ്ഞു കൊണ്ടവസരം കൊടുത്തതാണ്. കാരണം അയാൾ ചുറ്റുവട്ടത്തെ ക്ഷേത്രത്തിലും ഗീത പഠിപ്പിക്കാൻ അനുവാദം ചോദിച്ചിരുന്നു.ശേഷം അയാളറിയാതെ കുറച്ചു ദിവസം അയാളുടെ ക്ലാസുകൾ വീക്ഷിച്ചു പോന്നു. ഗീതാ പഠനം കടുത്ത വർഗ്ഗീയ പഠനമാവാൻ അധിക ദിവസം വേണ്ടി വന്നില്ല. അതോടെ ജനങ്ങള് നാട്ടിൽ കാലു കുത്തരുതെന്നും പറഞ്ഞോടിച്ചു വിട്ടു. ഗീത പഠിപ്പിക്കാനെന്ന പേരിൽ നാട്ടിൽ നടന്നു പോരുന്ന ശാഖാ പരിശീലന കേന്ദ്രങ്ങളെ കുറിച്ചിവിടെ മാധ്യമങ്ങൾ ചർച്ച ചെയ്താൽ അതിൽ പ്രധാനം ക്ഷേത്ര പരിസരങ്ങളായിരിക്കും എന്നുറപ്പുണ്ട്.\nഅത്തരം ഇടങ്ങൾക്ക് വിലങ്ങു തടിയായി നിൽക്കുന്നത് അന്നാട്ടിലെ സഖാക്കളായിരിക്കും. നോക്കൂ… എന്തൊരു ശാന്തതയാണ് മാധ്യമങ്ങളേ നിങ്ങളുടെ പ്രൈം ഡിബേറ്റുകൾക്ക്. മരിച്ചത് ഇടതു രാഷ്ട്രീയമുള്ള കുടുംബത്തിലെ കുട്ടി ആയതുകൊണ്ട് മാധ്യമങ്ങൾ ഈ കൊല ചർച്ച ചെയ്യില്ലെന്നറിയാം. പക്ഷേ കുഞ്ഞുങ്ങളെ വർഗ്ഗീയത പരിശീലിപ്പിക്കുന്ന RSS ശാഖകൾ നിരോധിക്കുന്നതിനെ കുറിച്ചെങ്കിലും കുറഞ്ഞ പക്ഷം നിങ്ങൾ ചർച്ച ചെയ്യണം.\nപണ്ടെഴുതിയതാണ് ഒരിക്കൽ ഗൾഫിൽ ഒരു കുടുംബ സംഗമത്തിൽ ഗസ്റ്റായി പോയി. ഹോട്ടലിൽ വച്ചു നടന്ന വലിയ പ്രോഗ്രാം.അധ്യക്ഷ കുലസ്ത്രീ പറഞ്ഞ സ്ത്രീവിരുദ്ധ പരാമർശങ്ങളിൽ നിന്നു സംഗമത്തിൻ്റെ ഉദ്ദേശ ശുദ്ധി ബോധ്യം വന്നു. ഉത്ഘാടന പ്രസംഗത്തിൽ ആദ്യം തന്നെ പറഞ്ഞത് നിങ്ങൾക്കു കിട്ടിയ തെറ്റായ അതിഥിയാണു ഞാൻ എന്നായിരുന്നു. പ്രസംഗത്തിൽ വർഗ്ഗീയതയെയും സ്ത്രീ വിരുദ്ധതയെയും ചോദ്യം ചെയ്തു. എനിക്കു ശേഷം മറുപടി പ്രസംഗത്തിന് വേദിയിൽ കയറിയ വിദ്വാൻ മൈക്ക് പിന്നിലേക്ക് പിടിച്ച് സദസ്സിനോട് അരുളി ചെയ്ത ശകലങ്ങളിൽ ഇതുണ്ടായിരുന്നു.”ശശികല ടീച്ചറെ കേൾക്കണം, നമ്മൾ ഹിന്ദുക്കൾ ഒറ്റക്കെട്ടായി അവർക്കൊപ്പം നിൽക്കണം.”അതിന് കയ്യടിച്ചതിൽ ഏറെയും സ്ത്രീകളായിരുന്നു. അവർക്കൊപ്പം കുട്ടികൾ ഉണ്ടായിരുന്നു. തീർച്ചയായും ആ മനോനില ഓർത്ത് ഭയം തോന്നി.അത്ര അസഹനീയമായ രീതിയിൽ പലരും വർഗ്ഗീയത പറയുന്നതിന് കുറച്ചു നേരം കൂടി സാക്ഷിയായതിനു ശേഷം പറയേണ്ടതു പറഞ്ഞിട്ടാണല്ലോ ഇറങ്ങുന്നതെന്ന കരുത്തോടെ അവരുടെ സൽക്കാരത്തിനു നിൽക്കാതെ പ്രോഗ്രാമിൽ നിന്നിറങ്ങി.പറഞ്ഞല്ലോ\nRSS ൻ്റെ മുദ്രാവാക്യം തന്നെ വർഗ്ഗീയതയും ക്രൂരതയുമാണ്. കുഞ്ഞുങ്ങളെ എങ്കിലും അവരിൽ നിന്നും രക്ഷപെടുത്താനുള്ള ബാധ്യത പൊതുസമൂഹത്തിനുണ്ട്. മാധ്യമങ്ങൾ ആർജ്ജവം കാണിച്ചാലും വണ്ടിയിടിച്ചോ പാമ്പു കടിയേറ്റോ മരിച്ചതല്ല. കൊന്നതാണ് RSS കാരൻ.\nഇനിയൊരഭിമന്യുവോ സജയ് ജിത്തോ ഒരു കുടുംബത്തിലും ഉണ്ടാവരുത്. ഒരു രാഷ്ട്രീയ കൊലയും നിസാരവൽക്കരിക്കരുത്. മനുഷ്യരേ… ഒരു കുഞ്ഞിൻ്റെയും മരണ ശേഷം ഒരു രക്ഷിതാവും പിന്നീടൊരിക്കലും ഉറങ്ങുന്നില്ല. അവർ എരിഞ്ഞു മരിക്കുവോളം ആ വീട് ഉണർന്നിരിക്കും…!\nPrevious articleകേരളത്തിലെ നിയമസഭാ രേഖകളിൽ ഉള്ള ആദ്യത്തെ ലോക്ഡൗൺ നിർദേശം ഇതാണ്\nNext articleസിസ്റ്റർ ലൂസി അധ്വാനിച്ച പണംകൊണ്ടു കശ്മീർ യാത്ര ചെയ്തതിനെ പരിഹസിക്കുന്ന പാതിരി അന്യൻ വിയർക്കുന്ന പണം കൊണ്ട് ലോകസഞ്ചാരം നടത്തുന്നവൻ


മലയാളികൾക്ക് പ്രിയങ്കരനായി മാറിയ ദുബൈ ശൈഖിനെക്കുറിച്ച് അറിയാം….!!! – ColorMag\nAugust 27, 2018 AdminStyle / UAE\nവെബ് ഡെസ്ക് : പ്രളയ ദുരന്തത്തിന് ശേഷം നാം നിരന്തരം കേൾക്കുന്ന നാമമാണ് ദുബൈ ഭരണാധികാരിയും യു എ ഇ വൈസ് പ്രസിഡന്‍റും പ്രധാനമന്ത്രിയുമായ ഹിസ് ഹൈനസ് ഷെയ്ഖ് മുഹമ്മദ് ബിൻ റാഷിദ് അൽ മക്തൂം. യു എ ഇയിലെ ലക്ഷക്കണക്കിന് മലയാളികൾക്കും അവരുമായി ബന്ധപ്പെട്ടവർക്കും ഈ പേര് ഏറേ പ്രിയങ്കരവും സുപരിചതവുമാണു.\nപ്രളയ ദുരന്തത്തിൽ പെട്ട കേരളത്തെ സഹായിക്കണമെന്ന് ആവശ്യപ്പെട്ട് അറബിയിലും ഇംഗ്ലീഷിലും പിന്നെ മലയാളത്തിലും സോഷ്യൽ മീഡിയയിൽ പോസ്റ്റുകളിട്ടതോടെ അദ്ദേഹം ലോകമെംബാടുമുള്ള മലയാളികൾക്ക് ഏറേ പ്രിയങ്കരനായി മാറിയിരിക്കുകയാണു. കഴിഞ്ഞ ദിവസം ഷെയ്ഖ് മുഹമ്മദ് രണ്ടുതരം ഭരണാധികാരികളെക്കുറിച്ച് ട്വിറ്ററിൽ കുറിച്ചതും പുതിയ പശ്ചാത്തലത്തിൽ ശ്രദ്ധേയമായിരിക്കുകയാണല്ലൊ?.\nഷെയ്ഖ് മുഹമ്മദ് ബിൻ റാഷിദ് അൽ മക്തൂമിനെക്കുറിച്ച് ഏതാനും വിവരങ്ങൾ :\n1949 ജൂലൈ 15ന് ജനിച്ച ശൈഖ് മുഹമ്മദ് യു എ ഇയുടെ വൈസ് പ്രസിഡന്‍റും പ്രധാനമന്ത്രിയും ദുബായിയുടെ ഭരണാധികാരിയും. 2010ൽ പ്രഖ്യാപിച്ച ‘യുഎഇ വിഷൻ 2021’ ശ്രദ്ധേയമായ പദ്ധതിയാണ്. 2021 ഓടെ, ലോകത്തെ മികച്ച രാജ്യങ്ങളിൽ ഒന്നായി യുഎഇയെ മാറ്റുകയെന്നതാണ് ഇതിന്‍റെ ലക്ഷ്യം.\nഒരു കവിയും യോദ്ധാവുമായ അദ്ദേഹം കുതിരസവാരിയും ഡ്രൈവിംഗും വളരെയധികം ഇഷ്ടപ്പെടുന്നയാളാണ്. വില്യം രാജകുമാരനും ഹാരി രാജകുമാരനും വിദ്യാഭ്യാസം നേടിയ ബ്രിട്ടീഷ് മിലിട്ടറി സ്കൂളിൽ അദ്ദേഹവും കുറച്ചുകാലം പഠിച്ചിട്ടുണ്ട്.\n‘ജീവിതയാഥാർത്ഥ്യവുമായി ബന്ധമില്ലാത്ത ഒരു വരി പോലും എഴുതാറില്ലെന്നാ’ണ് താൻ കുറിക്കുന്ന കവിതകളെക്കുറിച്ച് അദ്ദേഹം പറഞ്ഞിട്ടുള്ളത്. സോഷ്യൽ മീഡിയയിലും സജീവം. പ്രധാനപ്പെട്ട കാര്യങ്ങളിലെല്ലാം ഷെയ്ഖ് മുഹമ്മദ് ലോകവുമായി സംവദിക്കുന്നത് ട്വിറ്ററിലൂടെയാണ്. 9.34മില്യൺ ഫോളോവേഴ്സാണ് ഇപ്പോൾ അദ്ദേഹത്തിന് ട്വിറ്ററിലുള്ളത്.